
Calea către cunoaşterea adevăratei credinţe 


Prima şi cea mai inevitabilă îndatorire a oricărui om este să aibă credinţă, altfel 
spus religie, adică să aibă o cunoaştere bine definită a lui Dumnezeu şi a felului în 
care EI trebuie cinstit, altfel spus - să cunoască raporturile dintre sine şi EI, altfel 
spus - să ţină mărturisirea. 


Această îndatorire nu este atât prescrisă, cât se impune de la sine. Aşa este natura 
duhului omenesc, să-L ceară şi să îl caute în chip firesc pe Dumnezeu, şi să se pună 
în acele relaţii cu EI pe care le consideră legitime. 


Credinţa este sămânţa şi embrionul tuturor îndatoririlor, deopotrivă şi al întregii 
vieţi religios-morale a omului. Cine nu are nici o credinţă, acela nu este om. Nu are 
chip acolo unde ar trebui să fie acesta, şi anume în templul duhului, fiindcă religia 
este lucrul sfânt care sfinţeşte întreaga noastră fire, în vreme ce lipsa ei o schimo- 
noseşte şi o strâmbă. 


Sfântul Isaac Sirul observă în om trei stări. 

— Una este cea firească, în care omul din firea duhului său îl cunoaşte pe 
Dumnezeu şi se teme de El. 

— Din starea aceasta, în anumite condiţii el urcă în alta, mai presus de fire 
sau harică. 

— Starea a treia ia naştere din cufundarea omului în trup, altfel spus în 
senzualitate, când se stinge în el lumina duhului, călcată în picioare de 
poftele trupeşti. Omul se coboară atunci la treapta de animal, se adaugă 
dobitoacelor necuvântătoare şi se aseamănă lor. Cu un astfel de om nici 
nu-i chip de trăit: cum să îl potoleşti când îl apucă pandoliile? Ca atare, 
aici trebuie sâ aplicăm expresia de uz general: “n-are frică de Dumnezeu ”, 
care arată că nici nu trebuie să ai de-a face cu un asemenea om. 


Totuşi. îndatorirea de a avea credinţă încă nu defineşte credinţa ca atare. La asta 
trebuie să adăugăm că omul este dator să aibă nu orice credință, fără a face 
deosebire, ci o singură credinţă, bine definită şi adevărată. Dacă Dumnezeu este 
unul şi neschimbat, dacă firea omenească e una singură, înseamnă că adevărata 
relație dintre Dumnezeu şi om poate fi doar una. Iar ca atare şi expresia acestei re- 
Laţii, altfel spus adevărata mărturisire, e una singură. Tocmai pe aceasta trebuie s-o 
țină omul, altminteri ce va ţine? Minciuni, năluciri, visări. lar acestea ce valoare 
au? Asta e ca şi cum un sărac, care nu are nimic, s-ar vedea în vis mare bogătaş. 


O religie mincinoasă înseamnă batjocorire a oamenilor. Cel ce mărturiseşte 
mincinos este ca un nebun care face ca trenul fiindcă i se năzare una şi alta. Dar 
asta nu-i încă decât jumătate de necaz: necazul stă în aceea că aici se ascunde o 
înşelăciune nu simplă, nu una pe care o destramă un râs sănătos, ci una sfâşietoare, 
amarnică, deznădăjduitoare. 


În religie toţi aşteaptă să îşi afle alinarea definitivă şi veşnica fericire: cu această 
încredințare îşi ţine fiecare credinţa sa şi o preţuieşte. Se ştie însă că minciuna nu 
se poate ascunde decât în această viaţă, iar după moarte se dă în vileag îndată cât 
de temeinică e temelia credinţei noastre. Şi atunci, ce înspăimântătoare, cât de 
sfâşietoare va fi starea celui ce va vedea atunci că a fost amăgit!.. Tocmai de aceea, 
cât este vreme, cât suntem încă în drum către veşnicia hotărâtoare şi neschimbată, 
fiecare este dator să se cerceteze pe sine însuşi şi să se încredinţeze fără putinţă de 
îndoială dacă este adevărată credinţa pe care o ţine. lar dacă se va arăta ne- 
adevărată să caute unde este cea singur adevărată care duce cu adevărat la 
Dumnezeu şi dăruiesc neîndoielnic veşnica mântuire. Domnul nu S-a lăsat pe Sine 
nemărturisit (Fapte 14. 16) iar deopotrivă n-a lăsat nemărturisită nici singura 
credinţă adevărată în El. Însă de vreme ce EI a îngăduit ca alături de aceasta să 
existe pe pământ şi alte credinţe, care să intre cu ea în rivalitate, prin însuşi acest 
fapt a pus asupra tuturor îndatorirea de a ţine credința în El nu fără să aibă 
întemeiere, ci pe temelii de nezdruncinat, de dragul cărora omul să se poată lepăda 
de orice altceva cu deplină încredințare. 


Prin această punere la încercare se cinsteşte credinţa şi se păstrează adevărata 
vrednicie a omului ca ființă raţională, conştientă, înzestrată cu conştiinţă. 


Credinţa noastră în credința noastră, adică încredințarea de adevărul mărturisirii 
creştin-ortodoxe, trebuie să fie rațională. Tocmai de aceea Domnul, ca să-i atragă 
pe oameni la Sine şi la învăţătura Sa. spunea: cercetaţi Scripturile (In. 5, 39), 
convingându-i să facă asta prin propovăduirea lui loan Botezătorul şi prin minunile 
Sale. Şi Apostoli, în propovăduirea lor lucrau prin convingere, şi numai prin con- 
vingere, nu prin silnicie, îi deprindeau cu credinţa. Însăşi tăria mărturisiri depinde 
de convingere, iar apoi şi întreaga viaţă în duhul credinţei pe care omul o are. 


Din nenumărate experienţe se vede cât de puternic sunt stârniți unii să acţioneze în 
mod potrivit cu credinţa lor din clipa conştientizării unicităţii adevărului ci şi, dim- 
potrivă, cât de mulţi dorm in nepăsare din pricină că nu şi-au limpezit conştiinţa 
acestui fapt. 


Şi atunci cum Să ne încredinţțăm şi pe ce cale să verificăm ce credinţă este 
credinţa adevărată? Pentru aceasta avem două mijloace, unul exterior, ştiinţific, 
celălalt interior - calea credinţei. 


— Cel dintâi este propus de obicei în studierea sistematică a teologiei, el este 
eficace si pentru savanţi este indispensabil, dar, evident nu este pentru toți, 
întrucât la baza sa cuprinde cunoştinţe care nu sunt accesibile tuturor. 

— Pe de altă parte, este limpede că această cale este foarte lungă şi 
ostenicioasă şi lucru deosebit de însemnat, lasă inima în voia ei, în seama 
samavolniciei sale şi a liberului său frâu. 


Calea credinţei este sinceră, lăuntrică, vie, multumitoare şi accesibilă tuturor. Ea 
este rugăciunea câtre singurul Dumnezeu adevărat ca EI să ne dea învăţătura. 
Există Dumnezeul Cel adevărat; El ne va spune voia Sa ca să ne măntuim, dorind 
ca ea să fie înţeleasă şi împlinită. Acum filosofările omeneşti o ascund sau o 
încurcă până-ntr-atât că unii nici nu mai au puterea să iasă din acest labirint. lar 
daca cineva, simțind această nevoie vitală, se va întoarce cu strigare, cu tânguire, 
cu durere în inimă, către Dumnezeu, adevăratul Tată al tuturor oamenilor, către 
Dumnezeu, Care doreşte ca credinţa în EI să fie lucrătoare, e cu putinţă oare ca EI 
să nu-i dea unui asemenea căutător semne limpezi ca el să se încredinţeze de 
adevărul credințe? O asemenea rugăciune nu este nicidecum ispitire a lui 
Dumnezeu, deşi se poate preface într-o astfel de ispitire atunci când cineva doreşte 
semne de acest fel fără sinceritate din pură curiozitate. 


Peste tot găsim exemple ale convingerii de adevărul credinţei pe această cale: aşa 
a aflat credinţa Cornelie, sutaşul. Mulţi au fost cei care s-au dus la pustnici ca să 
întrebe despre credinţă, iar aceia în loc de argumente i-au pus să se roage şi 
Dumnezeu le-a descoperit adevărul. În vremurile tulburi ale ereziilor, Dumnezeu a 
ridicat oameni de o sfinţenie deosebită, i-a îmbrăcat cu putere făcătoare de minuni 
şi i-a pus în văzul tuturor, ca pe nişte făclii în sfeşnic, ca pe toţi să îi lumineze. Iar 
întrucât ei erau vase ale credinţei şi puterii lui Dumnezeu, drept aceea şi slujeau 
pentru toţi cei ce se îndoiau drept semne limpezi ale credinţei. Toţi aşteptau sau 
voiau să ştie cum mărturiseşte credinţa cutare sau cutare bărbat sfânt, şi se ţineau 
de mărturisirea lui. 


Dar de ce să sforțăm cu mărturii de tot felul? Dumnezeu a zis că putem primi orice 
de la El dacă ne rugăm Lui cu credinţă, şi cu atât mai mult dacă ne rugăm pentru 
credinţă, care e începutul şi izvorul tuturor bunătăţilor duhovniceşti. EI însuşi, în 
rugăciunea Sa cea de pe urmă. a zis către Tatăl Său: sfinţeşte-i pe ei întru adevărul 
Tău (In. 17, 17). El vorbea despre apostoli, iar prin ei - despre fiecare credincios. 


Este chiar neîndoielnic faptul că, întrucât credinţa cea adevărată este făcătoare de 
minuni prin însăşi obârşia sa, aceste mărturii ale facerii de minuni rămân necon- 
tenit în ca. 


Cineva spunea despre sine: „când mă uit la aceste rămăşiţe nestricate, care izvorăsc 
putere dumnezeiască vindecătoare, şi mă gândesc că duhul care sfinţeşte trupul 
acesta mărturisea tocmai această credință pe care o ţin şi eu, îmi piere orice 
îndoială pe care o seamănă câteodată în mine vrăjmaşul adevărului, şi nu am cum 
să nu mă bucur că a plăcut înaintea lui Dumnezeu să ne dea un ase- menea mijloc 
decisiv şi totodată atât de accesibil pentru a ne convinge de adevărul credinței 
noastre”. 


Și chiar aşa stau lucrurile. Tocmai de aceea moaştele sunt de o vârstă cu 
creştinismul, au existat în el întotdeauna şi peste tot. 


La noi, în Rusia, ele se află în toate ţinuturile, şi încă în ce număr! În Apus, ele au 
încetat odată cu despărțirea de Răsărit şi căderea dm adevăr - iar de confesiunile 
noi, născute din papism, ce să mai vorbim! lată unde se află propovăduirea 
liniştitoare despre credinţa adevărată! 


Însă mai fericit decât toţi este acela care împreună cu leronim (cel grec) poată să 
spună credinţa adevărată este cea pe care eu o mărturisesc, fiindcă prin ea m-am 
învrednicit să dobândesc o anumită putere dumnezeiască, ce lucrează în mine în 
chip simţit. 


ŞI păgânii au scripturi şi locaşuri de închinare şi jertfe şi învăţători ai credinţei lor 
şi cărţi, în parte şi cunoaşterea lui Dumnezeu şi unele fapte bune şi praznice şi 
rugăciuni şi privegheri de toată noaptea şi preoți şi multe altele, însă harul şi 
lucrarea Sfântului Duh ce sunt ascunse în inima creştinului nimeni nu le primeşte 
în toată lumea, ci le primesc, prin credință, numai cei care se botează în numele 
Tatălui, şi al Fiului şi al Sfântului Duh. 


Aşadar, iată calea cea mai dreaptă către descoperirea credinţei adevărate! Şi 
anume: credinţa însăşi, rugăciunea, necurmarea facerii de minuni în Biserică şi mai 
ales puterea lăuntrică ce se capătă prin credinţă. 


Diferenţa dintre confesiunile creştine 


„Ce mi-e ortodoxia ”, zic unii. ..”ce mi-e luteranismul, ce mi-e catolicismul!?” Dar 
ce toate sunt adevăruri? Adevărul e unul singur. Oare sunt o sută de căi? Calea e 
una singură. Oare sunt o sută de dumnezei? Un Dumnezeu. o credinţă, un botez. Şi 
atunci, cum să fie totuna? 


Aşadar, deopotrivă cu ortodoxia să fie şi confesiunea lipsită de preoție, lipsită de 
împărtăşanie şi pocăință? Halal filantropie! Întrucât nu sunt în stare să rezolve 
problema a ceea ce înseamnă celelalte confesiuni, tâlcuiesc strâmb şi înţeleg 
nedrept ceea cc este absolut adevărat... 


Uitaţi-vă ce se întâmplă în fotografie. Persoana naturală a omului este modelul lui 
cel mai fidel, fotografii o pozează, apoi scot fotografia - dar unuia îi iese supra 
expusă, altuia sub expusă, unul n-a focalizat bine, celălalt a dat o poziție nefirească 
persoanei cu pricina. Dar există şi fotografii foarte asemănătoare cu originalul. lar 
ajustarea prin desen cât de mult schimbă caracteristica trăsăturilor! Examinând 
acum toate acele fotografii, se poate spune oare că sunt toate la fel, de vreme ce 
între ele sunt şi unele în care cel fotografiat nu s-ar recunoaşte? 


Lui Moise, Dumnezeu îi spune: vezi să faci fac (cortul) chipul (modelul) ce ţi s-a 
arătat ţie în munte (leş. 25. 40) - şi aşa a fost până la venirea lui Hristos. Venind pe 
pământ, Domnul a adus din cer alt cort - Sfânta credinţă şi Biserica - construit după 
planul pe care EI l-a văzut şi l-a auzit în sfatul cel mai înainte de veci al lui 
Dumnezeu Celui în Trei Ipostasuri. 


Au apărut însă fotografi samavolnici şi s-au apucat să ajusteze, să facă fotografi 
noi — el, şi au dat cu oiştea în gard. Chipul Bisericii este unul, iar în fotografiile 
făcute “pe vapor” unul i-a făcut două capete, la altul n-are mâini, nici picioare, 
altul i-a schimbat ochii, dincolo haina-i cu totul astfel şi aşa mai departe - dar pe 
toate scrie Biserica. Te uiţi, te uiţi şi zici: “..... nu, nu pare să fie ea.” şi atunci se 
cuvine celor care păstrează originalul Bisericii să se pună în rând cu ceilalți? 


Dar ce tot vorbim noi de ceilalți! Să-l lăsăm pe Gospodarul lumii să aibă grijă de 
ei. El ne dă o mărturie palpabilă că originalul se află la noi şi anume darurile 
văzute de către toţi ale minunilor, străvederii, nestricăciunii, moaştelor, arătărilor 
extraordinare ce să dorim mai mult de atât? Domnul nu se va apuca să le arate 
mincinoşilor indulgență. EI este cu noi şi Duhului lui locuieşte în Biserica noastră: 
aşadar, ea este cea adevărată, adusă din cer şi sădită pe pământ. lar despre celelalte, 
Domnul ştie. EI nu descoperă judecăţile Sale, va fi o zi când va aduce la lumină 


toate cele ascunse, iar acum ne ajunge şi această rază nestrămutat adeverire a 
credinţei noastre. 


Vechime şi înnoire 


Până la venirea Mântuitorului Hristos, în toată lumea, afară de poporul lui Dumne- 
zeu, vechea viață păgânească stăpânea in toate domeniile: intelectual, moral. 
estetic, familial şi cetăţenesc. După Mântuitorul Hristos, odată cu răspândirea 
creştinismului, puterea cuvântului lui Dumnezeu şi harul Sfântului Duh au eliminat 
principiile păgâneşti şi au încetățenit principiile creştineşti pretutindeni, în toate 
domeniile: intelectual, moral, estetic, familial, politic. Aceste principii au acționat 
Şi acţionează neîncetat în Sfânta Biserică Ortodoxă, atât în Răsărit, cât şi la noi. 


În Apus, papa căzând de la Biserică, a fost cel dintâi care a îmbrăţişat rădăcina 
vieţii pâgâneşti: trufia. În jurul acestui centru nu au întârziat să se grupeze toate 
celelalte elemente păgâne. Spre începutul secolului al XVI-lea, acestea erau deja 
îndeajuns de tari ca să ridice capul şi să intre iarăşi in competiţie fățişă cu creşti- 
nismul. S-a format un cerc de oameni pătrunşi de duhul pâgânesc, care şi-au fixat 
sarcina de a reintroduce pretutindeni principiile păgâneşti şi iarăşi în toate dome- 
niile: intelectual, moral, esthetic, familial şi cetăţenesc. Vremea când s-a întâmplat 
aceasta se numeşte “Renaşterea” apuseană. Astfel, Renaşterea apuseană este la 
drept vorbind o renaştere a păgânismului împotriva creştinismului. Dar cum este 
sămânţa, aşa este şi rodul. Toată educaţia occidentală de acum, în toate formele ei, 
este concluzia acestei mişcări, căreia Renaşterea i-a dat impuls. Ca atare, şi în duh 
şi în trup, şi în general şi în particular, ea e pătrunsă pe de-a-ntregul de principii 
păgâneşti, potrivnice creştinismului. Oricine se atinge de ea şi intră într-o înrudire 
cât de mică cu ea devine mai mult sau mai puţin vrăjmaş al lui Hristos. Aşa dau 
mărturie despre aceasta faptele. 


În aparenţă, s-ar putea spune: ce treabă avem noi cu Occidentul? Să facă fiecare 
cum ştie. Noi am trăit simplu, sub înrâurirea făcătoarelor de viață principii creş- 
tineşti şi habar nu am avut ce se face în Occident, şi nici n-am fi avut habar dacă n- 
am fi fost nevoiţi să intrăm în legătură cu ei. 


Însă odată intraţi în legătură, am început să luăm de la ei. Împreună cu cele 
folositoare, şi duhul educației pâgâneşti, care domneşte acolo. Acesta a început să 
producă la noi ceea ce a produs şi în Occident, adică numai ce se atinge cineva de 
el şi intră în înrudire cu el, că îndată se răscoală împotriva Mântuitorului Hristos şi 
împotriva Sfintei Lui Biserici. 


Şi la noi s-a format o clasă de oameni care afirmă că tot ce este bisericesc, tot ce 
creştinesc este vechitură care trebuie aruncată, iar educaţia europeană este înnoirea, 
pe care trebuie să ne-o însuşim. 


Acum, că am aflat ce înseamnă educaţia europeană, este lesne de înţeles ce fel de 
sfat este acesta. Apostolul Pavel spune că Domnul Dumnezeu i-a trimis în lume pe 
Apostolii Săi, îmbrăcaţi cu harul Sfântului Duh, ca să-i aducă pe toţi credincioşii 
din întuneric la lumină, din tărâmul satanei la Dumnezeu, iar aceşti domni ne 
sfătuiesc ca din lumină să ne întoarcem în întuneric şi de la Dumnezeu în tărâmul 
satanicesc, unde domneşte nu înnoirea vieţii, ci moartea, care omoară toţi emb- 
rionii vieţii adevărate. 


Vedeţi ce mai binevoitori? Socotiţi cum să umblaţi cu pază, nu ca nişte neînţelepți, 
ci ca cei înţelepţi; nu fiți prunci, purtaţi de tot vântul învățăturilor celor noi, ci 
adevăraţi fiind în dragoste, să creştem toate întru EI, Care este Capul, Hristos. 
(Efes 4, 14-15; 5, 15) 


Necesitatea statorniciei în viața duhovnicească 


Pe cel care n-a început rânduiala vieţii duhovniceşti nu-l zdruncină neumblarea 
după această randuială, debandada lăuntrică dar cine a început-o şi se lasă apoi de 
ea are de suferit mari vătămări. 


Grăuntele cuprins de ger nu piere: puterea vieții se păstrează în el. Floarea 
degerată, însă piere ori este vătămată, după cât de tare a îngheţat. Aşa şi aici: 
pentru cel în care începătura vieţii a început să se arate este pierzător să o lepede. 
După fiecare lepădare, puterile devin tot mai slabe, iar în cele din urmă se 
vlăguiesc de tot, rămâne doar numele, rânduiala vieţii din afară, fără conţinutul 
lăuntric corespunzător. 


Intr-una din pildele Sale, Mântuitorul spune că în casa necurată trăieşte un singur 
drac, iar în cea curăţită, dar părăsită din nepăsare, se întorc deja şapte draci. 


Chemare către noi înşine 


Noi, cei ce suntem creştini numai pe dinafară, lipsiți de duhul lui Hristos, lipsiţi 
de inima dăruită Domnului pe de-a-ntregul, lipsiţi de râvna pentru a fi numai pe 
placul Lui, adeseori ne socotim a fi între cei care Îl iubesc pe Dumnezeu cu 
adevărat - atât cei ce încă sunt aici, pe pământ cât şi între cei ce sunt deja dincolo, 
în cer. 


Însă de ochii lor pe care Dumnezeu îi luminează nu se ascunde , cine suntem noi 
de fapt şi privindu-ne ei zic pe bună dreptate: “iată nişte oameni care deşi după 
înfăţişare sunt de ai noştri, nu sunt dintre noi.” Simplu cuvânt, după cât se pare, 
însă ce înfricoşător! Dacă nu suntem ai lor, nici ei nu sunt ai noştri şi nimic din ce 
este al lor nu este al nostru, aşadar nici Hristos nu este al nostru şi nimic din ce a 
făgăduit EI nu este al nostru, nici Raiul nu este al nostru, nici veşnica fericire nu e a 
noastră. lar dacă toate acestea nu-s ale noastre, atunci ce trebuie să fie al nostru! 
Vedeţi ce mai necaz! 


lar pe de altă parte, uitaţi-vă în jur - la noi, aproape totul e creştinesc: rânduielile 
sunt creştineşti pe de-a-ntregul sau pe jumătate, concepţiile sunt creştineşti, vor- 
bele sunt creştineşti, multe reguli şi fapte sunt creştineşti. Şi atunci. Ce nu-i 
îndeajuns? N-avem îndeajuns inimă creştinească; inima noastră nu năzuieşte 
unde trebuie, nu vede binele său în Dumnezeu, ci în sine şi în lume şi nu în cer, 
ci pe pământ este Raiul ei; n-avem îndeajuns râvna tare ca moartea pentru a fi 
pe placul lui Dumnezeu şi a ne mântui. Parcă am adormit, am amorțit şi ne 
mişcăm doar cum ne duce valul vieţii. Haideţi să trezim în noi înşine tocmai 
această râvnă, căci cine va face asta pentru noi, dacă n-o vom face noi înşine? 
Singuri ne-am legat de lume. Singuri să ne şi rupem de ea. 


Să intrăm în inima noastră rece, nepăsătoare şi să începem a o îndupleca prie- 
teneşte să se înveţe odată minte, să rupă lanţurile patimilor lumii, pe care de 
bunăvoie şi le-a luat asupra-şi şi să tindă către Domnul. Să spunem sufletului 
nostru: ” aşa eşti zidit după chipul şi asemănarea lui Dumnezeu, Cel nemărginit a 
binevoit să te întocmească în aşa fel încât să Se răsfrângă în tine cu desăvârşirile 
Sale precum soarele se răsfrânge într-o mică picătură de apă şi să fie văzut în tine 
atât de tine, cât şi de toţi cei care te văd, cereşti şt pământeşti deopotrivă. lar tu 
te-ai depărtat de Dumnezeu şi te-ai întors spre lume, ai primit chipul ei urâcios şi 
astfel ai început să porţi asemănarea cea de fiară a stăpânitorului acestui veac. 
Adu-ţi aminte dc înalta şi neasemuita ta nobleţe de la început. Întristează-te pentru 
sluțenia ta de acum şi întoarce-te către Domnul, ca să te înnoiască iarăşi după 
Chi- 


pul Celui ce te-a zidit. Dumnezeu te caută şi te înconjoară cu toate milele şi 
purtările Sale de grijă, viaţa ta este a Lui; toate cele ce îţi fac trebuinţă pentru 
viață sunt tot ale Lui; şi lumina, şi văzduhul, şi hrana, şi hainele, şi locuinţa, şi tot 
ce este în tine şi la tine - toate ale Lui sunt. 


Și nu numai atât! Pentru tine S-a pogorât din cer, a pătimit, a murit pe cruce, a 
înviat, S-a înălțat la cer, a trimis Duhul Sfânt şi a rânduit pe pământ Biserica, în 
care a adunat toate cele de nevoie pentru mântuirea ta. Şi - lucrul dc căpetenie - 
pe calea naşterii şi prin rânduiala vieţii tale dinafară deja te-a băgat în această 
visterie a bunătăţilor duhovniceşti şi pentru toate acestea cere de la tine numai 
inima ta. Şi picătura încălzită de soare urcă; tu de ce întârzi să te întorci la 
Domnul, încălzit fiind din toate părțile de căldura iubirii Lui? Oare nu vezi că toţi 
cei din jurul tău merg către Domnul: şi săraci şi oameni de rând, cărturari şi 
necărturari? Și atunci, tu de ce stai, lăsându-l pe toți să ţi-o ia înainte în 
Împărăţie? Ce eşti mai rău decât ceilalți? Eşti văduvit de vreun lucru care li se dă 
tuturor? Şi atunci, ce stai? Mişcă-te, grăbeşte-te, până când nu s-a închis uşa care 
este deschisă pentru toți cei ce se întorc, acum! Ce stai? Întoarce-te către Domnul 
şi începe să lucrezi Lui cu osârdie! Vremea trec, puterile îmbătrânesc, devin 
grosolane şi se apropie de nemişcare în îndreptarea lor cea strâmbă - iar azi- 
mâine va veni moartea. la seama să nu rămâi de tot în această răceală împietrită 
fată de Domnul. Adu-ţi aminte de sfârşitul cel înfricoşător, când şi Dumnezeu se va 
întoarce de tot de la cei ce nu se întorc spre EI şi îi va lepăda pe cei ce Îl leapădă 
şi năzuieşte către Dânsul măcar de frică! 


Caută-l pe Domnul! Dumnezeu sau lumea - nu este cale de mijloc. Sau nu vezi că 
acolo este totul, iar aici nu este nimic: că acolo este adevărul, iar aici nălucire; ci 
acolo este odihnă, iar aici dureri şi griji; că acolo este îndestulare, iar aici 
strâmtorare neincetată; că acolo este bucurie şi veselie, iar aici numai dureri şi 
tânguire a inimii. 


Cunoşti toate acestea, ai trecut prin ele, şi rămâi în aceeaşi deşertăciune a minţii 
Şi a inimii... 


Doar nu iţi faci Raiul pe pământ. Este deja a opta mie de ani de când iubitorii 
acestei lumi fac tot ce le stă în putinţă pentru a face Raiul pe pământ - şi nu numai 
că nu reuşesc nimic, ci totul merge spre mai râu. Nu o să reuşeşti nici tu ci doar o 
să te istoveşti alergând după nălucitele bunătăţi ale lumii cum aleargă copiii după 
curcubeu. ” 


Cu vorbe de acest fel să ne înduplecăm sufletul a-L iubi pe Domnul, a se întoarce 
pe de-a-ntregul către EI şi, în fine a râvni cu botârâre propria mântuire. 


Va da Dumnezeu şi se va întâmpla cu noi ceea ce se întâmplâ cu aerostatele. 
Având baloanele pline cu gaz, care-i stihia cea mai subțire, tind cu repeziciune în 
sus. 


Să ne umplem şi noi sufletul cu adevăruri şi convingeri cereşti - ele vor pătrunde şi 
în inimă, vor atrage dorinţele, iar atunci toată fiinţa noastră va tinde către cer şi 
către tot ce este ceresc. 


Intâietatea necazurilor în faţa mângâierilor vieţii 


Scoateţi-vă din cap ideea că pe calea unei vieți pline de mângâieri putem ajunge 
ceea ce ar trebui să fim în Hristos. În viaţa creştină, mângâierile sunt un lucru în- 
tâmplător: esenţiale sunt suferințele, durerile lăuntrice şi din afară. Prin multe 
necazuri se cade nouă să intrăm întru Împărăţia Cerurilor (Fapte 14. 22) care este 
înlăuntrul nostru. 


Primul pas - întoarcerea voinţei de la rău spre bine, care alcătuieşte, ca să zic aşa. 
inima pocăinţei - se răsfrânge într-o durere, într-o rană de moarte, din care curge 
apoi sânge de-a lungul întregii lupte cu patimile şi care se cicatrizează abia după 
agonisirea curăţiei, ce îl ridică pe creştin pe crucea împreună-răstignirii cu Hristos. 
Tot necazuri, şi dureri, şi greutăţi... 


Se poate spune aşa: confortul este dovada unui drum strâmb; greutăţile dau 
mărturie că suntem pe calea dreaptă. 


Vor spune unii: “Da, ce nu putem nici să ne distrăm puţin, să ne permitem şi noi 
vreo satisfacție cât de mică!” Voi faceţi principalul şi după aceea, mă rog, vă puteţi 
permite şi asta. Dar toată treaba voastră e astăzi petrecere dansantă, mâine teatru, 
poimâine chef, lecturi amuzante, discuţii şi distracţii de tot felul - pe scurt, tot 
timpul trecere de la o plăcere la alta, iar la lucrul principal, la ceea ce trebuie să fie 
creştinii, nu vă gândiţi defel. De parcă la o asemenea viaţă exterioară a noastră, 
legătura lăuntrică cu Dumnezeu în Hristos o să se maturizeze de la sine. Ce 
lumânarea poate să ardă în vânt? Oare viaţa râde când ia doze de otravă? Aşa şi 
aici. Lucrurile cu care vă înconjurați, cu care vă ocupați sufletul, acelea îl şi 
hrănesc şi îi formează caracterul după felul lor. Gândire şubredă, hotărâri 
nestatornice, pofte furtunoase: iată moştenirea de pe urma mângâierilor vieţii! 


Dacă vă vreţi binele, lăsaţi aceste mângâieri lumeşti, păşiți pe calea crucii, care e 
pocăinţa, coaceţi-vă în cuptorul răstignirii de sine, căliţi-vă în lacrimile frângerii de 
inimă, şi veţi ajunge aur sau argint sau piatră prețioasă, şi la vremea potrivită veţi fi 
luaţi de Gospodarul ceresc pentru a împodobi cămările prea luminate şi mai presus 
de lume. 


Impărăţia lui Hristos şi împărăţia acestei lumi 


Există pe pământ harica împărăție a lui Hristos care este Biserica, ce se mântuieşte 
în Domnul, obiectul binecuvântărilor lui Dumnezeu şi scopul doririi tuturor 
oamenilor care îşi înţeleg cu adevărat menirea. 


Există şi o altă împărăție tot pe pământ - împărăția stăpânitorului acestui veac, care 
este clădită şi sprijinită pe răutatea celui ce dintru început a fost vrăjmaşul 
mântuirii noastre, care îl trage pe om în amăgire, în înşelare şi în pierzare. 


Toţi cei ce locuim pe pământ suntem, şi n-avem cum să nu fim, sub înrâurirea 
acestor două împărăţii şi ori înclinăm către una, ori înclinăm către cealaltă, ori stăm 
între ele ca şi cum n-am fi hotărâți de partea cui să ne dăm şi încotro să înclinăm. 


Fiecare dintre cele două împărăţii are trăsăturile sale caracteristice. In orice 
împărăție vedem un împărat sau cap al ocârmuirii, legi, foloase, întâietăţi sau 
făgăduinţe, şi un sfârşit sau scop la care ea duce. 


Toate aceste trăsături sunt în Impărăţia lui Hristos hotărnicit limpezi, neîndoielnic 
adevărate şi nestrămutate, pe când în împărăţia acestui veac sunt mincinoase, 
amăgitoare, nălucite. 


Cine este împărat în Împărăţia harului? Dumnezeu, Cel în Sfânta Treime 
închinat - Tatăl, Fiul şi Sfântul Duh. Care a făcut lumea şi poartă grijă de toţi şi 
toate. Care, după ce ne-a întocmit mântuirea în Domnul lisus Hristos a pus cu 
stăpânire asupra tuturor următorilor Săi poruncile Sale pentru propriul lor bine; 
tuturor le dă să cunoască, să guste şi să pipăie duhovniceşte; de toţi Se 
milostiveşte şi Se în-grijeşte, tuturor le ajută şi pe toţi îi încredinţează cu 
nestrămutatul Său cuvânt: “lucrează după voia Mea în via Mea; Eu văd totul şi 
îţi voi răsplăti pentru tot!" 


ŞI cei care se ostenesc în împărăția lui Hristos ştiu limpede pentru cine lucrează, iar 
asta le dă tărie lăuntrică şi răbdare în osteneli. 

Pătimesc, spune apostolul, ci nu mă ruşinez, căci ştiu Cui am crezut, şi încredinţat 
sunt că puternic este a păzi lucrul cel încredinţat mie în ziua aceea (2 Tim. 1, 12). 


În împărăţia stăpânitorului acestui veac, lucrurile stau cu totul altfel. Acolo nimeni 
nu ştie cine e împăratul său. Dacă cel mai disperat iubitor al acestei lumi şi-ar da 
seama că împăratul lui este satana cel rău şi întunecat, căruia îi slujeşte ca un rob 
spre propria sa pierzare, ar năzui cu groază să iasă din tărâmul lui - însă vrăjmaşul 


şi-a ascuns chipul greţos de fiii acestui veac şi iubitorii acestei lumi sunt robi, fără 
să ştie cul. 


Auziţi mereu: “Asta nu-i voie, cealaltă nu e voie, şi aşa trebuie, şi pe dincolo se 
cuvine”, şi când întrebaţi: “De ce? Cine a poruncit?”, nimeni nu poate da răspuns. 
Toţi sunt strâmtoraţi şi îngreunaţi de regulile care funcționează la ei, chiar le 
osândesc şi le ocăresc, însă nimeni nu îndrăzneşte să se abată de la ele, de parcă s- 
ar teme de cineva care îi supraveghează şi este gata să-i tragă la socoteală, dar pe 
care nimeni nu poate totuşi să îl arate şi să-l numească. 


Lumea este ansamblul persoanelor care slujesc unei năluci necunoscute a închi- 
puirii lor, sub care de fapt se ascunde cu viclenie satana cel răutăcios. 


Ce legi sunt în Împărăţia lui Hristos? Hristos, adevăratul nostru Dumnezeu, a zis 
limpede: “ Fă aşa şi pe dincolo şi îmi vei fi plăcut şi te vei mântui. Leapădă-te de 
tine însuţi, fii sărac cu duhul, blând, paşnic, curat cu inima, răbdător, să iubeşti 
dreptatea, să rămâi în evlavie înaintea Mea ziua şi noaptea, să-i doreşti aproapelui 
tău binele şi să îi faci binele, şi toate poruncile Mele să le împlineşti cum se cuvine, 
fără să te cruţi”. 


Vedeţi cât de limpezi de limpezi şi bine hotărnicite sunt toate acestea? Și nu doar 
limpezi, ci şi pecetluite pentru totdeauna cu o neschimbare de neatins: cum este 
scris, aşa va fi până la sfârşitul veacului Şi oricine intră în împărăţia lui Hristos 

ştie probabil, ce are de făcut; nu aşteaptă nici un fel de schimbări în aşezămintele 
de lege ale Bisericii, drept care şi merge pe calea sa cu bună nădejde, având 
deplină încredințare că va ajunge fără îndoială la ceea ce caută. 


În împărăţia stăpânitorului acestui veac, lucrurile stau cu totul altfel. Acolo nu-ţi 
poţi opri nicidecum gândul la ceva bine hotărnicit. Duhul iubitorilor acestei lumi 
este cunoscut: duhul egoismului, al trufiei, al interesului, al plăcerii şi senzualității 
de tot felul. Dar aplicaţiile acestui duh, legea şi regulile lumii, sunt atât de şubrede, 
nedefinite, schimbătoare, încât nimeni nu poate băga mâna în foc că mâine n-o să 
înceapă a socoti vicios lucrul pe care acum îl admiră. 


Obiceiurile lumii curg ca apa şi regulile ei în ce priveşte îmbrăcămintea, vorbirea, 
întâlnirile, relaţiile, felul de a sta, de a şedea şi îndeobşte orice sunt nestatornice ca 
mişcarea văzduhului: acum sunt aşa, iar mâine vine în zbor o nouă modă de nu ştiu 
unde şi întoarce totul pe dos. Lumea este o scenă pe care satana îşi bate joc de biata 
omenire, punând-o să se învârtă la porunca sa ca nişte maimuțe sau păpuşi la 
iarmaroc, punând-o să socoată lucru de preţ, important, esenţial, ceea ce în sine 


este mărunt, nimicnic, deşert. Şi toţi sunt prinşi cu asta, toți: şi mici şi mari, fără a-i 
excepta nici pe cei care şi prin obârşie şi prin educaţie şi prin poziţia lor lumească 
ar putea, pare-se, să-şi întrebuinţeze timpul şi eforturile pentru ceva mai bun decât 
nălucile acestea. 


Care sunt avantajele şi care sunt făgăduinţele Împărăției lui Hristos? Domnul 
nostrum spune: “Slujeşte-Mi şi Eu îți voi răsplăti pentru tot. Fiecare faptă, fiecare 
gând, fiecare dorinţă şi fiecare simțământ pe care Mi le arăţi şi le păstrezi după 
placul Meu nu vor rămâne lipsite de plata lor. Eu văd ceea ce nu văd alţii; Eu 
preţuiesc ceea ce nu preţuiesc alții; Eu te voi apăra pentru lucrurile care pe alţii îi 
fac să te strâmtoreze, şi pentru osteneala ta îți este pregătit negreşit locaş veşnic, 
care se şi zideşte prin strădaniile tale.” 


Aşa a făgăduit Domnul, aşa şi este. Şi toţi cei ce intră în Împărăţia Lui fac 
experienţa practică a adevărului acestor făgăduinţe. Ei gustă încă de aici fericire de 
pe urma ostenelilor lor - fericirea smereniei, blândeţii, dreptăţii, iubirii de pace, 
milei, răbdării, curăţiei şi tuturor celorlalte virtuţi. Toate virtuțile acestea, a căror 
obârşie este în harul lui Dumnezeu, fac inima lor vas al Duhului Dumnezeiesc, 
Care este pentru ei chezăşia moştenirii viitoare, care este aşteptată fără urmă de 
îndoială din pricina acestor începături ale ei, pe care le primeşte oricine slujeşte 
fără făţărnicie Domnului. 


Aşa sunt, oare, făgăduinţele lumii? Nicidecum. Lumea făgăduieşte totul şi nu dă 
nimic: momeşte, atâta cu fel şi fel de nădejdi, însă în clipa înmânării, ca să zic aşa, 
celor făgăduite le ia de sub nas. După aceea, iarăşi arată ceva în depărtare, iarăşi 
momeşte şi iarăşi îi răpeşte omului din mâini ceea ce se părea că el a primit deja. 
Ca atare în lume toţi aleargă după ceva foarte promiţător, dar nimeni nu capătă 
nimic; toţi urmăresc năluci ce se destramă în văzduh chiar şi atunci când sunt gata 
să pună mâna pe el. Iubitorii acestei lumi îşi dau importanţă fiind convinşi că 
acționând lumeşte ei merită atenția lumii, dar lumea fie că nu vede faptele lor, fie 
că văzându-le nu pune preţ pe ele, fie că punând preţ pe ele nu le dă plată după 
învoială. În lume, toţi, până la unul sunt înşelaţi, totuşi se amăgesc cu nădejdi 
lipsite de cel mai mic temei. 

Cei care slujesc Domnului nu sunt de vază în ochii oamenilor, deseori sunt chiar 
dispreţuiți şi prigoniți, dar în schimb se maturizează tot timpul în cele duho- 
vniceşti, care în lumea cealaltă vor străluci în ei ca soarele şi le vor da locul şi 
fericirea care li se cuvin. 


Cei care slujesc lumii sunt pe dinafară de vază, străluciți, nu rareori atotputernici, 
însă pe dinlăuntru sunt roşi de întristare, de chinurile inimii şi de griji arzătoare. 
Neavând nici o clipă de tihnă aici, trec dincolo într-o veşnicie tot nefericită. 


Și totuşi, împărăţia acestui veac există şi niciodată nu e pustie şi tot din noi e 
alcătuită: ce minune să fie asta? Oare mintea noastră nu este prea mintoasă 
câteodată sau în anumite privinţe, ori duhul lumii, care ne înconjoară, lucrează atât 
de repede că ne întunecă înainte de a ne dezmetici noi, cu o singură privire 
atrăgându-ne la sine şi înghiţindu-şi ca un şarpe otrăvit prada? Este de neînțeles dar 
adevărat faptul că mulţi şi dintre creştini trag la lume şi lumea nu se poate plânge 
că rândurile închinătorilor ei sunt prea rare. 


Mustrare pastorală 


Praznicul Botezului Domnului a trecut deja. Este vremea să-i întrebăm pe cei 
botezați: „V-aţi purtat oare cum se cuvine oamenilor botezați? Aţi slujit oare 
Dumnezeului Căruia aţi făgăduit la botez că îi veţi sluji? Privindu-vă, se poate 
spune oare: aceştia sunt oameni botezați, sunt cei care s-au lepădat de satana, şi de 
toate lucrurile lui şi de toată slujirea lui, şi de toată trufia lui?” 


Amintiţi-vă felul cum au întâmpinat mulţi dintre voi anul nou şi pe urmă judecaţi 
la rece: seamănă a ceva creştinesc? Să joci cărți până la miezul nopţii ori să pălă- 
vrăgeşti fel şi fel de fleacuri, iar la miezul nopţii, la hotarul dintre anul vechi şi cel 
nou să iei pahare şi să te învârţi - ce înseamnă asta şi are vreo noimă cât de mică? 


Dumnezeu, Stăpânul timpului şi al vieţii noastre, ne-a dăruit să trecem anul cel 
vechi şi ne aduce într-un an nou - ce este cuviincios în clipa unei asemenea treceri? 
Să ne înălțăm mâinile către cer, să mulţumim Domnului Dumnezeu pentru milele 
Lui cele trecute şi să-L rugăm să ne arate bunăvoința Sa ca un Preamilostiv şi pe 
viitor. 


Dacă aşa ar face oamenii fie în fiecare familie aparte, fie adunându-se câteva 
familii laolaltă, atunci cu adevărat ar fi binecuvântată întâmpinarea anului celui 
nou. Dar când se apucă să se învârtă şi să ciocnească paharele, ce noimă are asta? 
Ce, viaţa noastră este o glumă, iar timpul este un lucru bun de nimic? Dacă aşa 
stau lucrurile, bineînţeles că noul an nu poate fi întâmpinat într-un chip mai bun 
decât cu vorbărie deşartă şi cu dansuri: asta ar însemna să dăm tonul pentru 
întregul an. Veţi găsi însă fie şi un singur om sănătos la minte care să gândească 
astfel despre timp şi viaţă? Şi atunci, cum s-a ajuns la asta? Vi s-a făcut chef de 
distracție? Dar ce, pentru distracție nu este timp şi altădată, la un soroc lipsit de 
însemnătate? Nu, nu aici e altceva la mijloc. 


Ce să fie acest altceva? Veţi spune: “Aşa este obiceiul", iar eu vă voi răspunde: 
“Da, este obicei, însă nu creştinesc, ci păgânesc, cu obârşia în necredinţă şi 
potrivnic lui Dumnezeu: fiindcă voi aşteptaţi această clipă ca pe un moment sacru, 
şi luaţi paharele nu cu aceleaşi gânduri ca de obicei, şi vă învârtiţi nu cu acelaşi 
duh ca de obicei săvârşiți toate acestea ca pe o sfântă slujbă. Dar pentru care 
dumnezeu se săvârşeşte această slujbă: pentru Hristos Mântuitorul, Care a fost 
pironit pe cruce, Care a gustat fiere şi oţet şi ne-a răscumpărat prin pătimirile şi 
prin moartea Sa? Bineînţeles că nu, fiindcă ce împărtăşire este între Hristos şi 
veliar ? (2 Cor. 6.15) Nu, nu Lui îi este închinată această slujbă, ci fie lui Bacchus, 


zeul păgân al veseliei beţive, fie Venerei, zeiței mângâierilor trupeşti, necurate... 
iată dumnezeii tăi, noule Israel! (3 Imp. 12, 28). De la ei să şi aşteptaţi ceea ce vă 
uraţi unul altuia, iar de la Dumnezeul Cel adevărat n-aveţi ce aştepta, fiindcă 
atunci când Sfânta Biserică se ruga pentru binecuvântarea anului celui nou, voi nu 
erați în Biserică, nu mai aveaţi vlagă: vlaga voastră fusese jertfită zeilor păgâneşti 
sau visării deşarte şi înşelăciunii vrăjmaşului. 


După acestea, la ce mai folosesc toate urările voastre de bine? Parcă aţi avea în 
mâinile voastre toate bunătățile şi le-aţi împărți cu mână darnică: unuia una, altuia 
alta. Dumnezeul Cel adevărat fund lăsat deoparte. Una din două: fie ați jefuit 
visteria lui Dumnezeu şi dispuneţi de ea după bunul plac, fie toate urările voastre 
dulci sunt soții copilăreşti. 


Cu adevărat, astfel nu poate fi privit acest obicei, trebuie spus: nu este bună Lauda 
voastră. Şi să nu vă îndreptățiți zicând că făcând acestea nutriţi gânduri apostate: 
când le faceţi nu vă gândiţi la Dumnezeu nicidecum - şi atunci cum să nu fie 
apostate? Să nu vă îndreptățiţi nici zicând că nu ştiţi cum s-a încetățenit acest 
obicei; de nu l-aţi fi primit, nu s-ar fi încetățenit. Nu-l deschideţi uşile casei voastre 
şi n-o să intre. Dacă unul, al doilea, al treilea, toţi cei pe la care a venit nu l-ar fi 
lăsat înăuntru, s-ar fi dus pe pustii şi n-ar fi spurcat locul ce sfânt cu necuviinţa sa. 


Unde se sfârşeşte învăţătura creştină? 


Creştinismul nu este o învățătură fără sfârşit. Învățătura aceasta €, ca atare, scurtă, 
însă viaţa după dreptarul acestei învățături nu are sfârşit. Aşa e şi în viaţa de zi cu 
zi: învaţă omul ceva şi după aceea începe să lucreze, nu învaţă la nesfârşit. Nici în 
creştinism nu învaţă toţi: trebuie să trăieşti, viaţa este învăţătura adevărată. 


Când începe cineva să trăiască creştineşte, atunci începe creştinismul în el, atunci 
începe să cunoască omul creştinismul şi puterea lui. Creştinismul nu poate fi 
cunoscut cum trebuie decât în chip lucrător; numai prin mijlocirea acestei lucrări se 
descoperă percepției noastre toate tainele purtării creştine, altfel spus tot tărâmul 
lucrurilor duhovniceşti, deşi grija adevăratului creştin nu este deloc pentru purtare, 
ci pentru viaţă, iar purtarea vine ca un adaos. 


Viaţa creştină seamănă cu suişul la deal. Cel ce suie se osteneşte pentru suiş, dar pe 
măsură ce suie 1 se descoperă tot mai multe lucruri, pentru că orizontul lui devine 
tot mai larg. Aşa şi în creştinism: cu cât sporeşte cineva mai mult în viaţa creştină, 
cu atât devine mai largă sfera lucrurilor duhovniceşti care este accesibilă minţii şi 
percepției sale. 


Adevărat înţelept este numai cel care este desăvârşit în viaţa creştină; fără să 
trăieşti creştineşte nu vei înţelege nimic din creştinism. Ceea ce se cunoaşte 
despre creştinism cu mintea, fără viaţa creştină, nu seamănă deloc cu realitatea. 
Oricât de amănunţit şi de elocvent ai povesti, de exemplu, ce fel de gust are 
ananasul, nu poţi să-ţi dai seama cu adevărat până ce nu-l guști; aşa şi cu învăţătura 
creştină - cât timp n-o aplici în viaţa ta, nicidecum n-ai să te ridici până la gustul ei. 


Bucuriile şi necazurile merg mână în mână 


În prima sa Epistolă către Tesaloniceni, apostolul Pavel spune: primind cuvântul 
întru necaz mult cu bucuria Duhului Sfânt (| Tes. 1.6). 


Cum este cu putinţă Să primeşti cuvântul cu bucurie, înconjurat fiind de 
necazuri? Când la propovăduirea Evangheliei inima va simţi adevărul şi va dori 
mântuirea cu nădejdea de a o primi, ea nu are cum să nu simtă bucurie, ca şi cum 
ar fi găsit o comoară. Aşa se întâmplă după rânduiala obişnuită. 


Însă când strâmtorarea dinafară împiedică până şi formarea convingerii, nu numai 
înălțarea nădejdii mântuirii şi a bucuriei născute din această nădejde şi totuşi în 
atare împrejurări se arată credinţa vieţii, credinţa tare, însoțită de bucurie, acesta 
este semnul limpede că aici este amestecată o lucrare aparte de Sus. 


Duhul lui Dumnezeu i-a dat omului să guste bunătatea mântuirii şi umplând cu 
prisosinţă inima de bucurie, nu a îngăduit ca ea să fie strâmtorată de necazuri şi a 
rânduit în aşa fel ca ea să fie deschisă pentru primirea adevărului şi închisă pentru 
simţirea necazului. Astfel, primirea cuvântului în vreme de necaz este mijlocită de 
bucuria de la Duhul Sfânt. lată indiciul palpabil al bunăvoinţei de Sus, iar totodată 
al caracterului dumnezeiesc şi mântuitor al credinţei! 

“Dacă i este mare lucru să rabzi necazurile oricum ai face-o”, zice Sfântul 


“ a le răbda cu bucurie este o însuşire a celor ce s-au ridicat 
mai pre-sus de firea omenească, al căror trup parcă ar fi nepătimitor. 


Cu bucuria Duhului Sfânt, spune apostolul. Ca nimeni să nu zică: “Ce tot vorbeşti 
de necaz şi totodată de bucurie? Cum se împacă astea două?”, el a adăugat: cu 
bucuria Duhului Sfânt. Necaz este în ei întrucât sunt în trup, iar bucurie - întrucât 
sunt duhovniceşti. 


“Cum aşa?” Împrejurările sunt mâhnicioase, dar rodul lor nu este aşa, pentru că 
Duhul nu îngăduie. “V-au necăjit şi v-au prigonit”, zice apostolul “ însă Duhul nu 
v-a părăsit nici atunci şi precum cei trei tineri au fost înrouraţi în văpaia cuptorului, 
aşa şi voi în necazuri. Precum acolo înrourarea era lucrare nu a firii focului, ci a 
Duhului răcoritor, nici aici nu pricinuieşte bucurie firea necazului, ci Duhul, care 
înrourează şi prin cuptorul ispitelor duce la răcoare şi la odihnă”. 


Lucrătorii vieţii lăuntrice 


Lucrarea credinţei hotărniceşte relația cu Dumnezeu, osteneala dragostei - relația 
cu frații creştini, răbdarea nădejdii trasează împărtăşirea personală a fiecărui 
credincios de viaţă pământească, cu o întrezărire a vieţii viitoare. 


Lucrarea credinţei umple de viaţă, de puteri şi îl face pe om gata de acţiune; 
osteneala dragostei deschide arena pentru o lucrare vie şi mult roditoare; răbdarea 
nădejdii împlineşte şi încununează ostenelile şi este ceva mai înalt şi mai desprins 
de cele lumeşti. Răbdarea cea plăcută lui Dumnezeu e mai ostenicioasă decât 
lucrarea cea plăcută lui Dumnezeu; în schimb, prin încercarea finală ea îl aduce pe 
om pe urmele Domnului, la desăvârşirea şi proslăvirea finală. (vezi 1 Pt.4, 14) 


În acestea trei se arată rădăcina, tulpina şi spicul vieţii cele noi în Domnul Iisus 
Hristos. Credinţa primeşte har şi este însămânţarea vieţii creştine, resădirea prin 
Hristos Mântuitorul în Dumnezeu, altoirea în El. De aici vine dragostea cu 
răsfrângere a dragostei lui Dumnezeu în inima omului, astfel spus ca răspuns al 
inimii la dragostea pe care o simte venind din partea lui Dumneze, a fiecărui 
creştin în parte şi a întregului trup al Bisericii lui Hristos. 


Nădejdea ştie că viitorul este al Domnului Hristos şi al Sfintei lui Biserici. Într-un 
fel, ea se mută deja dincolo şi trăieşte acolo nu numai cu ochii gândului, ci şi cu 
simţirea, fiind încredinţată de faptul că acea prea slăvită viaţa duhovnicească 
venind de la Domnul Cel proslăvit, domneşte acum în mădularele Lui numai 
lăuntric, la vremea potrivită se va descoperi în chip prea slăvit şi în afară şi va 
pătrunde în toate; iar potrivnicii ei de acum - trupul, lumea şi diavolul - vor fi 
înlăturați de pe scena vieții prin noua arătare a Domnului, când tot ce este se va 
curăți prin foc. 


Iată cum sunt “agenţii” vieţii lăuntrice ai vieţii în Hristos. 


Chipul şi asemănarea lui Dumnezeu 


Chipul şi asemănarea lui Dumnezeu privesc nu trupul, ci sufletul. Chipul lui 
Dumnezeu constă în firea sufletului, iar asemănarea - în însuşirile asemănătoare cu 
cele dumnezeieşti pe care sufletul le dobândeşte prin libera sa alegere. Faptul că 
sufletul nostru este imaterial, simplu, duhovnicesc, nemuritor şi rațional liber 
priveşte chipul lui Dumnezeu, iar atunci când el prin cuvenita întrebuințare a 
rațiunii şi libertăţii cunoaşte adevărul şi începe a-l păzi cu sinceritate, împodobind 
inima cu virtuțile de tot felul, cum ar fi blândeţea, milostivirea, înfrânarea, iubirea 
de pace, răbdarea şi cele asemănătoare, aceste calități alcătuiesc în el asemănarea 
cu Dumnezeu. Asemănarea întipărită de har pe chip cuprinde toate cele lăuntrice 
ale noastre, şi gândurile, şi dispoziţiile sufleteşti, şi simţămintele, şi face asemă- 
nătoare cu Dumnezeu şi mintea, şi voinţa, şi inima. 


Mintea este asemănătoare cu Dumnezeu atunci când ştie limpede Simbolul de 
credinţă şi păzeşte fără fățărnicie tot ce este cuprins în el. Apostolul Pavel spune 
despre sine şi despre toţi apostolii: noi mintea lui Hristos avem (1 Cor. 2, 16). Ei 
n-au ţinut doar pentru sine această minte a lui Hristos, ci au dat-o mai departe 
Bisericii şi credincioşilor, prin viul grai şi prin Scriptură, iar Sfânta Biserică a 
adunat-o pe toată laolaltă şi a înfățişat-o pe scurt în Simbolul de credinţă. Aşadar, 
cine crede fără făţărnicie, cine ţine cu tărie toate învăţăturile din Simbolul de cre- 
dinţa acela are mintea lui Hristos, altfel spus mintea aceluia este asemănătoare cu 
mintea lui Hristos, asemănătoare cu Dumnezeu. 


Puterea lucrătoare a omului este asemănătoare cu Dumnezeu atunci când ea se 
împodobeşte cu toate virtuțile pe care le-a arătat Domnul în învăţătura despre 
fericiri. Că aşa stau lucrurile, ne dă mărturie Sfântul apostol Pavel. După ce spune 
că avem nevoie să ne îmbrăcăm în omul cel nou, înnoit după chipul Ziditorului, el 
lămureşte după aceea în care chip trebuie să ne îmbrăcăm: îmbrăcaţi-vă, zice, întru 
milostivirile îndurării, întru bunătate, întru smerită cugetare, întru blândeţe, întru 
îndelungă răbdare (Colos. 3, 12); îmbrăcaţi-vă întru iertarea supărărilor ce le aveţi 
unul pe altul, ca să înstăpâniţi în voi pacea şi să faceţi totul din imbold curat, în 
numele Domnului Iisus şi întru slava lui Dumnezeu. 


lar asta alcătuieşte tocmai cuprinsul învăţăturii despre fericiri. Inima devine 
asemănătoare cu Dumnezeu când se desface de toate împătimirile pământeşti şi se 
lipeşte de lucrurile duhovniceşti şi cereşti. Cu privire la această desfacere, 
apostolul porunceşte astfel: trebuie, spune el, să trăim în aşa fel ca ce au soţii să fie 
ca şi cum n-ar avea; cei ce plâng, ca şi cum n-ar plânge; cei ce se bucură, ca şi cum 
nu s-ar bucura; cei ce cumpără, ca şi cum nu ar stăpâni (1 Cor. 7. 29-30). Adică 


trebuie să ne rostuim în aşa fel ca tot ce este în lume să ne fie străin, să treacă pe 
lângă noi şi în jurul nostru, fără să ne tulbure şi să se atingă de lăuntrul nostru. 


lar despre lipirea de lucrurile duhovniceşti şi dumnezeieşti, el vorbeşte precum 
urmează: cele de Sus căutaţi, cele de Sus gândiţi, iar nu cele pământeşti; că aţi 
murit, şi viaţa voastră este ascunsă cu Hristos întru Dumnezeu (Colos. 3, 1-3). 


lată ce înseamnă chipul lui Dumnezeu şi ce înseamnă asemănarea! lată cum se 
refac ele în noi şi ce înseamnă ele în starea lor înnoită? Acum să se apuce fiecare să 
se cerceteze pe sine însuşi, să-şi cerceteze faptele şi însuşirile, şi să le pună faţă în 
față cu acel chip şi cu acea asemănare care trebuie şi fie întipărite în noi. Pentru ce 
ea este, mulţumiţi Domnului, şi străduiți-vă să dobândiţi ceea ce lipseşte, cerând în 
acest scop ajutor de la Domnul. 


Dacă chipul, refăcut prin Sfântul botez, este iarăşi întunecat şi vătămat prin păcate 
de moarte, el trebuie înnoit prin pocăință. Dacă chipul este întreg, vedeţi dacă este 
şi asemănarea. Citiţi Simbolul de credinţă şi socotiți: ştiţi oare tot ce este acolo şi 
ştiţi toate lucrurile acelea aşa cum trebuie să le ştiţi? Dacă nu ştiţi totul, completaţi; 
dacă în vreo privinţă nu cugetaţi cum trebuie, alungaţi gândurile potrivnice lui 
Dumnezeu şi primiţi gânduri dumnezeieşti, luaţi apoi învăţătura despre Fericiri şi 
vedeţi dacă sunt în voi toate virtuțile care sunt poruncite acolo. Pe cele care sunt, 
păziţi-le şi întărițile; străduiți-vă să le câştigaţi pe cele care nu sunt. 


Luaţi inima voastră şi vedeţi unde este comoara ei, unde trăieşte ea şi unde îşi pune 
bunurile. Dacă veţi vedea că pentru ea a trăi estr Hristos, iar a muri un câştig (Filip. 
1, 21) daţi mulţumită Domnului, iar dacă veţi vedea că este încurcată cu totul în 
împătimirile pământeşti, începeţi s-o desfaceţi puţin câte puţin de ele, dar având 
grijă să nu vă apuce moartea, căci pentru cei legaţi de pământ moartea e tare grea. 


Duminica lăsatului sec de brânză 


Duminica de acum se cheamă „a lăsatului sec de brânză”; ea este închinată 
pomenirii căderii protopărinților noştri - şi ce tânguiri triste pune Sfânta Biserică în 
gurile strămoşilor izgoniți din Rai, care şedeau drept în faţa lui şi se jeluiau! Atât 
de viu era atunci simțământul pierderii: Raiul era la vedere şi din el poate că venea 
mireasma florilor şi a pomilor, care aminteau de viaţa cea fericită pe care încă o 
gustau cu atât de puţină vreme în urmă, când erau încă nevinovaţi. Era cu neputinţă 
ca protopărinţii noştri să nu se tânguie! 


Aceasta era însă nu numai tânguirea lui Adam şi a Evei: se tânguia firea căzută a 
oamenilor, plângeau toate puterile sufleteşti şi toate părţile trupului. Protopărinţii 
doar transmiteau prin cuvinte această tânguire zidirii care se tânguia împreună cu 
ei şi tuturor urmaşilor lor. Din clipa aceea, tânguirea, plânsul şi întristarea s-au 
înrudit cu firea omenească şi au început să alcătuiască fondul simţămintelor şi 
dispoziţiilor noastre sufleteşti. Şi cine dintre urmaşii celor întâi-zidiţi, dintre 
moştenitorii firii omeneşti căzute, nu va da mărturie din proprie experienţă despre 
adevărul acestor spuse? 


Într-adevăr, ne place să ne veselim - dar ce să însemne faptul că după veselia cea 
mai deplină sufletul se cufundă în întristare, uitând de toate mângâierile care ceva 
mai înainte o făceau să uite de sine? Oare nu înseamnă că din adâncurile fiinţei 
noastre i se dă sufletului de ştire cât sunt de nimicnice toate veseliile acestea faţă 
de veselia pe care am pierdut-o odată cu pierderea Raiului? Suntem gata să ne 
bucurăm cu cei ce se bucură - dar oricât ar fi de felurite şi de însemnate obiectele 
bucuriilor omeneşti, ele nu lasă în noi o urmă adâncă, ci sunt uitate repede. 


Dacă vedem însă o mamă care plânge deasupra fiului său mort care era singurul ei 
reazim, ori o soţie cu inima frântă deasupra mormântului soţului iubit, o adâncă 
amărăciune străpunge sufletul, cuvintele şi imaginea celor care se tânguiesc rămân 
neşterse în amintirea noastră. Asta nu înseamnă oare că necazul ne este mai 
apropiat decât bucuria? 


Auziţi cântare, muzică: fireşte, şi melodiile vesele se răsfrâng în suflet în chip 
plăcut, însă ele doar alunecă la suprafaţa lui, fără să lase o urmă care să poată fi 
băgată de seamă, în timp ce melodiile triste fac sufletul să se adâncească în sine 
însuşi şi îi rămân multă vreme în amintire. 


Intrebaţi un călător ce i-a lăsat o impresie mai adâncă, şi vă va răspunde că din 
multele lucruri pe care le-a văzut îşi aduce aminte mai ales de acele lucruri şi lo- 


curi care l-au cufundat într-o meditaţie tristă. 


S-ar părea că exemplele acestea sunt de ajuns pentru a lămuri ideea potrivit 
căreia simţământul de temelie al inimii noastre este tristețea. Asta înseamnă că 
firea noastră plânge după Raiul pierdut şi că oricât am încerca să înăbuşim 
plânsul acesta el se aude în adâncul inimii în pofida tuturor veseliilor care ne 
ameţesc şi îi spune desluşit omului: “ Încetează să te mai veseleşti uitând de tine 
însuţi; tu, cel căzut, ai pierdut foarte mult; mai bine caută şi vezi dacă nu cumva 
este undeva vreun mijloc de a recăpăta ceea ce ai pierdut.” 


Inmuierea inimii 


Naturaliştii au un aparat care constă dintr-o farfurie mare concavă, care primind 
razele de căldură, le focalizează într-un punct şi astfel aprinde materia pusă acolo. 
Ceva asemănător se poate face şi cu inima. Să adunăm în oglinda minţii noastre 
toate adevărurile şocante pe care ni le înfăţişează Sfânta credinţă şi să le focalizăm 
în inimă. Strâmtorată şi pătrunsă din toate părțile de către ele, poate că ea va ceda 
în faţa puterii lor, se va înmuia, se va topi, va naşte aburi de suspine şi se va 
aprinde cu focul frângerii de inimă. 


Adevărurile care pot înmuia inima Sunt ştiute de toată lumea: ele trebuie numai 
amintite. Să le luăm pe primele care ne vin în minte: nemărginita dragoste a 
Făcătorului şi Purtătorului nostru de grijă a fost jignită de păcat, făgăduinţele de la 
botez au fost călcate, prin păcatele noastre ÎL răstignim din nou pe Domnul şi 
Mântuitorul nostru, ÎL vindem ca Iuda, Îl pălmuim, ÎL scuipăm, ÎL batjocorim; prin 
păcat pierdem toate înaltele întâietăţi creştineşti - şi nu numai creştineşti, ci şi 
omeneşti - şi ne asemănăm dobitoacelor. Pe deasupra, azi-mâine va veni moartea, 
iar dincolo ne aşteaptă hotărârea judecății dumnezeieşti, hotărâre pe care fără 
pocăință este cu neputinţă să o schimbăm. 


Mai mult: poate că noi, ca smochinul neroditor, am fost lăsaţi numai pentru acest 
răstimp de pocăință, în aşteptarea că vom aduce roadă bună - iar dacă nu vom fi 
tăiaţi. 


Adunați în suflet aceste gânduri şocante, focalizaţi-le şi loviţi-vă cu ele inima. Asta 
s-o faceţi mai ales în vremea rugăciunii. Un singur lucru să nu uitaţi: să nu credeţi 
inimii voastre. Ea este vicleană şi este prima care vă va trăda. Trebuie luată în 
mâini, strânsă şi bătută fără cruţare, cum se strâng şi se bat rufele la spălat; trebuie 
bătută pentru că ea, ca un burete lacom, a supt toate necurăţiile întâlnite, şi strânsă 
ca să dea afară din ea acele necurăţii. 


Când inima se va înmuia, va fi uşor să ne descurcăm cu ea; atunci va fi gata de 
orice şi se va face mlădioasă precum mătasea: orice îi vei spune să facă, va face. 
Spune-i: „Plângi”, va plânge; spune-i: „Mărturiseşte-ţi păcatele”, le va mărturisi; 
spune-i: “Nu mai păcătui!”, va răspunde: „Nu mai fac, nu mai fac”. 

Atunci va mai rămâne un singur lucru de făcut cu ea: trebuie să fie pusă în faţa 
oglinzii cuvântului lui Dumnezeu, altfel spus a poruncilor dumnezeieşti, şi silită să 
se privească în ea. Îndată se va răsfrânge în această oglindă cu toate petele, 
zbârciturile şi rănile sale, adică cu toate păcatele sale mari şi mici; acolo va vedea 
şi trufia, şi îngâmfarea, şi trufia, şi slava deşartă, şi iubirea de lux, şi iubirea de 


plăceri, şi necăjirea altora, şi mânia, şi invidia: pe scurt, toate cele cu care a 
păcătuit faţă de Dumnezeu. 


Atunci o veţi întreba: „Tu eşti aceasta” şi îndată vă va răspunde: „Da, eu sunt, 
ticăloasa de mine, pe când fără atare pregătire se va ascunde şi va arăta cu degetul 
spre altcineva. 


Spuneţi-i: „Tu ai făcut aceasta? Tu eşti vinovată pentru toate acestea?” şi vă va 
răspunde: “ Da, eu am făcut toate acestea şi încă de bunăvoie”, pe când fără atare 
pregătire n-ai să auzi de la ea nici o mărturisire. 


Spuneţi-i: “Ai vreo îndreptățire?” - vă va zice: “ Nici una” pe când fără atare 
pregătire vă va turna o grămadă de dezvinovăţire şi îndreptăţiri. 


Adăugaţi-i la sfârşit: “Ascultă! Cazi la picioarele milostivirii lui Dumnezeu, roagă- 
| să te miluiască, plângi şi frânge-te, mărturiseşte-ţi toate păcatele şi ia hotărârea 
nestrămutată de a nu mai face pe placul patimilor tale, de a nu mai păcătui şi de a 
nu-L mai jigni pe Domnul tău!” - şi ea va împlini toate acestea ca un copil 
ascultător, pe când fără atare pregătire nici nu rabdă să-i pomeneşti de toate 
acestea. 


Iată cât de mare preţ are înmuierea inimii! Ea poate înlocui de una singură 
toate regulile şi toate îndrumarele privitoare la lucrarea pocăinţei. Inmuiaţi-vă 
inima, frângeţi-o, şi atunci vă va învăţa singură toate câte trebuie să faceţi cu ea. 


Nefericitul care a ajuns în închisoare devine foarte inventiv ca să îşi uşureze soarta 
ori să îşi capete libertatea prin rugăminţi: în aceeaşi situaţie se vede şi inima frântă, 
pentru că atunci va fi strâmtorată ca un criminal prins cu ocaua mică. Şi cum va 
începe atunci să se ostenească pentru a-şi uşura cumva soarta şi a scăpa de necazul 
care se înviforează asupra lui! Cu ce bucurie se va apuca de mijloacele cu care îl 
îmbie Biserica şi la care înainte vreme nici cu odgonul n-o puteai trage - şi se va 
apuca de ele cu atât mai mare bucurie cu cât ele nu-s complicate: trebuie să-ți dai 
seama de toate faptele, cuvintele, gândurile, simţămintele şi dispoziţiile sufleteşti 
păcătoase, să mergi şi să le mărturiseşti părintelui tău duhovnicesc - şi vei fi fără de 
prihană, şi vei ieşi din baia pocăinţei curat ca lâna şi alb ca zăpada. Şi asta-i tot! 
Vedeţi ce puţin este de făcut şi ce rod este de aşteptat? Aşa un rod că nici nu poate 
fi descris, întrucât pe cel care va face aşa, Domnul nu-l va mai socoti nevrednic de 
sălăşluirea Sa, ci, după făgăduinţa Sa, va veni la EI şi îşi va face sălaş în EI 
dimpreună cu Tatăl şi cu Sfântul Duh prin împărtăşirea Trupului şi Sângelui Său. 


lată-vă şi Împărăţia pentru care ne rugăm zi de zi! lată tot ce căutăm atât de mult şi 
la care încercăm cu atâta osteneală să ajungem! 


Copiii în biserică 


Este greu de găsit o pricină cât de cât întemeiată care să îndreptăţească refuzul de 
a-1 aduce pe copii la biserică. 


Unii spun că înălțimea lucrărilor credinţei este mai presus de înţelegerea unui 
prunc - dar cine nu ştie că Tainele credinţei se primesc cu inima? Dacă copiii au 
inimă înseamnă că au cu ce primi credinţa. Şi încă ce inimă au! O inimă care nouă 
celor mari ne este dată ca exemplu: de nu veţi fi ca pruncii, nu veţi intra întru 
Împărăţia lui Dumnezeu, ne-a zis însuşi Mântuitorul. 


Adăugaţi la asta că atmosfera bisericii, cu toate sfințitele ei lucrări, în care se află 
simbolizată toată credinţa noastră, este curată, cerească, dumnezeiască. Şi cine este 
mai capabil să respire acest aer şi să prindă viaţă din el? Noi, cei sfărâmaţi de 
căderi, răniți de patimi, întunecaţi de deşertăciune, ori sufletele acestea nevinovate? 
Deci, lăsaţii pe copii să intre în Biserică: ei se află acolo în sfera lor autentică. 


Pe de altă parte, orice viaţă se iveşte, se dezvoltă şi se maturizează pe nevăzute, în 
chip ascuns, pe neobservate şi viaţa duhovnicească se zămisleşte şi se maturizează 
pe căi de taină, mai adânc decât putem noi percepe. 


În sămânţa aruncată în sânurile pământului doarme mlădiţa. Spuneţi-mi, cum se 
trezeşte ea la viață? Arătaţi-rni cine o deşteaptă pe ascuns şi căile pe care pătrund 
aceşti „deşteptători” la inima seminţei. Aici iau parte şi soarele cu căldura sa şi 
pământul cu umezeala sa dar dacă ei sunt factorii principali sau numai vectorii 
altor factori, nimeni nu poate spune limpede. Şi noi respirăm, şi prin respiraţie în 
dependenţă şi de alte condiţii, întreţinem în noi focul vieţii: s-ar părea că aici nu 
este nimic aparte, afară de mişcarea mecanică a pieptului, de intrarea şi de ieşirea 
aerului - şi totuşi, sub acest aspect văzut se ascunde intrarea nevăzută pentru noi, a 
elementelor vitale din atmosfera care ajungând la izvoarele vieţii noastre, o 
împrospătează, o hrănesc şi o întăresc. 

Prin pogorâri la fel de nevăzute se trezeşte, se dezvoltă şi se maturizează în noi 
viaţa duhovnicească. Împărăţia lui Dumnezeu spune Domnul, nu vine cu pândire 
(Lc. 17, 20). Fără să ştim cum sufletul ba este cuprins de suflarea iubirii lui 
Dumnezeu, ba e împrospătat de suflarea evlavioasei temeri de Dumnezeu ca de 
suflarea răcorii de primăvară, ba e înviorat de mişcarea căldurii inimii - şi numai 
sub aceste lucrări trăim duhovniceşte. Aşadar, degeaba vor unii ca şi în această 
privinţă să mărginească totul la cele conştientizate. Nu! Pentru formarea şi întărirea 
vieţii duhovniceşti există o singură condiție: ea trebuie ţinută neîncetat sub 
înrâurirea lucrărilor în care sunt ascunse puteri dumnezeieşti. pentru a ne folosi de 


curgerea şi de pogorârea lor la noi. Unde sunt toate acestea? In Biserică. Deci, nu 
le interziceţi copiilor să meargă la biserică. 


Inţelegerea Sfintei credinţe şi a lucrărilor ei trebuie să vină ulterior, aşa cum 
floarea ia naştere după formarea tulpinii, ca să aducă apoi roada matură a evlaviei 
conştiente. 


Însă concepţiile clare despre obiectele credinţei sunt binefăcătoare numai atunci 
când după formarea lor în suflet ele află în practică o viaţă evlavioasă deja formată, 
fiindcă atunci ele o luminează cu lumina conştientizării, făcând-o mai trainică, 
nezdruncinată. Dar ce folos de concepţiile acestea atunci, când ele află o viaţă deja 
formată şi întărită în obiceiuri cu totul potrivnice lor! Acea viaţă va fi o floare 
stearpă, care nu poate să dea rod. Când concepţiile sunt învrăjbite cu simțămintele, 
ele sunt întâmpinate de neîncredere, clătinate de îndoială şi alungate de tăgăduire. 


Asta vreţi de la copiii voştri? Dacă nu, atunci duceţi-i la Biserică, unde pământul 
inimii este înmuiat în chip atât de haric pentru a primi toate, care sunt cinstite, 
care sunt de laudă. Credeţi voi că trebuinţa cucerniciei este vie şi puternică la 
copii, deşi nu este raționalizată şi turnată în forme? Dacă credeţi asta, nu înăbuşiți 
această mlădiţă a vieţii duhovnicesc- mântuitoare îngăduindu-le sau instituindu-le 
copiilor o rânduială a vieţii şi a îndeletnicirilor care să-i depărteze de Biserică şi să- 
i înstrăineze de ea. Dacă veţi îngădui acest lucru, le veţi omori sufletul înainte ca el 
să atingă vârstra la care poate să nu se teamă pentru sine şi să nu se înfricoşeze de 
cel ce omoară trupul. 


Cum se stă în biserică 


Putem merge la Biserică totdeauna, dar asta să ne fie nu spre laudă, ci spre osândă: 
putem merge la biserică zi de zi fără a primi din asta nici un folos duhovnicesc. Şi 
atunci, ce trebuie să facem pentru a nu păţi una ca aceasta? Tot ce priveşte această 
problemă se poate rezuma prin următoarele reguli. 


La primul sunet al clopotului trebuie să lăsăm deoparte orice treabă şi să ne pre- 
gătim sufletul pentru rugăciunea bisericească spunând rugăciunea Împărate Ceresc 
sau Născătoare de Dumnezeu Fecioară, bucură-te sau Tatăl nostru sau altă ru- 
găciune. Apropiindu-ne de biserică, trebuie să lăsăm în pragul ei toate grijile 
lumești de orice fel, ca să intrăm cu gând netulburat. 


Intrând în biserică, trebuie să ne îmbrăcăm în cucernicie ca într-o haină, amintindu- 
ne la Cine venim şi cu Cine avem de gând să stăm de vorbă prin rugăciune. 


În biserică, odată ce ne-am găsit un loc nu trebuie să-l schimbăm fără să fie 
neapărată nevoie, ci trebuie ca adunându-ne gândurile, să stăm cu mintea înaintea 
feţei Domnu-lui, Care e pretutindeni, aducându-l închinare cu trupul şi cu duhul în 
inimă înfrântă şi smerită; după aceea, trebuie să urmărim cu gând neimprăştiat tot 
ce se lucrează de către sfinţiții slujitori, tot ce se cântă şi se citeşte în biserică, şi 
asta până la sfârşitul slujbei. 


Făcând astfel, nu ne vom plictisi în biserică, nu ne vom uita încoace şi încolo, nu 
vom intra în vorbă cu unul şi cu altul şi nu vom dori ca slujba să se trmine mai 
repede, fiindcă atunci, trecând de la o simţire şi cugetare plină de duhul rugăciunii 
la alta de acelaşi fel, vom semăna cu cei ce într-o grădină bine înmiresmată trec de 
la un strat de flori la altul. Ca urmare, căldura duhovnicească, rodul rugăciunii 
făcute cu luare aminte, va umple inima noastră de o dulceaţă nepovestită care nu 
ne va lăsa să băgăm de seamă osteneala trupească a statului în picioare şi va face să 
ni se pară scurtă orice slujbă, cât ar fi ea de lungă. 


lar cel ce nu va lua aminte la cele ce se săvârşesc la biserică şi visează la 
deşertăciuni ori la lucruri lumeşti nu va dobândi astfel spor la cele lumeşti, va 
cheltui în zadar vremea rugăciunii, pe sine însuşi se va arunca în neorânduială şi de 
rodul rugăciunii - care să zicem aşa, le pică singur în gură - se lipeşte de bunăvoie. 


Pofta 


Trebuie să deosebim acele semne care dau în vileag pofta nelegiuită. Mişcările 
trupeşti sunt fireşti în trup şi nu este păcat în ele. Păcat este atunci când omul se 
raportează la el în chip greşit cu libertatea şi cu conştiinţa sa. 


Cine se îndulceşte de aceste mişcări le stârneşte de bunăvoie şi este gata să le 
satisfacă, acela pofteşte. Cel ce prin deasa satisfacere a acestei pofte formează în 
sine însuşi aplecarea către plăcerile ei, acela boleşte de pofta pătimașă, care îl 
apasă, îl frământă şi-l chinuie în chip tiranic. 


In starea aceasta, ea pune stăpânire pe întregul om şi acesta începe să-şi ducă viaţa 
doar înconjurat de rânduielile care pot să-i hrănească şi să-i gâdile pofta. Datorită 
plăcerii pe care o aduce satisfacerea acestei patimi, ea se numeşte “patima dul- 
GRI 


Potrivit lucrării sale ruinătoare asupra sufletului şi a trupului, la apostol se numeşte 
pofta cea rea (Colos. 3, 5) iar potrivit înjosirii pe care o aduce fiinţei înţelegătoare - 
patimă de ocară (Rom. 1, 26). 


Bucuria duhovnicească 


Cine a gustat bunătăţile aduse pe pământ de Domnul - lumina cunoștinței, slo- 
bozirea din lanţurile păcatului şi puterea de a face binele, tămăduirea rănilor inimii 
şi înfierea de către Dumnezeu - acela petrece necontenit în bucurie cerească, 
neprefăcută. 


Această bucurie nu este o atracție de o clipă, întâmplătoare silită a inimii, ci este 
răsfrângerea stării pururea bucuroase a întregii fiinţe, care vine mai ales din legă- 
tura cu Dumnezeu şi din primirea de la EI a sus pomenitelor bunătăți. 


Omul poate să-şi încordeze inima cu de-a sila ca să se bucure, însă acea bucurie va 
fi lepădată din el îndată, ca un băț aruncat vertical în apă. 


Ne putem amăgi inima pentru o clipă înfățişându-i bunătăți închipuite, dar aceasta 
va fi nu bucurie, ci beţie, care de obicei se sfârşeşte cu o şi mai mare întristare. Să 
privegheaţi şi să nu vă amăgiţi. 

Putem întâlni multe lumini - lumini ale “înţelepciunii” celei deşarte, care nu sunt 
lumini ale cunoaşterii, ci mici văpăi rătăcitoare, asemenea celor ce aproape tot- 
deauna se învârt deasupra unui cadavru. Luaţi seama, şi să nu va amăgiţi. 


Sunt oameni care cred că nepunând hotar poftelor lărgesc cercul propriei libertăţi: 
aceştia seamănă de fapt cu nişte maimuțe care cu bună ştiinţă se încurcă în plasele 
vânătorilor. Nu vă lăsaţi atraşi de exemplul lor. 


Cu multe mângâieri ne îmbie lumea, dându-le drept leacuri pentru rănile inimii - 
însă aceste părute leacuri ard şi mai mult rănile cu pricina, ca nişte miraje de 
izvoare în pustie sau ca apa sărată ce întărâtă setea. Instrăinaţi-vă de ele. 


ŞI stăpânitorul acestei lumi, care suflă răutate asupra noastră, întotdeauna vine la 
noi cu vorbe dulci, care par părinteşti, îmbiindu-ne până una alta cu îndestulare şi 
cu odihnă. Alungaţi farmecele acestui înşelător, ce caută să vă vrăjească. Nu este 
altă bucurie pe lumea asta, afară de bucuria în Domnul nostru isus Hristos! 


Citirea Evangheliei în primele trei zile ale Săptămânii Patimilor 


Ce să însemne citirea tuturor Evangheliilor în primele trei zile ale Săptămânii 
Patimilor? Înseamnă repetarea diatei date nouă de către Domnul nostru Iisus 
Hristos. Murind pentru noi, El le-a lăsat diată tuturor celor ce avea să creadă într- 
Însul - diată scrisă şi semnata cu sângele Său. Oricine vine la Domnul, intră cu EI 
în legământ prin credinţă şi se îndatorează să împlinească diata lăsată de către EI şi 
zugrăvită în Evanghelii. 


Joia se săvârşesc “patimile”; vinerea ni se înfăţişează spre cinstire imaginea 
Domnului după pogorârea Lui de pe cruce. 


Cel dintâi gând al oricărui om ce vine să sărute epitaful trebuie să fie gândul la 
legământul ce a fost întărit prin moartea Domnului. Prin înfăţişarea Sa istovită ş 
prin rănile Sale, El aduce aminte fiecăruia dintre noi: “Oare vă amintiţi şi împliniți 
diata Mea, pe care v-aţi îndatorat să o  împliniţi când aţi intrat în legământ cu 
Mine?” Tocmai pentru a înnoi în amintirea fiecăruia dintre noi imaginea înda- 
toririlor pe care ni le-a lăsat cu limbă de moarte Domnul, ca să dea fiecărui creştin 
putinţa de a răspunde sincer înaintea epitafului:” Da, Doamne îmi amintesc 
legământul Tău şi ştiu diata Ta”. 


Sfânta Biserică a rânduit să se citească înaintea pătimirilor Domnului toate 
Evangheliile. 


Dar ce folos că ne aducem aminte şi ştim? Asta nu face decât să ne dea în vileag. 
Să ne silim sufletul puţintel, doar-doar se va aprinde în el râvna de a aplica în 
practică ceea ce se ştie. Nu avem timp? Ba avem. Ne ajunge o clipă ca să îndre- 
ptăm totul. lată ce avem de făcut: să ne verificam viaţa după schema propusă şi să 
spălăm cu lacrimi de pocăință tot ce vom găsi strâmb, luând hotărârea nestrămutată 
de a ne îndrepta în acele privinţe în care până atunci am fost neîndreptați. Domnul 
Care a pătimit pentru noi pe cruce, va primi hotărârea ca şi cum ar primi fapta, 
numai să fie sinceră şi să o însoţească hotărârea de a rămâne statornici în ea până la 
sfârşitul vieții. Să-L bucurăm măcar cu aceasta pe Domnul în zilele pomenirii 
pătimirilor Lui. 

În Vechiul Testament a fost o vreme când în auzul a tot poporul sc citeau cărţile 
Legii cu blesteme asupra celor nesupuşi şi binecuvântări asupra celor supuşi şi tot 


poporul răspundea: toate câte a zis Domnul, vom face şi vom asculta. 


Că Domnul, de pe cruce, ne repetă chiar EI legământul Său: să deschidem urechile 


inimii, să ne alcătuim după dreptarul Scripturii simţămintele şi dispoziţiile sufle- 
teşti, şi să zicem: „Vom păzi, Doamne, vom păzi tot ce ai poruncit, chiar dacă 
pentru asta vom fi batjocoriţi şi chiar osândiţi la moarte!..” 


Intrebare şi răspuns 


Cândva, un cărturar L-a întrebat pe Domnul: ce să fac ca să moştenesc viaţa 
veşnică? ( Lc. 10, 25) - şi întreba de parcă L-ar fi ispitit, de parcă ar fi fost numai 
curios ce va spune Învățătorul, fiindcă ştia şi el care este răspunsul. 


Se poate însă întreba despre mântuire nu numai din curiozitate deşartă, ci din 
dorinţa sinceră de a primi răspunsul neştiut sau uitat - se poate întreba dintr-o 
nevoie arzătoare, pentru că Sufletul ne doare şi inima este chinuită de 
nedumerirea: ce să fac ca să moştenesc viaţa veşnică? 


Această nedumerire chinuitoare este cu atât mai firească cu cât este mai tulbure 
acea sferă de gânduri care îi înconjoară pe cei ce întreabă şi cu cât sunt mai mari 
contradicţiile de idei pe care le întâlnesc în scrierile şi în discursurile omeneşti 
Oare nu într-o asemenea situaţie ne aflăm noi acum? Uitaţi- vă în jur şi veţi vedea 
că şi cei care sunt de la noi nu spun unul şi acelaşi lucru. Unul, de pildă, zice: 
“Roagă-te şi Domnul te va mântui”; altul „Plângi, frânge-ţi inima, şi Dumnezeu te 
va milui”; un al treilea: “Fă milostenie, şi ea va acoperi mulțime de păcate”; 
cutare:” Posteşte şi mergi mai des la Biserică”; celălalt: “Lasă toate şi fugi în 
pustie”. lată câte răspunsuri diferite de la cei care sunt de la noi şi de-ai noştri! Şi 
toate acestea încă sunt adevăruri, toate sunt reguli mântuitoare, cu care te vei 
întâlni negreşit pe calea mântuirii, măcar că ele nu o cuprind pe de-a-ntregul. 

În ce-i priveşte pe cei ce cu toate că se socot a fi de-ai noştri, au încetat a mai fi de- 
ai noştri, care s-au lăsat atraşi de duhul veacului şi de filozofarea deşartă care 
însuşindu-şi câteva concepţii sănătoase împrumutate din creştinism şi nutrind 
despre ei înşişi visuri măreţe, ne-au părăsit şi s-au despărțit cu inima de Hristos, 
măcar că încă îl mărturisesc cu limba, între ei este o şi mai tristă, şi mai bolnă- 
vicioasă mulțime de idei diferite care s-au abătut de la calea adevărului şi rătăcesc 
pe la răspântiile minciunii. 


Să ascultați ori să citiți cum filosofează unii despre acea ordine a lucrurilor care, 
după părerea lor ar trebui să fie în locul celei care este acum. De mântuirea 
sufletului nici pomeneală la ei: fericirea veşnică, chiar şi atunci când este admisă, 
este socotită a fi deja în posesia noastră, potrivit nu ştiu căror drepturi ale omenirii, 
şi toată grija respectivilor este îndreptată spre a îndulci, ca bonus şi viaţa pămân- 
tească prefăcând-o din amară în paradisiacă. 


In acest duh, unul proclamă: “Nu crede în nimic, în afară de mintea proprie: 
urmează înclinărilor naturii tale, fii independent, trăieşte după bunul plac, nu 
îngădui unei mâini străine să dispună de tine - şi vei fi fericit”. Altul 


propovăduieşte: „Unde nu se înmulţesc distracţiile publice - teatrele, concertele şi 
aşa mai departe - viaţa nu este viaţă. Într-o parte se aude: “Nu se poate merge pe 
calea dreaptă, trebuie să ştii să trăieşti, să ştii să învârți lucrurile în aşa fel ca să nu 
scapi din vedere propriile interese şi să nu-i laşi pe ceilalți să-ţi bage de seamă 
planurile, intenţiile şi sentimentele" - asta se numeşte la ei „chibzuinţă . Dincolo se 
trâmbiţează că dacă nu îţi aperi cinstea şi onoarea vei pieri. 


Băgaţi de seamă ce gândire întunecată? ŞI totuşi, aceasta alcătuieşte, putem spune, 
temelia obiceiurilor lumii; ea poate fi văzută hălăduind după bunul plac şi în 
simplele convorbiri şi în adunările mari şi în cărțile tipărite. 


Închipuiţi-vă acum ce trebuie să aibă loc în mintea şi în inima cunoscutului 
dumneavoastră - iar uneori în mintea şi în inima fiicei sau fiului dumneavoastră - 
Atunci când într-un loc, în două, în trei aud discursuri de acest fel, când într-o carte 
citesc idei de acest fel, iar într-o a doua şi într-o a treia unele şi mai rele - şi asta nu 
o singură zi sau lună, ci ani întregi când pe deasupra văd cum în inima lor ispitită 
de sminteli apar gânduri pofticioase, care clatină dispoziția cea bună; închipuiţi-vă 
că toate aceste impresii de tot felul se adună şi îşi unesc forţele într-un suflet tânăr 
( de altfel nu trebuie neapărat ca acel suflet să fie tânăr). 


Ce trebuie să simtă inima care încă nu L-a uitat pe Domnul şi preţuieşte cuvântul 
adevărului, care a ieşit din gura lui Dumnezeu? Nu se va tângui ea asemenea 
apostolului Petru când era gata să se înece: “ Doamne scapă-mă, că pier! Doamne, 
ce să fac ca să mă mântuiesc?” Taţi şi mame! Auziţi oare tânguirea aceasta?... 


Da! Mai ales acum este firesc să întrebe oameni despre calea spre mântuire. Dacă 
acum ar apărea printre noi Domnul, toţi cei ce caută adevăratul bine şi văd că 
duhul de acum, învăţăturile de acum, rânduielile de acum se bat cap în cap, ar 
striga într-un glas către EI: “* Doamne, ce să facem ca să moştenim viaţa veşnică? 
Ce să facem ca să ne mântuim?” 


Domnul i-a poruncit atunci iudeului să caute răspuns la întrebarea sa în Lege ce 
este scris în Lege, a zis EI, cum citeşti? (Lc. 10, 26). Acum EI, fără îndoială, ar 
porunci să cercetăm Evanghelia, învăţătura nou-testamentară sau Biserica Sa şi l-ar 
întreba pe oricine I s-ar adresa: “Cum înţelegi cele cuprinse aici?” este limpede că 
întorcându-l iudeului luarea aminte spre Lege, Domnul a vrut să-l dea de înţeles: 
“N-ai de ce să Mă întrebi pe Mine, calea mântuirii este înscrisă în Lege; fă aşa si te 
vei mântui”. 


Întocmai la fel ar trebui să li se spună şi creştinilor clătinaţi de nedumeririle 
năpustite lor: “N-aveţi de ce să întrebaţi? Singura cale spre mântuire e creştinismul. 
Fiţi cresştini adevăraţi şi vă veţi mântui. De asta există Sfânta Biserică, de asta 
există şi dogmele şi poruncile şi Sfintele Taine, posturile, privegherile, rugăciunile, 
sfințirile - toate acestea, toate cele ce sunt cuprinse şi insuflate de Biserică, sunt 
singura cale adevărată spre mântuire”. 


Și atunci ce trebuie să facem? Trebuie să cinstim cu sfinţenie toate învăţăturile, 
aşezămintele şi rânduielile Bisericii şi să umblam în ele fără abatere, neascultând 
de nici o cugetare a filozofei de modă nouă, care năzuieşte să strice toate fără să 
zidească nimic. 


Lepădarea de credinţă din zilele de pe urmă ale lumii 


Nimeni să nu vă amăgească cineva pe voi în nici un chip, le scrie tesalonicenilor 
sfântul apostol Pavel, căci ziua Domnului nu va sosi până mai întâi nu va veni 
lepădarea de credinţă (2 Tes. 2. 3). 


Despre care „lepădare de credinţă ” vorbeşte sfântul apostol, prevenindu-i în per- 
soana tesalonicenilor, pe toţi credincioşii? Toţi exegeţii din vechime cred că 
spusa lepădare de credinţă este aici în loc de cel ce s-a lepădat de credinţă, adică 
însuşi antihrist. De această părere erau Sfântul loan Gură de Aur, Theodorit şi 
mulți alții, iar Ecumenie adaugă doar sub forma de ipoteză: „ori poate că lepădare 
de credință numeşte depărtarea de Dumnezeu, faptul în sine, nu faţa (persoana) 
săvârşitoare”. 


Exegeţii eterodocşi apuseni văd aici nu o persoană, ci un fenomen aparte din viaţa 
omenirii, însă nu cad de acord între ei cu privire la natura acestuia. Bineînţeles, mai 
aproape de adevăr sunt cei care, asemenea lui Ecumenie, înţeleg prin lepădarea de 
credinţă depărtarea de Dumnezeu, de credinţă şi de adevăr, de care se aminteşte 

şi în alte locuri ale Scripturii. Întrucât acest cuvânt nu este lămurit prin nici un 
termen adăugat, înţelesul trebuie definit cu ajutorul contextului. Cuvintele care îi 
urmează: omul nelegiuirii, fiul pierzării, care se va înălța mai presus de tot ce se 
numeşte Dumnezeu şi aşa mai departe dau de înţeles că şi lepădarea de credinţă va 
fi de acelaşi fel, adică se va săvârşi în domeniul religios-moral. 


Prin urmare, a vedea în această lepădare de credinţă ceva politic înseamnă a ne 
abate de la ceea ce a vrut să spună sfântul apostol Pavel. 


Deşi s-au săvârşit în domeniul religios, lepădarea de credinţă a papei şi a urmă- 
torilor lui şi căderea lor din Biserica cea adevărată, iar apoi căderea şi mai adâncă a 
lui Luther şi a lui Calvin, săvârşită prin căderea din biserica cea căzută a papei, 
totuşi, întrucât la apostol lepădarea de credinţă e strâns legată de arătarea lui 
antihrist, iar antihrist încă nu a venit, nu trebuie să vedem realizarea ei în aceste 
evenimente. 


Evident, apostolul vorbeşte despre acea lepădare de credinţă ce se va săvârşi în 
zilele de pe urmă, înaintea celei de-a doua veniri a Domnului. El pomeneşte de 


aceasta şi în alte Epistole. 


În prima Epistolă către Timotei scrie: iar Duhul arătat grăieşte că în vremurile de 


apoi se vor depărta unii de la credinţă, luând aminte la duhurile cele înşelătoare şi 
la învăţăturile cele drăcești (1 Tim. 4, 1; vezi şi 2 Tim. 3, 1-9; 2 Pt. 3, 3-4). 


Sfântul luda dă mărturie că toţi apostolii vorbeau deopotrivă despre aceasta: 
aduceţi-vă aminte de cuvintele care s-au zis mai înainte de către apostolii Domnu- 
lui nostru lisus Hristos, căci au zis vouă că în vremea de apoi vor fi batjocoritori, 
care vor umbla după poftele lor cele necurate. Aceştia sunt cei care se osebesc de 
unirea credinţei (care se despart de unitatea credinţei). Domnul însuşi a prezis că 
spre sfârşitul lumii mulți proroci mincinoşi se vor scula şi vor înşela pe mulți şi că 
din pricina înmulțirii fărădelegii, dragostea multora se va răci ( Mt. 24, 11-12) aşa 
încât atunci când va veni EI oare va afla credinţa pe pământ? (Lc. 18,8) 


Aceste încredinţări ne zugrăvesc un tablou cu totul nemângâietor al stării moral- 
religioase din vremea de apoi. Evanghelia va fi cunoscută de către toţi, dar o parte 
nu va crede în ea, alta - cea mai mare - va fi eretică, nu urmând învăţăturii 
predanisite de Dumnezeu, ci construindu-şi singura credinţă din propiile născociri 
care iau ca pretext cuvintele Scripturii. Aceste credinţe născocite de către oameni 
se vor înmulți la nesfârşit. 


Începutul lor a fost pus de papă, Luther şi Calvin au continuat lucrarea acestuia, iar 
înţelegerea individuală a credinţei pornind de la un singur izvor şi anume Scriptura, 
înţelegere pe care aceştia au socotit-o a fi de temelie în creştinism, a dat un 
puternic avânt născocirii de noi credințe. Acestea deja se înmulţesc: vor fi şi mai 
multe. Fiecare împărăție cu mărturisirea sa de credinţă, iar în ea fiecare judeţ, pe 
urmă fiecare oraş, iar în cele din urmă poate că fiecare cap va avea mărturisirea sa 
de credinţă. Acolo unde oamenii nu primesc credinţa predanisită de Dumnezeu, ci 
îşi fac singuri una, nici nu poate astfel. Şi toţi aceştia îşi vor da numele de creştini. 


Vor fi şi unii care vor ţine credinţa cea adevărată aşa cum a fost predanisită ea de 
către Sfinţii apostolii şi cum se păstrează în Biserica ortodoxă, dar şi dintre aceştia 
nu puţini vor fi numai cu numele ortodocşi, dar în inima lor nu vor avea rânduiala 
pe care o cere credinţa căci vor iubi veacul de acum. 


Iată ce cuprinzătoare este lepădarea de credinţă pe care o aşteptăm! Deşi se va auzi 
peste tot numele de creştin şi peste tot se vor vedea Biserici şi cinuri bisericeşti, 
acestea vor fi numai aparenţe, iar înăuntru va fi deplină lepădare de credinţă. 
Tocmai pe acest teren se va naşte antihrist şi va creşte în acelaşi duh de aparenţă, 
lipsit de esenţa lucrului. După aceea, dându-se satanei, el se va lepăda de credinţă 
în chip vădit şi înarmat cu cursele lui cele amăgitoare, îi va atrage la lepădare 
vădită de Hristos Domnul pe toţi cei ce nu ţin creştinismul întru adevăr, făcându-i 


să-l cinstească pe el în locul lui Dumnezeu. Cei aleşi nu se vor lăsa amăgiţi, dar el 
va încerca să-i înşele şi pe aceştia, dacă va fi cu putinţă - iar ca aceasta să nu se 
întâmple, se vor scurta acele zile rele. Se va arăta Domnul, nimicindu-l pe antihrist 
şi toată lucrarea lui prin arătarea venirii Sale. 


Treptele de căpetenie ale suişului minţii spre Dumnezeu 


Pnma treaptă a suişului minţii spre Dumnezeu este întoarcerea de la păcat spre 
virtute. Omul păcătos nu-şi aminteşte de Dumnezeu şi de mântuirea sufletului său 
nu se îngrijește, ci trăieşte cum îi vine, satisficându-şi patimile şi înclinările fără 
nici o măsură în afară de grija de a nu strica prea mult relaţiile cu ceilalți. Este 
limpede unde poate să-l ducă pe om o atare cale. 


Păcătosul, în nepăsarea sa, nu vede acest lucru, dar Domnul veghează asupra lui - 
şi se întâmplă ca fie îngerul păzitor în inimă, fie cuvântul lui Dumnezeu prin auz să 
descopere ochilor lor prăpastia spre care năzuieşte. Când păcătosul va simţi 
primejdia stării sale şi va dori să se izbăvească de pierzarea ce 1 se pregăteşte, va 
pune în inima sa hotărârea nestrămutată de a părăsi lucrurile şi obiceiurile rele de 
mai înainte şi de a începe să trăiască după poruncile lui Dumnezeu. Tocmai această 
schimbare în bine a vieţii, astfel spus întoarcere de la păcat la virtute, este prima 
treaptă a suişului către Dumnezeu. 


Pe cel ce a păşit pe aceasta treaptă îl veţi vedea îndeletnicindu-se cu încordarea 
puterilor sale doar spre a săvârşi cele bune. Nu-l veţi vedea nici la chefuri, nici la 
teatru, nici la baluri - în nici un loc unde sunt dezmierdate patimile şi se slujeşte nu 
lui Dumnezeu, ci altcuiva. El este întotdeauna la treabă: fie la serviciu, fie în 
ostenelile casnice, fie în lucrările bunei credinţe şi facerii de bine, merge la biserică 
îndată ce are putinţa şi păzeşte toate rânduielile Bisericii, ajută în fel şi chip celor 
nevoiaşi, îşi face treburile conştiincios, când trebuie să rabde rabdă şi pentru sine, 
şi pentru alții, cu toţi este împăcat, ba şi pe alţii îi împacă, se deosebeşte prin 
statornicie şi seriozitate, nu flecăreşte aiurea, nu se ceartă, doarme puţin, mănâncă 
puţin şi aşa mai departe. Aceasta e prima treaptă. 


Cea de-a doua este întoarcerea de la facerea de bine exterioară la trezirea şi păzirea 
simţămintelor şi dispoziţi ilor sufleteşti bune. Aceste simţăminte nu sunt întotdea- 
una aşa cum trebuie, chiar şi când din afară par cum trebuie, şi de aceea duc de 
râpă cea mai mare parte a faptelor noastre bune. 


De pildă, a merge la Biserică este un lucru plăcut lui Dumnezeu, dar aici se poate 
strecura slava deşartă, făcându-l neplăcut lui Dumnezeu. Putem sta cu plăcere în 
biserică, dar asta pentru a trage cu ochiul la una sau la alta ori pentru a ne gâdila 
auzul, cum spune apostolul. 


Acelaşi lucru se poate întâmpla cu orice faptă bună. Putem da milostenie şi putem 
posti ca să fim văzuţi; ne putem osteni mult pentru ceilalți, dar asta din interes sau 


pentru a plăcea oamenilor; ne putem însingura sau putem răbda, dar din dispreţ faţă 
de oameni: „nu vreau să ştiu de nimeni!” Putem fi foarte harnici, dar din invidie; 
putem fi silitori la serviciu, dar din imbolduri necurate. Aşa încât dacă vom trage 
linie şi vom verifica suma faptelor noastre bune şi vom judeca cu asprime 
simţămintele cu care au fost făcute, s-ar putea să iasă la iveală că ele sunt de nimic, 
fiindcă sunt nimicite de răutatea simţămintelor ascunse îndărătul lor. Şi e păcat de 
ele... Aşa că trebuie să luăm seama că nici un fel de simțăminte şi dispoziţii 
sufleteşti rele să nu spurce faptele noastre bune. 


La început, când omul de abia s-a întors de la păcat către virtute, se poate spune că 
încă n-are când să se ocupe de cele lăuntrice ale sale: toată grija lui se îndreaptă 
spre dezobişnuirea de faptele cele rele şi de obişnuirea cu cele bune. 


De pildă nu mergea la biserică, ci îşi petrecea în plăceri răstimpul menit pentru 
aceasta: trebuie să se dezobişnuiască de acest nărav rău şi să se înveţe cu biserica; 
milostenie nu dădea, ci cheltuia bani pe cine ştie ce prostii: trebuie să se dez- 
obişnuiască de asta şi să se înveţe cu milostivirea; nu ţinea posturile şi mânca mult, 
rafinat şi de dulce: trebuie să se dezobişnuiască de asta şi să se înveţe altfel. Şi aşa 
în toate privinţele. 


Astfel, repet, când cel ce s-a întors de la păcat de abia se dezobişnuieşte de faptele 
şi de năravurile păcătoase şi se obişnuieşte cu facerea de bine n-are când să-şi 
urmărească simţămintele. Atunci, lupta lui cu sine însuşi dă mare preţ oricărei 
fapte a lui, chiar dacă s-ar strecura acolo şi vreun simţământ râu. Dar după aceea, 
când s-a obişnuit deja cu facerea de bine şi se statorniceşte în rânduiala vieţii 
îmbunătăţite şi cucernice, este dator neapărat să intre înlăuntrul inimii sale şi să-şi 
urmărească simţămintele cu stricteţe. 


Înainte, când năravurile păcătoase erau încă puternice, vrăjmaşul îl trăgea departe 
de faptele cele bune; acum, când s-a dezobişnuit de acele năravuri şi s-a statornicit 
în bine, vrăjmaşul va începe să nimicească bunătatea faptelor lui prin simțăminte 
greşite. Tocmai de aceea trebuie ca omul să se întoarcă înlăuntru şi să-şi urmă- 
rească simţămintele. Aceasta se cheamă luare aminte a minţii, trezvie, deosebire a 
gândurilor şi curăţire a inimii. Aici, totul este să alungăm simțămintele cele rele şi 
să le atragem, să le stârnim şi să le întărim pe cele bune. 


Incepând de dimineaţa, zice Sfântul Diadoh, stai la intrarea inimii şi taie capetele 
gândurilor rele care ies de acolo, pentru că orice lucru am avea de făcut, îndată iese 
din inimă un gând rău ca să îl spurce. 


Datoria noastră este să alungăm gândul cel rău, născând în locul lui un gând bun, şi 
să săvârşim lucrul bun cu gândul cel bun. Cu cât veţi priveghea mai cu luare- 
aminte asupra propriei inimi şi cu cât veţi tăia mai nemilos gândurile şi 
simţămintele cele rele ce ies din ea, cu atât mai repede veţi slăbi, veţi istovi şi veţi 
nimici aceste gânduri pătimaşe. Ele se vor arăta din ce în ce mai puţin, iar în cele 
din urmă se vor potoli de tot şi vor înceta să mai pricinuiască tulburare, iar în locul 
lor vor prinde rădăcină simțăminte bune şi sfinte. 


În inimă se vor încetăţeni atunci pacea şi odihna netulburată, ca şi cum un pahar cu 
apă tulbure ar fi pus în aşa fel ca să nu se clatine: atunci necurăţia începe să se 
sedimenteze, şi cu cât se sedimentează mai mult, cu atât mai curată se face apa, iar 
până la urmă se curăţă de tot. 


Aşadar, această curățire şi curăție a inimii prin lupta cu gândurile şi cu patimile 
este cea de-a doua treaptă a suişului minţii spre Dumnezeu. 


Cea de-a treia treaptă este întoarcerea de la sine spre Dumnezeu. Primele două 
trepte sunt numai pregătirea pentru aceasta, dar a treia fără acestea nu poate fi 
atinsă, după cum nici ele fără cea de-a treia n-au nici un rost. 


Începutul acestei trepte este întărirea în gândul că Dumnezeu este de faţă. Oriunde 
al fi, orice ai face, să îţi dai seama că ochiul atotvăzător al lui Dumnezeu s-a întărit 
deasupra inimii tale şi o pătrunde. Această aşezare sufletească vine în noi de la sine 
după împăcarea gândurilor şi curățirea inimii, ce au loc pe a doua treaptă. 


Fericiţi cei curaţi cu inima, zice Domnul, că aceia vor vedea pre Dumnezeu (Mt. 5, 
8). Dar nu numai în vedere, nu numai în starea „rece” înaintea lui Dumnezeu 

> > 
constă esenţa acestei stări. Aceasta e numai „anticamera”; treapta a treia, ca atare, 
înseamnă să năzuim cu inima către Dumnezeu, uitând de tot ce este în noi şi în 


jurul nostru, să fim răpiți la El. 


Sfinții Părinţi numesc această “uimire”, adică ieşire din perioada obişnuită a vieţii 
şi cufundare în Dumnezeu pe greceşte ekstasis. 


Despre un bătrân duhovnicesc se spunea că era conştient de sine doar până la 
prima “slavă”, preţ de trei psalmi, după care se cufunda în vederea de Dumnezeu şi 
astfel se ruga lui Dumnezeu fără cuvinte, stând nemișcat. 


Iar alt bătrân duhovnicesc se scula seara la rugăciune, întorcându-se cu faţa către 
răsărit, îşi ridica mâinile şi era răpit la Dumnezeu şi rămânea aşa până când soarele 
răsărind îl cobora de la înălțimea cea fericită prin loviturile razelor sale. 


Dar asta este deja starea cea mai înaltă; manifestarea obişnuită a treptei acesteia, la 
începuturile sale este arderea inimii, astfel spus aprinderea simţirilor în timpul 
citirii, rugăciunii, facerii de bine, acasă şi în biserică, la lucru şi pe drum. Rodul 
acesteia este rugăciunea. Simţirea cade asupra inimii, omul intră cu cugetul 
înlăuntru şi deja nu mai poate avea în gând altceva, fără numai pe Dumnezeu. 


Dacă el se roagă în starea aceasta nu cunoaşte saţ în metanii şi în rugăciunile cu 
suspinuri către Dumnezeu. Arderea inimii îl face atât de fericit că potrivit încre- 
dințării Sfântului Macarie, egipteanul ar vrea să rămână pentru totdeauna în starea 
aceasta, de ar fi cu putinţă. 


Cine a început să ajungă în starea aceasta a păşit pe a treia treaptă, adică a început 
să suie de la sine spre Dumnezeu. Aceasta este marginea suişurilor, însă ea nu are 
sfârşit, fuindcă Dumnezeu este nesfârşit. 


Impreună-glăsuirea celor dinafară cu cele lăuntrice 


În lucrurile bunei credinţe şi în ostenelile plăcute lui Dumnezeu trebuie ca şi cele 
lăuntrice să împreună glăsuiască cu cele din afară. Cele din afară sunt cele ce se 
săvârşesc în văzul tuturor; cele lăuntrice sunt dispoziția minţii şi a inimii, felul de 
gândire, de aşezare sufletească şi de simţire pe care nu le văd ceilalți oameni, dar 
pe care conştiinţa le cunoaşte şi Cel Atoatevăzător le zăreşte. 


Când cele din afară sunt singure, sunt ca frunzele fără roadă; când cele din afară 
sunt singure, dacă e cu putinţă aşa ceva, se aseamănă aburilor care nu sunt ţinuţi 
laolaltă de nimic, şi ca atare se împrăştie în văzduh. Împreună însă ele alcătuiesc 
un arbore cu frunziş care dă umbră bună, plin cu sevă dătătoare de viaţă şi 
îmbelşugat în roade. 


Astfel, nu numai prin tăcere să mărturiseşti neîmpotrivirea ta faţă de credinţă, ci 
nici în gând să nu ţii ceva potrivnic ei. Pentru aceasta, trebuie să pui ca lege 
supunerea minţii față de hotarele statornicite prin dogme, supunerea inimii faţă de 
nădejdile nepământeşti şi de aşteptarea bunătăţilor viitoare. 


De multe sminteli are parte mintea din partea deosebirilor de părere care ne 
înconjoară şi din partea robiei de obşte față de lume; de multe sminteli are parte 
voința din partea multelor pilde de viaţă necreştinească pe care le vedem la 
creştinii din jurul nostru; de multe sminteli are parte inima din partea plăcerilor 
lumeşti, cu care vrăjmaşul încearcă să întunece în ea amintirea fericirii pe care o 
aşteptăm în veşnicie şi să o lege de pământ. 


Este nevoie să ne luptăm cu toate acestea mai ales acum, când deşarta cugetare a 
minţii sporeşte, când obiceiurile rele capătă răspândire. Să nu spuneți: “Este greu 
să ne călcăm pe inimă şi să rezistăm ispitei venite din partea celorlalți”! nu suntem 
singuri, aproape este Domnul, care a zis: Îndrăzniţi, că Eu am biruit lumea. (În. 
16,33) 


Bucuria creștinului 


Bucuraţi-vă pururea (1 Tes. 5, 16), zice Sfântul apostol Pavel cu bucuria cea în 
Domnul şi în Duhul Sfânt (Rom. 14, 17). Această bucurie se înstăpâneşte în inimă 
sub înrâurirea credinţei vii, a iubirii fierbinţi şi a nădejdii tari, şi este atât de adâncă 
încât nici un fel de necazuri din afară nu o pot tulbura. 


În creştinism, ea este tot atât de firească pe cât este de firească bucuria fiului care 
este primit iarăşi în braţele iubitoare ale tatălui pe care îl mâniase, ori a robului 
ferecat în lanţuri care aştepta moartea şi care a primit în schimb libertatea, ori a 
datornicului căruia i s-au iertat datoriile, şi îndeobşte, ca a omului care se afla într- 
o situaţie limită şi deodată, pe neaşteptate, capătă fericirea cea mai deplină. 


La creştin se săvârşeşte în duh, în înţelesul cel mai înalt, ceea ce la aceia se 
săvârşeşte pe din afară. Omul este zidit pentru bucurie, pentru viaţa Raiului, pe 
care a pierdut-o prin cădere: acum, în Domnul lisus Hristos, prin harul Sfântului 
Duh, el e reaşezat în cinul său cel dintâi. Deşi pe din afară el încă nu este în Rai pe 
dinlăuntru primeşte deja rânduiala Raiului, drept care se şi bucură. 


In viaţa de zi cu zi, oamenii se află într-o dispoziţie veselă a duhului atunci când 
nu-i apasă nevoile, când au pace cu ceilalţi, când treburile merg bine şi când nici 
un necaz nu-i ameninţă. 


Creştinii de ce se bucură? Fiindcă păcatele le sunt iertate, puterile morale - refăcute 
prin har, pacea cu Dumnezeu este înstăpânită în ei, conştiinţa li se păstrează curată 
față de toţi şi toate, au neclintită încredințarea că Domnul o păzeşte şi o va păzi 
neprihănită până la capăt, nădejdea fericirii vieţii veşnice este adâncă: trăind într-o 
asemenea atmosferă de bucurie, el nu are cum să nu fie într-o stare totdeauna 
bucuroasă a duhului. 


Temeiul de căpetenie al bucuriei creştinului este întâi înnoirea firii căzute. La 
naşterea cea de-a doua, prin botez, se aruncă sămânţa vieții veşnice, după chipul 
Domnului înviat. Începând din acea clipă să umble întru viaţa cea înnoită, creştinul 
se eliberează tot mai mult din lanţurile stricăciunii, ce vine prin păcat, şi se umple 
cu prisosință de simțământul sănătății duhovniceşti. Acest simțământ de sănătate 
este aproape acelaşi lucru ca simțământul învierii; de aici bucuria neîncetată a 
vieţii în Domnul. 


Tocmai de aceea ne şi porunceşte apostolul să fim bucuroşi - ne poruncește, adică, 
să ne păstrăm într-o stare duhovnicească ce aduce bucurie neîncetată, să ne 
înconjurăm de convingeri care adie bucurie în suflet, să nu ne lipsim de gustarea 
bunătăţilor duhovniceşti cu care sunt îmbiaţi toţi în Domnul şi care nu au cum să 
nu veselească inima, să nu ne înstrăinăm niciodată de osteneli şi de nevoinţe, care 
ne duc pe o cale strâmtă, însă la viaţa veşnică. 


Apostolul nu vrea ca creştinul să dezvolte în sine bucuria prin nu ştiu ce visări, ci 
să păşească cu fapta pe tărâmul veseliilor al luminii şi al vieţii. Şi pe cât este de 
sigur că pe acest tărâm ajunge orice creştin adevărat, pe atât este de nedespărțită 
bucuria de creştinul adevărat; tocmai de aceea cuvântul lui Dumnezeu ne porun- 
ceşte în multe rânduri să ne bucurăm (Filip. 3, 1; 4, 4; Rom. 12, 12; 14,17; lac. 
12); 


Când înlăuntru este pace şi bucurie, nevoile şi necazurile din afară nu au înrâurire 
asupra creştinului aşa încât doar ceilalți îl pot socoti necăjit, în vreme ce el însuşi 
se bucură pururea înlăuntrul său (2 Cor. 6, 10). 


Pogorârea Sfântului Duh 


Pogorârea Sfântului Duh este primul moment când omenirea respiră Duhul 
Dumnezeiesc. Amintiţi-vă de prorocia lui lezechiil despre câmpul plin de oase 
omeneşti. Amintiţi-vă cum la cuvântul lui s-au adunat iarăşi oasele, cum s-au 
acoperit apoi cu vine, cu carne şi cu piele, dar duh încă nu se afla în ele. Şi i s-a zis 
prorocului: “proroceşte despre Duh" şi am prorocit (lez. 37, 9-10) - şi totul a înviat. 
Acel câmp de oase preînchipuie omenirea căzută, care în depărtarea sa de Dumne- 
zeu nu avea în sine viaţă şi era lipsită de duh, precum spune apostolul. Domnul 
însă n-a părăsit-o, ci a pregătit-o în vederea primirii învierii prin felurite lucrări ale 
purtării Sale de grijă. 


Se poate spune că la vremea arătării Mântuitorului Hristos ea era gata pe deplin să 
primească o viaţă nouă: semăna cu un hoit întreg, în care oasele erau unite prin 
încheieturi şi acoperite de vine, de trup şi piele, şi numai duhul lhpsea din ea. 


În Evanghelie se spune limpede că vremea învierii ei sosise deja; rămăsese puţin de 
făcut: nu era încă Duh Sfânt - de ce? - pentru că Iisus încă nu Se proslăvise (În. 7. 
39). Dar iată că Domnul a înviat, S-a înălţat la cer întru slavă. Duhul Dumnezeiesc 
S-a pogorât şi omenirea a înviat, respirându-L. 


Aerul tras în piept prin respiraţie trece în mod normal în plămâni, din canalul mare 
care este traheea în canale tot mai mici, până ce ajunge la capăt: în alveole. Astfel, 
receptorii elementelor vitale ale aerului sunt plămânii, iar mijlocul de împărtăşire a 
puterii lui de viață dătătoare este însăşi acţiunea respirației, astfel spus inspirul şi 
expirul. Aşa şi în ce-L priveşte pe Duhul Sfânt: după ce a tras o dată în piept Duhul 
Dumnezeiesc, neamul omenesc îl respiră neîncetat începând de atunci. Plămânii în 
care se săvârşeşte aceasta sunt Sfânta Biserică; canalele din plămâni sunt dumne- 
zeieştile Taine şi celelalte lucrări sfinţitoare; ciclul respirator este ciclul liturgic 
annual - de pildă, Postul mare cu toată rânduiala sa, apoi praznicele legate de 
Cincizecime, după aceea iar post, iarăşi zile luminate şi aşa mai departe. 


Aşa respiră Biserica lui Hristos, astfel spus toţi creştinii credincioşii de pre- 
tutindeni. lar întrucât creştinismul este în omenire, toată omenirea respiră prin el, 
deşi nu toţi se fac părtaşi lucrărilor de viaţă făcătoare ale acestei respiraţii dumne- 
zeieşti. Pricină este faptul că într-o parte a omenirii sunt vătămate organelle 
respiratorii, iar alta - cea mai mare că număr - nu se supune înrâuririi acestei 
respiraţii binefăcătoare - căci după cum pentru ca acţiunea respirației asupra 
corpului să fie deplină este neapărată nevoie să nu fie vătămate şi astupate canalele 
din plămâni şi pentru ca Duhul Dumnezeiesc să lucreze pe deplin este neapărată 


nevoie ca organele pe care EI Însuşi le-a rânduit pentru a Se împărtăşi să fie 
întregi, astfel spus că toate dumnezeieştile Taine şi celelalte lucrări sfințite să se 
păstreze aşa cum au fost ele rânduite de către Sfinții apostoli la insuflarea Duhului 
Dumnezeiesc. Acolo unde aceste aşezăminte sunt vătămate, Duhul Dumnezeiesc 
nu poate fi respirat pe deplin şi prin urmare, nu are lucrare deplină. 


Astfel, la papistaşi toate tainele sunt vătămate şi multe sfințite lucrări mântuitoare 
au fost strâmbate, papismul este un plămân plin de puroi. Luteranii au lepădat cea 
mai mare parte a tainelor, iar pe cele rămase le-au strâmbat atât ca formă, cât şi ca 
fond. Apropiaţi de ei, dar şi mai vătămaţi, sunt sectanţii noştri. Toţi aceştia şi cei 
asemeni lor nu respiră sau respiră incomplet, şi ca atare sunt hoituri care putrezesc 
ori sunt ofticoşi, aşa cum este ofticos cel bolnav de piept. 


Totuşi, să nu ne amăgim pe temeiul faptului că avem sănătoase organele de respirat 
Duhul Dumnezeiesc, adică adevărate sfinte Taine şi întocmire autentică a Bisericii. 
Fără a respira Duhul Dumnezeiesc nu putem trăi. Biserica respiră Duhul Acesta, şi 
noi suntem datori cu toţii să-L respirăm. Nările prin care se primeşte Duhul 
Dumnezeiesc, adică deschiderea inimii pentru a-L primi, sunt credinţa vie: 
contactul cu EI este participarea la tainele şi sfințitele lucrări săvârşite după 
rânduiala Sfintei Biserici; însuşirea Lui este a lucra după insuflarea Lui, care se ex- 
primă prin cerinţele conştiinţei şi prin poruncile evanghelice. Cine trăieşte astfel, 
acela respiră Duhul şi primeşte de la EI viaţă. lar mărturia vrednică de crezare a 
acestei înduhovniciri este rugăciunea, care pe bună dreptate este numită “răsu- 
flarea Duhului”. Cine se roagă bine, adunat şi cu căldură în biserică şi acasă, acela 
respiră Duhul. 


Sfârşitul lumii 


Când Evanghelia va fi trecut la toate neamurile care locuiesc pe pământ şi va fi 
ales dintre ei pe cei în stare să o primească, iar în urma primiri, ei să se lumineze şi 
să se nască iarăşi prin harul Duhului Celui Sfânt, atunci nu va mai fi nici un temei 
să mai dăinuiască rânduiala de acum a lucrurilor: va veni sfârşitul lumii, altfel spus 
zilele de apoi, în care Domnul a rânduit să vină iarăşi pentru a face judecată asupra 
tuturor celor ce viețuiesc pe pământ, ca pe unii să-i bage în Împărăţia Slavei Sale, 
iar pe ceilalţi să-i dea soartei amare pe care au ales-o. 


Astfel, după ce - sau în vreme ce - neamul omenesc îi va da pe toţi ceia ce sunt ai 
lui Dumnezeu şi nu va mai fi pricină să-i aşteptăm, iar cei ce nu sunt ai lui 
Dumnezeu îşi vor da arama pe faţă, secerişul va fi gata: Domnul va trimite 
secerători, după care va urma sfârşitul a toate. 


Recolta se pârguieşte la un soroc anume: şi aceste fenomene din vremea de apoi 
vor avea un soroc anume, rânduit de Dumnezeu. Atât binele cât şi răul sunt 
semănate deja, se dezvoltă, cresc, dar amândouă se vor pârgui la vremea lor. Asta 
nu se poate întâmpla mai înainte de acel soroc. Astfel, precum la întrebarea: “De ce 
nu apar secerătorii în ţărână?” răspunsul nemijlocit este că nu a venit încă vremea, 
deopotrivă şi la întrebarea: “De ce nu apar evenimentele de anvergură mondială pe 
care le aşteptăm?” răspunsul nemijlocit este: “Încă n-a venit vremea rânduită de 
Dumnezeu ca ele să se arate !. Tot aici intră şi arătarea antihristului. 


A plăcut înaintea lui Dumnezeu să ne descopere prin cuvântul Său unele dintre 
scopurile cârmuirii lumii de către EI. Privitor la ceea ce ne interesează acum, 
putem vedea şi în ele puterea ce îl opreşte pe antihrist (2 Tes. 2. 6). Lumea dăinuie 
pentru că puterea de mântuire, pe care Domnul a pus-o în neamul omenesc, să 
înfăptuiască lucrarea sa. Puterea de mântuire stă în cuvântul şi harul lui Dumnezeu, 
primite cu credinţă şi înfăptuite în viaţă prin râvna de a plăcea lui Dumnezeu şi 
lepădarea de sine. 


Cuvântul lui Dumnezeu umblă pe pământ, îi trezeşte pe cei adormiţi şi îi duce la 
izvoarele harului, renăscându-se, aceştia devin lucrători ai mântuirii lor, întru slava 
Domnului, Care ne-a rânduit tuturor mântuirea. 


Aşa ceva se întâmplă peste tot: şi printre necredincioşi, şi printre rătăciți şi printre 
drept-credincioşi pentru că cei chemaţi nu sunt toţi aleşi, după cum nu sunt buni de 
mâncat toți peştii care ajung în năvod. Numai celor născuţi de Sus, nu din sânge, 
nici din poftă trupească, nici din poftă bărbătească, ci de la Dumnezeu s-au născut, 


li s-a dat stăpânire să se facă fii ai lui Dumnezeu (În. 1. 12-13). Anume din aceştia 
clădeşte Domnul împărăţia Sa cea Cerească. Fi sunt materialul pe care îl pregătesc 
pe pământ pentru cer cuvântul şi harul lui Dumnezeu când sunt primite de liberă 
alegere a voinţei omului. Când puterile acestea vor fi ales de pe pământ tot 
materialul bun de ceva şi împărăţia lui Dumnezeu va fi pe deplin clădită, mântuirea 
Domnului îşi va fi săvârşit lucrarea sa şi rânduiala de acum a lucrurilor nu va mai 
avea nici un rost pentru care să dăinuie. 


Lumea dăinuie pentru că nu au intrat încă în Împărăţia lui Hristos toţi cei potriviţi 
pentru ea. Şi alte oi am, zice Domnul, care nu sunt din staulul acesta şi pe acelea 
Mi se cade a le aduce şi vor fi o turmă şi un Păstor ( În. 10,16). Când acesta se va 
săvârşi, va veni şi sfârşitul va avea loc şi arătarea antihristului. Ca atare, şi pricina 
care opreşte arătarea lui va consta în faptul că puterea mântuirii încă nu şi-a 
săvârşit pe deplin lucrarea. Când această putere va înceta să lucreze, antichrist va 
ieşi pe scenă. 


Vechii exegeţi ai Sfintei Scripturi socoteau, printre altele şi Imperiul Roman ca 
fiind puterea ce îl opreşte pe antichrist: întrucât Imperiul Roman încă exista, 
interpretau astfel pasajul întemeindu-se pe prorocia lui Daniil. 


În vremea noastră nu putem fi de acord cu o asemenea idee decât în sensul în care 
Imperiul Roman reprezintă puterea imperial în general. Deţinând puterea de a ţine 
în frâu mişcările populare, puterea imperială care a adoptat principiile creştine nu 
va îngădui poporului să se abată de la ele. Iar întrucât lucrarea de căpetenie a lui 
antihrist va fi să-i depărteze pe toţi de Hristos, el nu se va arăta cât timp va fi în 
putere stăpânirea împărătească. Aceasta nu-i lasă spaţiu de acţiune şi îl împiedică 
să lucreze în duhul care îi este propriu. Tocmai aceasta este puterea care îl opreşte 
pe antihrist. lar când puterea împărătească şi poporul vor introduce peste tot 
autonomie - republici, democraţie, comunism - antihristului i se va deschide spaţiu 
de acţiune. După care se arată experienţa revoluțiilor franceze din veacul trecut 
din veacul nostru, pentru satana nu va fi greu să pregătească glasuri în favoarea 
lepădării de Hristos. Nu va avea cine să spună cu autoritate: „Veto”, iar smerita 
mărturisire a credinţei nici nu va fi ascultată. Tocmai când se vor introduce peste 
tot asemenea rânduieli, care favorizează tendinţele antihristice, se va arăta şi 
antichrist. lar până atunci va aştepta, va fi oprit. 


Aceasta este idea la care ne conduc cuvintele Sfântului loan Gură de Aur, care la 
vremea sa vedea stăpânirea împărătească întruchipată în statul roman. „Când va 
înceta să mai fiinţeze împărăția romanilor (adică stăpânirea împărătească)”, spune 
el, „atunci va veni antihristul - iar până atunci, cât timp el va avea să se teamă de 


această împărăție (adică de stăpânirea împărătească), nimeni nu 1 se va supune cu 
uşurinţă. Dar după ce stăpânirea aceasta va fi surpată şi se va înstăpâni lipsa de 
stăpânire (anarhia), antihristul va tinde să răpească şi stăpânirea dumnezeiască, şi 
pe cea omenească”. 


S-ar putea împotrivi cineva zicând că poporul însuşi va păzi credinţa. Dar este greu 
de admis că odată cu scurgerea timpului credinţa va creşte de la sine din ce în ce 
mai mult. 


Este plăcut să întâlnim la unii scriitori descrieri luminoase ale creştinismului 
viitorului, însă descrierile acestea nu au nici o îndreptăţire. Mai exact, harica împă- 
răție a lui Hristos se lărgeşte, creşte şi se împlineşte, însă nu pe pământ, în chip 
văzut, ci în cer, în chip nevăzut, cu persoanele pe care aici, în împărățiile 
pământeşti, puterea mântuitoare a lui Hristos le pregăteşte să ajungă acolo. 


lar cât priveşte pământul, însuşi Mântuitorul a prezis că pe el vor ajunge să 
domnească răul şi necredinţa: acestea se şi răspândesc văzând cu ochii, şi când vor 
precumpăni cu totul, va mai trebui doar o inițiativă: numai să dea cineva un 
exemplu influent ori să ridice un glas puternic, şi lepădarea de credinţă va începe. 


Această inițiativă îi va aparține tocmai antihristului. De aici se poate trage 
concluzia că puterea ce opreşte arătarea lui stă şi în faptul că nu există încă 
pregătirea potrivită pentru primirea lui, încă nu precumpănesc păgânătatea şi 
necredinţa, încă mai este multă credinţă şi bunătate în neamul omenesc. 


Vedenia bătrânului 


Un bătrân duhovnicesc ajuns la o vârstă foarte înaintată, care trăia într-o pustie, 
departe de lume. a căzut trândăvire (achedie). ispitit fiind de nedumerirea: „Oare 
săvârşesc aşa cum trebuie alergarea acestei vieţi? Oare pot să nădăjduiesc că 
ostenelile mele vor fi încununate de reuşită?” Bătrânul şedea cu capul plecat; inima 
îl durea însă nici nu putea să plângă. 

În clipa aceea i s-a înfăţişat îngerul Domnului şi a zis: “Pentru ce te tulburi şi 
pentru ce intră în inima ta asemenea gânduri? Nu eşti tu primul şi nici ultimul care 
mergi pe această cale. Mulţi au străbătut-o, mulţi merg pe ea şi mulţi o vor mai 
străbate, ajungând în luminatele locaşuri ale Raiului. Să mergem: o să-ți arăt 
feluritele căi pe care umblă fiii oamenilor, o să-ţi arăt şi unde duc aceste căi.” 


Bătrânul s-a sculat şi a mers în urma îngerului, însă de abia a făcut câţiva paşi că o 
vedenie minunată s-a descoperit ochilor minţii lui. 


A văzut de-a stânga sa o beznă deasă, ca un perete de nepătruns, din care se auzea 
zgomot, zarvăşi tulburare. Privind cu luare aminte în acea beznă, a văzut un râu 
larg, pe care valurile mergeau înapoi şi înainte, la dreapta şi la stânga şi de fiecare 
dată când trecea prin faţa lui un val, cineva spunea limpede: “Acesta este valul 
nemilostivirii, desfrâului, luării de mită; acesta este valul răsfăţului, plăcerilor 
deşarte, zavistiei, dezbinării, iar acesta - al beţiei, necurăţiei, leneviei, necredinţei 
față de soţ ori soție “ şi aşa mai departe - şi fiecare val învârtea pe creasta sa o 
mulțime nenumărată de oameni, pe care îi ridica din râu şi iarăşi îi cufunda în 
adâncul lui. 


Cuprins de groază, bătrânul a strigat: „Doamne! Nu cumva toţi aceştia vor pieri, şi 
n-au nădejde de mântuire?” 


Îngerul i-a grăit: „Mai uită-te, şi vei vedea milostivirea şi dreptatea lui Dumnezeu”. 


Bătrânul s-a uitat iar la râu, şi l-a văzut acoperit de-a lungul şi de-a latul său de 
bărcuţe în care şedeau tineri luminoşi cu tot felul de unelte potrivite pentru 
scăparea celor ce se îneacă. 


Tinerii aceştia îi chemau pe toţi la ei: unora le dădeau mâna, altora le întindeau 
toiege şi scânduri, le aruncau frânghii, iar câteodată cufundau până în adânc prăjini 
cu cârlige, doar-doar se va apuca cineva de ele. 


Ce credeți că se întâmpla? Rareori răspundea cineva la glasul poftirii lor: încă şi 
mai puţini erau cei care foloseau precum se cuvine uneltele de mântuire care li se 
dădeau: cei mai mulţi le respingeau cu dispreţ şi se cufundau cu o plăcere sălbatică 
în acel râu din care ieşeau aburi, putoare şi miros de ars. 


Bătrânul şi-a aruncat privirea de-a lungul râului, şi la capătul lui a văzut o 
prăpastie, în care râul se aruncă. Numeroşi tineri pluteau acolo în bărcuţe încoace 
şi încolo chiar şi pe marginea prăpastiei dând cu grijă ajutor orişicui voia să-l 
primească - însă în ciuda acestui fapt, pe fiece clipă mii de oameni cădeau 
împreună cu apele râului în prăpastie, de unde se auzeau numai gemete deznădăj- 
duite şi scrâşnire a dinţilor. 


Bătrânul şi-a ascuns faţa în palme şi a început să plângă cu amar... 


Şi s-a făcut către el glas din cer: „Trist, dar cine e vinovat? Spune, ce-aş fi putut să 
fac pentru mântuirea lor şi nu am făcut? Singuri leapădă cu înverşunare orice ajutor 
li se dă. M-ar lepăda şi pe Mine, dacă M-aş pogori să le dau ajutor în locurile cele 
mai lipsite de bucurie ale pătimirilor lor.” 


Bătrânul şi-a întors ochii spre dreapta, spre răsăritul cel luminos şi a văzut o arătare 
veselitoare. Cei care, luând aminte la chemarea tinerilor luminoşi, le dădeau mâna 
ori se apucau de vreo unealtă mântuitoare, erau scoşi de aceştia pe malul drept. 
Acolo îi luau în primire alţii, îi duceau în nişte clădiri mici şi frumoase, răspândite 
în mare număr pe toată întinderea malului, unde îi spălau cu apă curată, îi îmbrăcau 
în haine curate, îi încingeau, îi încălțau, le dădeau toiag şi întărindu-i cu hrană, îi 
trimitea la drum, mai departe spre răsărit, poruncindu-le să nu privească înapoi, să 
meargă fără oprire, să se uite cu luare-aminte pe unde merg şi să nu treacă pe lângă 
vreo clădire de felul acela fără să intre şi să se întărească luând hrană şi sfat de la 
cei în a căror grijă au fost date clădirile cu pricina, ca şi de la cei ce vor fi intrând 
în ele. 


Bătrânul şi-a plimbat privirile peste mal şi a văzut că pe toată întinderea lui se 
pregătesc de drum acei izbăviţi. Pe feţele lor erau întipărite bucuria şi însuflețirea. 
Se vedea că toţi simt o uşurinţă şi o putere deosebită şi că năzuiesc cu un anumit 
nesaţ să pornească pe acea cale, a cărui început era semănat cu flori plăcute la 
arătare. 


Bătrânul s-a uitat şi mai departe spre răsărit, şi iată ce s-a descoperit. Poiana cea 
plăcută se termina nu departe de mal; în continuare începeau munţi ale căror creste 
erau îndreptate în toate părţile. Aceşti munţi - ba golaşi şi stâncoși, ba acoperiţi cu 


păduri şi tufişuri - se înălțau tot mai mult spre zare, fiind întretăiaţi de prăpăstii, 
peste tot se vedeau călători ostenitori. Unii se cățărau pe râpe, alţii şedeau osteniţi 
ori îngânduraţi, alții se luptau cu fiarele sau cu şerpii, alții mergeau spre răsărit de- 
a dreptul, alţii pe ocolite, alţii pieziş - însă toţi se osteneau, se luptau şi îşi încordau 
puterile sufleteşti şi trupeşti. Rar vedea cineva din ei drumul întotdeauna: deseori, 
acesta se pierdea de tot ori se împrăştia în răspântii; uneori îl acopereau ceața şi 
întunericul, alteori îl întretăia o prăpastie ori o stâncă greu de trecut, iar câteodată 
stăteau la pândă pe el fiarele pădurii sau târâtoarele din văile munţilor, iată însă ce 
era uimitor: prin munţi erau împrăştiate peste tot clădiri frumoase, asemănătoare 
celor în care erau primiți pentru prima dată cei mântuiți din râu. 


Îndată ce călătorul intra într-una din ele, ieşea vioi şi plin de puteri, oricât de obosit 
ar fi fost. Fiarele şi lighioanele nu-i puteau îndura atunci nici măcar privirea şi 
fugeau de el; nu-l puteau opri nici un fel de piedici; urmând sfaturilor primite în 
clădirile acelea, găsea cu uşurinţă şi repeziciune calea până atunci ascunsă, şi de 
fiecare dată când cineva trecea de o piedică sau biruia un vrăjmaş devenea mai 
puternic, mai înalt şi mai arătos, şi cu cât urca mai mult, cu atât se lumina şi 
întinerea. La vârful muntelui, locurile deveneau iarăşi netede şi înflorite, însă cei ce 
păşeau pe el intrau degrabă într-un nor luminos, din care nu se mai arătau. 


Bătrânul şi-a ridicat privirile deasupra acestui nor, şi îndărătul lui sau îndărătul 
acelor munţi a văzut o lumină minunată, din care veneau spre el sunetele pline de 
dulceaţă: „Sfânt, Sfânt, Sfânt este Domnul Savaoth”. Umilindu-se, bătrânul a căzut 
cu faţa la pământ, şi deasupra lui a răsunat limpede cuvântul Domnului: aşa să 
alergaţi, încât să ajungeţi! 


Ridicându-se în picioare, bătrânul a văzut că de pe feluritele culmi ale munţilor nu 
puţini călători alergau cu repeziciune înapoi la râu - unii în tăcere, alții cu strigăte 
şi cu vorbe de hulă. 


Către fiecare din ei se striga de sus şi din lături: „Opreşte-te, opreşte-te!” - însă ei, 
goniţi de nişte arapi scunzi, nu ascultau preîntâmpinările şi se cufundau iarăşi în 
răul cel împuţit. 


“Doamne! Ce este asta? — a strigat uluit bătrânul şi a auzit răspunsul:” Rodul 
nesupunerii față de rânduiala dată de Dumnezeu.” 


Cu aceasta, vedenia s-a încheiat. Ingerul care i-a arătase bătrânului l-a întrebat: 
“Te-ai mângâiat oare?” şi bătrânul 1 s-a închinat până la pământ. 


lată înţelesul acestei vedenii. Râul este lumea, oamenii cufundaţi în el sunt cei ce 
trăiesc după duhul acestei lumi, în patimi şi în păcate. Tinerii luminoşi din bărci 
sunt îngerii şi îndeobşte, harul ce cheamă la mântuire; prăpastia în care se arunca 
râul împreună cu oamenii este pierzarea cea veşnică; clădirea cea prea frumoasă de 
pe malul drept este Biserica dimpreună cu tainele sale; suişul pe munte cu feluritele 
piedici din calea lui înseamnă feluritele osteneli pentru curățirea inimii de patimi; 
fiarele şi târâtoarele sunt vrăjmaşii mântuirii; locul neted de la vârf e împăcarea 
inimii; norul luminos ce îi ascunde pe călători este moartea paşnică; lumina din 
spatele muntelui este Raiul cel fericit. 


Cine intră în clădirile împrăştiate pe drum şi pe munte, adică cine primeşte tainele 
şi ia parte la sfințitele lucrări şi rugăciuni ale Bisericii, cine se foloseşte de sfatul şi 
îndrumarea păstorilor ei , acela biruie uşor toate piedicile şi ajunge la desăvârşire 
degrabă, iar cine leapădă toate acestea nădăjduind în sine, nesupunându-se sfatului 
păstorilor Bisericii, acela cade repede şi duhul lumii îi mână iarăşi. 


Credinţa şi aşezămintele credinţei 


Credinţa nu este numai modul cunoaşterii lui Dumnezeu şi al relaţiilor noastre cu 
EI; ea cuprinde în acelaşi timp toate aşezămintele mântuitoare pe care le-a dat 
Dumnezeu. Aşezămintele mântuitoare alcătuiesc credinţa cea lucrătoare. 


„Deştepţii” noştri poate că n-ar fi împotriva învăţăturii creştine, dar cel mai mult au 
silă faţă de aşezămintele creştineşti. lar întrucât aceste aşezăminte nu sunt altceva 
decât credinţa în lucrare şi în mişcare, principalul lor păcat este acela că nu vor să 
lucreze în duhul credinţei. Este de mirare stăruința cu care aceşti oameni vorbesc 
de fapte şi osteneli în vreme ce în domeniul Sfintei credinţe se înstrăinează cel mai 
mult tocmai de activitate! Ceva nu este în regulă, pentru că ei ştiu regulile după 
care se direcționează în mod corect fluxul gândirii. 


Dacă o asemenea strâmbătate este admisă aici, este de presupus că aici ei nu sunt 
activi, ci pasivi, sunt instrumente ale unei gândiri străine, şi încă ale unei gândiri 
care este ea însăşi străină de adevăr. 


Purtarea crucii proprii 


Fiecare dintre noi are crucea sa. Aceasta este alcătuită din tot ce nelinişteşte şi 
apasă duhul nostru, din tot ce sfâşie inima noastră pe drumul nostru drept către 
Dumnezeu, în toate zilele vieţii noastre. 


Primul capăt al acestei cruci este alcătuit din neputinţele firii noastre şi din reaua 
orientare a puterilor ei, cum ar fi: 
=> miopia minţii şi imaturitatea concepțiilor, 
— lipsa energiei volitive şi nemişcarea voinţei către faptele datoriei, 
=> moleşeala simţurilor şi înclinarea lor către cele necuvenite, 
= iar mai ales odraslele cumplite ale egoismului nostru, armatele patimilor şi 
poftele de tot felul ale trupului. 


Cel de al doilea capăt al crucii noastre este alcătuit din toate ostenelile şi ne- 
plăcerile vieţii. Noi căutăm îndestulare, relaţii bune cu toţi şi un curs favorabil al 
treburilor noastre, dar în toate aceste laturi ale vieţii noastre se pot petrece mereu 
câte o neorânduială supărătoare, iar câteodată chiar aducătoare de mari necazuri. 


Dorind să scăpăm neplăceri, ne luptăm cu potrivniciile şi ne târâm viaţa aşa cum 
merge cineva prin mărăciniş: căpătând tot timpul zgârieturi. Aceasta este crucea 
vieţii. 

Cel de-al treilea fel de cruce este alcătuit din osteneli purtate în vederea împlinirii 
îndatoririlor noastre; fiecare între noi îşi are îndatoririle proprii, fiecare îndatorire 
îşi are propria sferă de îndeletniciri, fiecare treabă cere osteneală şi răbdare pentru 
a o duce la capăt în acel duh, în acea rânduială şi plinătate care alcătuiesc esenţa ei, 
biruind toate piedicile care sunt inevitabil legate de ea. 


Aşadar, orice treabă pe care suntem datori s-o facem este o povară, iar toate 
treburile împreună, jugul deloc uşor al datoriei, pe care îl purtăm şi suntem datori 
să îl purtăm până la mormânt. Aceasta este crucea slujirii Domnului, societăţii, şi 
aproapelui. 


Nu este nimeni pe lumea asta care să nu ducă povara acestor cruci, altfel spus a 
crucii sale cu întreită alcătuire - însă unii duc această cruce spre propria mântuire, 
alții spre propria pierzare. 


Punând asupra noastră această cruce, Domnul vrea ca noi să ne lucrăm prin ea 
mântuirea - şi dacă cineva, străduindu-se să dea jos de pe sine această cruce, se 


răneşte cu ea de moarte, vinovat este chiar el, prin nepăsarea şi neluarea sa aminte 
faţă de îndrumările grijulii pe care i le dă harul mântuitor al lui Dumnezeu. 


lată, Domnul vrea ca luptându-ne cu noi înşine să dobândim experienţă în ce 
priveşte deosebirea binelui de rău şi să ne curăţim, ca punând cu răbdare povara 
acestei vieţi să-L înduplecăm pe Dumnezeu spre milostivire prin răbdarea noastră, 
ca împlinindu-ne datoria şi biruind toate piedicile să dobândim cu vrednicie cununa 
dreptăţii. 


Astfel, atunci când intrând în aceste planuri bune ale lui Dumnezeu, rămânem în 
acest fel de legături cu crucea proprie, o purtăm în chip mântuitor; altminteri, cru- 
cea noastră ne este nu spre mântuire, ci spre pierzare. 


A face milostenie înseamnă a semăna 


Despre îndatorirea de a ajuta nevoiaşilor ce ar mai fi de spus? Toţi o conştien- 
tizează şi fiecare poartă în sine un mijlocitor pentru nevoiaşi - împreună pătimirea 
faţă de amărâţi, ce stă în firea omului. 


Și nevoiaşii au ştiinţă de această datorie, de această cerință a inimii tuturor şi 
fiecăruia: tocmai de aceea cer cu îndrăzneală de la toată lumea, având deplină 
încredințare că cei îndestulaţi nu vor refuza să îi ajute din prisosul lor. 


Dar ce lipseşte adeseori? Lipsesc ori nu sunt îndeajuns dispoziţiile sufleteşti bune, 
care trebuie să înconjure şi să păzească milostenia. Oamenii dau, însă nu dau cât ar 
trebui: dau, însă uneori fără nici o plăcere şi cu strângere de inimă, fără dărnicie, 
fără bucurie. 


Dar de ce se „scurtează mâna şi de ce se strânge inima? De la gândurile ne- 
drepte, care abat de pe calea dreaptă inima noastră în clipa când dăm milostenie. 
Inima năzuieşte să ajute aproapelui, dar îndată se apucă să cumpănească dinainte 
măsura şi mijlocul facerii de bine. Totodată se apropie vrăjmaşul, seamănă gânduri 
rele şi strică toată treaba: “Ai şi tu o grămadă de nevoi şi pe deasupra ce ştii dacă o 
să fie de folos milostenia ta?” Inima se strânge şi mâna care dă se “scurtează”. 


Pentru a îndrepta inima noastră la cele cuvenite şi a ne da puterea de a face faţă 
năvălirii gândurilor rele atunci când avem de dat milostenie, apostolul ne porun- 
ceşte să privim milostenia ca pe o semănătură: cel ce seamănă cu zgârcenie, spu- 
ne el cu zgârcenie va şi secera; iar cel ce seamănă întru blagoslovenii, întru 
blagoslovenii va şi secera (2 Cor. 9, 6). 


Cheltuind seminţele, semănătorul nu se gândeşte nicidecum că prin asta îşi strică 
bunăstarea şi se lipseşte de putinţa satisfacerii propriilor nevoi. Dimpotrivă: semă- 
nând, se aşteaptă să se îmbogăţească, să-şi sporească mijloacele şi să alunge 
nevoile. Aşa şi tu: să semeni milostenia fără să primeşti gândurile potrivit cărora 
dând un ban sau un lucru rămâi lipsit de ceva. Nu pierzi, ci agoniseşti: nu 
împuţinezi, ci înmulţeşti; nu dai, ci primeşti. 


Atunci când aruncă seminţele în pământ, semănătorului nici nu-i trece prin cap că 
le aruncă în zadar, degeaba, în van; dimpotrivă, el e încredinţat că pământul nu 
numai Că o să păzească seminţele încredințate lui, ci va şi adduce roadă de la ele de 
treizeci de ori sau chiar de o sută de ori mai mult. Aşa şi tu: să semeni milostenia 
cu dărnicie, având credinţă că mâinile nevoiaşilor sunt cei mai credincioşi paznici 


ai prisoaselor tale, cele mai grase şi roditoare ţarini, unde şi mica semănătură a 
facerii tale de bine va aduce roadă îmbelşugată la vremea sa. 


Oricât ar semăna, semănătorul nu se necăjeşte şi nu se întristează; dimpotrivă, cu 
cât seamănă mai mult, cu atât e mai vesel şi are nădejde mai bună. Aşa şi tu: cu 

cât dai milostenie mai din belşug, cu cât este mai cuprinzătoare întinderea facerilor 
tale de bine, cu atât să te bucuri şi să te veseleşti mai mult. 


Va veni vremea când Dătătorul răsplăților te va scoate în țarina îngrăşată, semănată 
şi sporită în rodnicie a vieţii tale, şi va veseli inima ta arătându-i grânele înmulțite 
de o sută de ori ale dreptăţii tale. 


Atunci când străbătând un loc pustiu, întâlneşti un copac sau vreo altă plantă pe 
terenul nisipos sau pietros, îți pare rău de ea chiar fără să vrei. Stă acolo trist, îl 
istoveşte lipsa elementelor nutritive din aer şi din pământ; se vede limpede că se 
ofileşte şi se usucă şi s-ar părea că prin starea şi înfăţişarea sa îi spune limpede 
fiecărui trecător: “Mi-e rău aici, luaţi-mă şi răsădiţi-mă în alt loc.” 


Cu totul alte simțăminte insuflă un copac ce creşte lângă ape, pe pământ gras şi 
umde. EI este plin de viaţă şi bucurându-se de îndestulare deplină, pare să cânte cu 
toate părticelele finite sale o cântare de recunoştinţă Celui ce a sădit toate făpturile, 
pentru putinţa de a bea cu toate gurile sale sucuri hrănitoare din tot ce este în juru-i. 


Oare nu se afla şi sufletele omeneşti în împrejurări asemănătoare? Da, adeseori 
şi ele pier de foame şi se chinuie ca într-o închisoare întunecoasă din pricină că nu 
au îndeajuns ceea ce le poate hrăni şi sătura - şi adeseori starea şi poziţia lor 
exterioară sunt cu totul pe dos faţă de această stare a lor lăuntrică. lată de ce se 
întâmplă una ca asta. 


Avându-şi obârşia în pământ, planta îşi primeşte hrana tot din pământ şi din ceea 
ce este în jurul său. Sufletul, fiind zidit după chipul şi asemănarea lui Dumnezeu 
nu se poate hrăni decât cu elementele cereşti, care vin de la Dumnezeu şi sunt 
îndreptate către el. Planta are nevoie de lumină, fără lumina se ofileşte. Sufletul are 
nevoie de lumină cerească, iar această lumină este adevărul lui Dumnezeu. 


Cu acest adevăr sunt îmbiaţi din belşug în Biserica lui Dumnezeu toţi, cei ce do- 
resc să ia aminte la el: sunt îmbiaţi şi prin citirea cuvântului lui Dumnezeu, şi prin 
predici şi prin cântările bisericeşti, şi prin toată rânduiala şi slujbele Bisericii, şi 
prin scrierile Părinților şi prin foarte numeroasele cărți mântuitoare de suflet. 


Doritorii primesc din belşug aici lumina adevărului dumnezeiesc şi se veselesc sub 
sttralucirea ei - însă nu toţi fac aşa şi adevărul lui Dumnezeu nu încape în toţi cei în 
care pare a încăpea. 


Sunt unii oameni care studiază zi şi noapte una din ştiinţe - matematică, fizică, 
astronomie, istorie şi aşa mai departe - crezând că îşi hrănesc sufletul cu adevărul, 
în vreme ce sufletul lor se ofileşte şi se chinuie - de ce? Deoarece adevărul nu e 
acolo unde îl caută ei. Nu vorbesc aşa fiindcă în ştiinţă nu este loc pentru 
adevăruri, ci pentru că acum ştiinţa adevărată e izgonită şi înlocuită fie cu 
închipuiri, fie cu presupuneri care deseori sunt chiar potrivnice adevărului. 


Dar sufletul nu îl poţi păcăli, cum nu îl poţi păcăli pe cel flămând dându-i o piatră 
în loc de pâine. Şi aşa, sufletul se chinuie. Dar studiul ştiinţelor tot mai este o 
indeltnicire cât de cât practică pe când de cei care citesc cu atâta lăcomie literatura 
noastră gazetărească ce să mai zici? Uitaţi-vă câtă silinţă îşi dau tinerii (ba uneori 
şi cei mai în vârstă) ca să primească numărul lunar sau săptămânal sau zilnic al 
revistei sau ziarului preferat şi cu câtă lăcomie neînfrânată se aruncă să devoreze 
prada primită? Nici la mâncare nu se mai gândesc, nici să doarmă nu mai au când. 
lar roada care este? Două-trei fraze nimerite, două-trei fantezii plăcute, două-trei 
presupuneri amăgitoare - şi gata, restul nu e bun de nimic. Şi sufletul este 
nemulțumit, ia omul o carte, ia încă una - acelaşi lcru. Sufletul e bolnav... se 
poartă discuţii - acelaşi lucru, fiindcă atât obiectele discuţiilor, cât şi felul în care 
sunt purtate ele, sunt luate din aceleaşi cărți. Adăugaţi la asta meschinăria 
îndeletnicirilor şi legăturilor omeneşti de zi cu zi şi veţi pricepe că dacă ar fi să vi 
se deschidă acel auz cu care se poate auzi glasul sufletului, l-aţi auzi plângând cu 
amar: “Scoateţi-mă din puşcăria asta, mă înăbuş aici! Lăsaţi-mă să privesc lumina 
lui Dumnezeu!” dar cine îl ascultă pe bietul suflet? 


Vedeţi că acum nu este la modă să hrăneşti sufletul cu adevărul lui Dumnezeu, ci 
să-l torturezi. Şi măcar dacă ar trebui căutat departe adevărul acesta! Dar el este 
chiar aici, însă oamenii nu vor să-şi deschidă ochii ca să primească lumina lui. 


Intră în biserică, ascultă cu luare aminte ce se cântă, ce se citeşte şi ce se lucrează 
acolo şi vei vedea lumina adevărului lui Dumnezeu. Deschide Evanghelia sau 
măcar ţine în mâini această carte dumnezeiască şi sufletul tău va fi mai bucuros. Şi 
ce, puţine sunt acum scrierile Părinților în traduceri accesibile pentru toţi? Dar noi 
nu ştim toate aceste comori ale adevărului dumnezeiesc, nici măcar nu am auzit de 
numele lor. Şi atunci, ce fel de creştini suntem noi, de vreme ce nici nu luăm în 
mână cărţile în care este explicat creştinismul, ci citim te miri ce şi ne chinuim 


sufletul - noi, fui lumini şi ai zilei, cum ne-a numit sfântul apostol - într-un 
întuneric înăbuşitor?.... 


Ca să trăiască şi să crească, planta are nevoie de aer - fără aer ea se usucă. ŞI 
sufletul are nevoie de aerul ceresc. Aerul ceresc este îmbisericirea, astfel spus toate 
sfințitele lucrări cu dumnezeiasca cuviinţă ale Bisericii. Numai acolo petrece 
sufletul ca într-o atmosferă ce-i este propie, iar în afara acestei atmosfere se 
înăbuşă. Precum se usucă pământul atins de tuberculoză, aşa se usucă sufletul în 
afara Bisericii, în obiceiurile lumeşti, ce par a oferi lărgime. 

Și iată de ce: sufletul celui ce nu ştie decât de baluri şi de teatre, de chefuri şi de 
concerte şi de cele asemenea suferă şi se chinuie atunci când rămâne singur cu sine 
Însuşi. EI îi spune în aceste clipe grele: „Mă înăbuş; ia-mă de aici şi du-mă acolo 
unde aerul e întotdeauna curat şi cerul e pururea luminos”. Planta are nevoie de 
umezeală, de sucuri pe care să le bea cu rădăcinile şi, trecându-le în tulpină, să 
trăiască şi să crească prin decantarea şi prelucrarea lor, şi sufletul are nevoie să 
decanteze şi să prelucreze sucuri duhovniceşti. 


Asta se săvârşeşte prin faceri de bine zilnice, altfel spus prin împlinirea poruncilor, 
şi prilejul de a o face ne este dat de-a lungul întregii curgeri de zi cu zi a vieţii 
noastre. Sucurile în plantă, ca şi hrana în trupul nostru, rămânând neprelucrate nu 
fac decât să împovăreze fără să aducă folos: deopotrivă, toate elementele 
duhovniceşti primite de către suflet - adevărul lui Dumnezeu, tainele şi sfinţitele 
lucrări - nu vor face decât să-l împovăreze şi aici - prin judecata conştiinţei - şi 
dincolo - prin judecata lui Dumnezeu - dacă nu va prelucra toate acestea şi nu le 

va transforma în sânge al său prin facerea de bine duhovnicească. 


lată de ce sunt bolnave, necăjite şi abătute sufletele oamenilor cufundaţi numai în 
griji lumeşti, sau numai în treburile care ţin de serviciu, sau - şi mai rău - numai în 
lucruri pătimaşe. Aceştia nu îngăduie să intre în sufletul lor nici o particulă 
hrănitoare - şi se usucă, se usucă sărmanul suflet. 


Nu vreau să spun că problemele de serviciu şi treburile acestei vieţi, grijile 
familiei, negoţul, feluritele întreprinderi lumeşti sunt pierzătoare pentru suflet - nu, 
ele nu-s pierzătoare; pierzător este faptul că oamenii se ocupă numai cu ele, fără să 
se îngrijească de faptele cele bune, sau chiar dacă le săvârşesc şi pe acestea, o fac 
nu întru slava lui Dumnezeu, ci pentru oarecare scopuri egoiste. 


In corpul nostru, sucurile se transformă în sânge viu prin unirea lor cu oxigenul din 
aer: în chip asemănător, toate treburile - atât de la serviciu, cât şi de acasă —-se pot 
transforma într-un element hrănitor pentru suflet dacă le vom închina pe de-a- 


ntregul lui Dumnezeu. lar dacă asta nu se întâmplă, nici fapte bune n-au cum să fie: 
şi atunci cu ce să se hrănească sufletul? Aşa că el se chinuie şi se plânge omului:” 
Răsădeşte-mă din acest pământ uscat sau putred în ogorul lui Dumnezeu, în ogorul 
faptelor bune, pe care le cer poruncile lui Hristos!” De ce îţi tiranizezi sufletul, 
omule, dăruindu-te cu nechibzuinţă şi cu orbire neorânduielii vieţii lumeşti? 


Mici modele de satanism din minte 


Dumnezeu spune despre Sine că este întreit în Persoane - Tatăl, Fiul şi Sfântul 
Duh: aşa mărturiseşte şi raţiunea supusă lui Dumnezeu, şi apără adevărul acesta. 


Rațiunea luptătoare împotriva lui Dumnezeu se împotriveşte şi învaţă fie că nu 
există Dumnezeu, fie că şi dacă există, El este unitar, nu treimic, şi trăieşte în Sine, 
fără să se ocupe de lume. Aşa propovăduieşte rațiunea unora, strâmbând după 
propriul plac lucrurile - şi din această pricină este satană (potrivnic). 


Dumnezeu spune că lumea a fost zidită prin cuvântul Lui din nimic: aşa măr- 
turiseşte şi rațiunea supusă lui Dumnezeu şi apără adevărul acesta, în vreme ce 
raţiunea luptătoare împotriva lui Dumnezeu afirmă că lumea s-a făcut şi s-a 
întocmit singură, şi vrea să strâmbe lucrurile după propriul plac. O astfel de rațiune 
este satană. 


Dumnezeu spune că El Se îngrijeşte de toate până în cel mai mic amănunt şi că 
face în lume ceea ce vrea; aşa mărturiseşte şi rațiunea supusă lui Dumnezeu, şi 
apără acest adevăr. 


În vreme ce raţiunea luptătoare împotriva lui Dumnezeu se străduie să arate că nu 
există purtare de grijă dumnezeiască şi că toate se reglează singure, după legi puse 
nu se ştie de către cine în firea lucrurilor, legi pe care nici Dumnezeu însuşi nu le 
poate birui. Aşa învaţă rațiunea luptătoare împotriva lui Dumnezeu şi vrea să fie 
lucrurile după propriul plac, drept care este satanăş. 


Dumnezeu spune că omul a căzut şi că după cădere a fost refăcut de Mântuitorul 
nostru, Domnul lisus Hristos în sfânta sa Biserică; aşa mărturiseşte şi rațiunea 
supusă lui Dumnezeu şi apără adevărul acesta, în vreme ce raţiunea luptătoare 
împotriva lui Dumnezeu, nu vrea să recunoască nimic de acest fel, nu crede nici în 
cădere, nici în întruparea lui Dumnezeu Cuvântul, nici în răscumpărare, nici în 
Sfânta Biserică, nici în Taine, în nimic sfânt, nici măcar în viaţa şi răsplătirea ce au 
să fie: nu crede, şi pe ceilalți se străduie să-i atragă în necredinţă şi în împotrivirea 
față de Dumnezeu. După toate acestea, ce altceva este, dacă nu satană?... 


Aducerea-aminte de judecata lui Dumnezeu 


Dacă s-ar putea întipări cumva în sufletul oamenilor imaginea judecății lui 
Dumnezeu, nu încape îndoială că toţi s-ar face în cel mai scurt timp râvnitori 
neabătuţi ai faptelor celor bune. 


Închipuiţi-vă că a venit din cer ştire sigură că mâine-poimâine o să vină 
Domnul să judece vii şi morţii: s-ar mai deda cineva atunci plăcerilor şi distra- 
cțiilor? Ar mai fi cineva indulgent cu propriile patimi, ar mai păcătui? Ar mai 
amâna pocăinţa şi îndreptarea? Doar un nebun şi-ar mai permite să facă aşa ceva; 
toţi oamenii care nu şi-au pierdut mintea s-ar repezi să facă tot ce se mai poate face 
într-un răstimp atât de scurt. 


Când vin examenele, elevii nu se gândesc decât cum să se pregătească pentru ele; 
unii îşi pierd chiar somnul şi pofta de mâncare, iar de jocuri şi ştrengării nu le mai 
arde în nici un caz. Aşa şi cu noi: dacă aducerea-aminte de judecata lui Dumnezeu 
nu ne-ar ieşi din cap, singura noastră grijă ar fi să împlinim fără abatere tot ce cere 
de la noi Domnul şi să ne arătăm astfel bineplăcuţi Lui în ceasul judecății. 


Nenorocirea noastră este tocmai că ne-am obişnuit să depărtăm de cugetul nostru 
ceasul acesta - ne-am obişnuit sau ne-am dat singuri dreptul de a o face. Fiecare se 
gândeşte: „De câtă vreme trăiesc pe pământul ăsta, tot aud: “ vine judecata, vine 
judecata”, dar până acum - nici urmă de judecată! în zadar au aşteptat părinţii, 
bunicii şi străbunicii noştri judecata şi nici noi, nepoţii şi strănepoţii lor n-o s-o 
apucăm.” Aşa este, s-ar mai putea adăuga şi că sunt deja optsprezece veacuri de 
când a vorbit Domnul de judecată şi oamenii tot o aşteaptă, însă ea nu vine. 


Ce reiese de aici? Da, până acum judecata n-a avut loc, dar poate că nici nu veţi 
reuşi să citiți ceea ce scriu eu, că Domnul va şi veni, deoarece nu încape îndoială 
că EI va veni (doar vorbesc cu oameni credincioşi) deşi nimeni nu poate spune clar 
când se va întâmpla asta. 


Noe le-a tot spus celor din vremea sa: “încetaţi cu păcatele, încetaţi cu păcatele, 
astfel Domnul o să trimită peste voi potopul şi o să vă înece”: poate că la începutul 
propovăduirii s-au mai făcut oameni de treabă unii, dar pe măsură ce treceau anii - 
zece, doisprezece, o sută şi mai mult - şi-au dat dreptul să nu mai creadă în 
ameninţarea care nu se mai împlinea. Şi totuşi, această necredinţă a lor n-a înlăturat 
cele ce aveau să se întâmple: a venit potopul şi a luat totul... poate că Noe şi-a 
repetat propovăduirea până în ultima clipă şi râdeau de el, dar tot s-a întâmplat 


ceea ce Domnul a rânduit; poate că pe unii potopul i-a găsit când încă îşi băteau joc 
de Noe. 


Și printre noi sunt mulţi oameni care depărtează de cugetul lor ceasul judecății, 
sunt şi destui care nu cred deloc în ea: aceasta nu va înlătura însă Judecata şi va 
veni clipa când se va împlini rânduiala Domnului, iar asta se va întâmpla când ne 
vom aştepta mai puţin. 


In zilele lui Noe, zice Domnul, oamenii mâncau, beau, se însurau, construiau şi 
făceau comerţ, nimeni nici nu se gândea la potop, dar a venit potopul şi a dstrus 
totul. 


lată că şi noi mâncăm, bem, ne distrăm şi ducem grijă a tot felul de lucruri, iar la 
judecata lui Dumnezeu nici nu ne gândim - şi totuşi, poate că ea va veni chiar acum 
şi ne va găsi aşa. 


Arătându-se la un capăt al cerului, zice Domnul Însuşi, fulgerul ajunge într-o clipă 
la celălalt şi cuprinde tot orizontul: la fel de neaşteptată şi de fulgerătoare va fi şi 
venirea Fiului Omului. De multă vreme se îngroaşă şi se apropie de noi norul... 


Şiretenia celui viclean 


Amintiţi-vă predica de pe munte a Mântuitorului, în care El învăţa cum trebuie să 
fie cei care Îl urmează. După ce explică dispoziţiile creştineşti ale sufletului, El 
arată acele lucrări şi osteneli creştineşti care sunt văzute de către toți: rugăciunea, 
milostenia şi postul. 


Orice creştin ce are râvnă să-şi îndrepteze viaţa umblă negreşit întru ele, şi cu cât 
are cineva mai multă experienţă şi obişnuinţă cu ele, cu atât este mai aproape de 
desăvârşirea creştină, cu atât este mai aproape de cer şi cerul este mai aproape de 
el. 


ŞI prin ce au fost mai puternici creştinii în toate timpurile, prin ce au fost de temut 
lumii şi stăpânitorului ei? Prin rugăciune, prin milostenie şi prin post. 


În veacul nostru, duhul lumii se străduie să precumpănească asupra duhului lui 
Hristos, dar ia uitaţi-vă: prin ce vrea el să atingă scopul acesta? Prigoane nu 
porneşte - dar ce face? Vrea să ne lipsească de arme: de rugăciune, de post şi de 
milostenie. 


Și iată că şi în presă, şi discursuri, şi în glumă, şi în serios, peste tot întâlniți la 
iubitorii acestei lumii atacuri ba asupra rânduielilor bisericeşti şi asupra împărțirii 
de milostenie, ba asupra postului, asupra oricărei asceze şi asprimi a omului faţă de 
sine însuşi. 


Ştie, şmecherul, că dacă va reuşi să ne lipsească de aceste arme ale vieţii creş- 
tineşti, biruinţa va fi partea lui fără cine ştie ce luptă crâncenă, pentru că fără ele, la 
fel ca ostaşul neînarmat, lepădarea de ele este deja robie şi moarte. 


Răstignirea duhovnicească 


Păcatul, spune Sfântul Avvă Dorothei, are două laturi: una este alcătuită de faptele 
păcătoase, cealaltă - de patima păcătoasă. Patima slujeşte drept izvor şi pricină a 
faptelor păcătoase, iar faptele sunt odraslă a patimi, prin care aceasta se vădeşte. 
Când cineva se lasă de faptele păcătoase şi pătimaşe, păcatul - altfel spus lumea - 
se răstigneşte față de el, iar când cineva stinge şi dezrădăcinează în sine însăşi 
patima păcătoasă, şi el se răstigneşte faţă de păcat, altfel spus faţă de lume. 


Astfel, de pildă, când cineva se lasă de baluri, de chefuri, de teatre, aşa încât 
nimeni nu îl vede vreodată făcând vreun lucru necuviincios ori în vreun loc necu- 
viincios, când toţi îl află totdeauna serios şi fără lipsuri din punct de vedere moral, 
atunci păcatul - altfel spus lumea - a murit pentru el - altfel spus s-a răstignit față 
de el - cu această parte a sa. 


Dar totodată încă nu se poate spune că şi el s-a răstignit faţă de lume - altfel spus 
față de păcat - pentru că deşi cu trupul nu face acele fapte şi nu este în acele locuri, 
poate fi acolo cu mintea şi cu inima. 


Dc pildă, nu este la teatru cu trupul, dar se poate gândi la el. Şi poate spune cu 
părere de rău: „ce bine ar fi să fiu acolo!” Nu este la chefuri, dar gândul lui poate 
găsi plăcere în ele şi le poate dori. În toate aceste cazuri şi în cele asemenea lor, 
deşi păcatul şi lumea s-au răstignit faţă de el, el încă nu s-a răstignit faţă de păcat şi 
faţă de lume, ci încă le iubeşte, încă le doreşte şi se îndulceşte de ele. lar dacă se 
înfrânează de la faptele păcătoase, face asta fie pentru că n-are bani, fie pentru că 
se teme de cineva, iar nu pentru că n-ar iubi păcatul şi lumea. Aşadar, este iubitor 
de lume şi iubitor de păcat, pentru că Dumnezeu se uită nu doar la fapte, ci şi la 
inimă. 


Aşadar, trebuie nu numai să ne lăsăm de faptele pătimaşe şi păcătoase, ci şi să 
biruim şi să stingem înseşi patimile, încât să nu ne mai gândim la nici un fel de 
lucruri şi de fapte pătimaşe şi să nu ne mai îndulcim de ele. Când va ajunge omul 
la starea aceasta, atunci va putea spune despre sine că s-a răstignit faţă de lume. 
Astfel, când vă veţi lăsa de toate faptele păcătoase, asta va însemna că lumea s-a 
răstignit faţă de voi, iar când veţi stinge până şi patimile asta înseamnă că şi voi v- 
aţi răstignit faţă de lume. 


Tocmai de aceea se şi face deosebire între două întoarceri către Dumnezeu: una 
atunci când cineva se lasă de faptele pătimaşe, păcătoase şi lumeşti şi începe să se 
ostenească pentru a dobândi deprinderea faptelor celor bune, iar a doua când 


cineva se întoarce de la faptele cele văzute către mişcările inimii şi de la sine către 
Dumnezeu când el, făcând să se sălăşluiască în sineşi cu asprime şi taie fără milă 
orice gând şi simțământ nedrept, fie că acesta însoţeşte faptele, fie că le premerge, 
fie că le urmează şi astfel curăţeşte fiece faptă şi o înfăţişează lui Dumnezeu ca pe 
o jertfă neprihănită şi ca o ardere de tot grasă. 


Mângâiere în necazuri 


Pe toate căile vieţii noastre sunt răspândite la tot pasul cruci cât se poate de 
complicate şi felurite, care se întâlnesc aproape la orice pas: necazuri, nevoi, 
nenorociri, boli, pierderi ale celor apropiaţi, nereuşite la serviciu, lipsuri şi pagube 
de tot felul, neplăceri în familie, potrivnicii în relaţiile exterioare, jigniri, supărări, 
învinuiri mincinoase şi îndeobşte, soarta pământească a fiecăruia este mai mult sau 
mai puțin grea. Cine n-are parte de aşa ceva?! Nu izbăvesc de aceste cruci nici 
rangul, nici bogăția, nici puterea şi nici o mărire pământească. Ele s-au întrepătruns 
cu viaţa pământească din clipa când s-a închis raiul pământesc, şi vor rămâne cu ea 
până când se va deschide Raiul ceresc. 


„Însă de ce”, vei spune, „cu am mai multe supărări, iar alții au mai puţine? De ce 
pe mine mă apasă nevoile, iar alții au spor aproape în toate? Eu ajung la 
deznădejde de atâtea necazuri, în timp ce alții se bucură? Dacă asta e soarta 
obştească a tuturor, ar trebui împărțită tuturor la fel”. Dar uită-te bine, şi vei vedea 
că aşa şi e împărţită. Astăzi îţi este greu ţie, altuia i-a fost ieri sau îi va fi mâine. De 
ce să te uiţi doar la unele zile şi ceasuri? Uită-te la toată viaţa, de la început până la 
sfârşit, şi vei vedea că tuturor le este greu, şi încă foarte greu. Găseşte-mi tu pe 
cineva care să salte de bucurie viaţa întreagă. Până şi împărații au parte deseori de 
nopţi nedormite din pricina mâhnirii inimii. 


Acum ţi-e greu, dar înainte n-ai văzut şi zile vesele? Bineînţeles că da. Va da 
Dumnezeu şi o să mai vezi. Aşadar rabdă, şi cerul de deasupra ta se va limpezi. 

În viață este ca în natură: când zile luminoase, când zile întunecate. Cele întunecate 
îți spun că eşti surghiunit şi sub mânia lui Dumnezeu, iar cele luminoase îţi insuflă 
gândul că nu eşti cu totul părăsit, că Dumnezeu vrea să Se îndure de tine şi să te 
miluiască. Adu-ţi aminte de aceasta şi rabdă, întărindu-te cu nădejdea. 


Îţi este greu, dar treci prin asta întâmplător? Există Domnul, Care te priveşte şi 
poartă grijă de tine părinteşte. EI ţi-a trimis necazul, iar împrejurările - ce, când şi 
cum - sunt toate spre folosul tău. Deci, ia seama, şi poate că vei vedea planurile 
cele bune pe care le are Dumnezeu cu tine în necazul ce te-a ajuns: Domnul vrea 
ori să te curăţească de vreun păcat, ori să te ferească de vreo faptă păcătoasă, ori să 
îți dea prilejul de a-ţi arăta răbdarea şi credincioşia faţă de EI, ori vrea EI însuşi să 
facă minunată după aceea asupra ta mărirea milostivirii Sale. Dintre acestea toate, 
ceva vine către tine fără îndoială: pune această mângâiere pe rana ta, şi arsura ei se 
va micşora. 


lar dacă nu vei vedea ce anume vrea să-ţi dăruiască Dumnezeu prin necazul tău, dă 
imbold în inima ta, fără a mai analiza, credinţei de ordin general că toate sunt de la 

Dumnezeu şi că tot ce vine de la EI este spre binele nostru şi lămureşte-ţi sufletul 
tulburat: „aşa a plăcut lui Dumnezeu; rabdă şi crezi că cel pe care îl pedepseşte este 
înaintea Lui ca un fiu - şi pe deasupra, cine se poate împotrivi voii Lui?” 


“Mai spune-mi, tu, omule necăţit: eşti păcătos sau nu? Bineînţeles că eşti păcătos. 
lar dacă eşti păcătos, bucură-te că a venit focul necazului, care arde păcatul tău. 


Tu te tot uiţi la necazul de acum: mai bine mută-te cu gândul în cealaltă viaţă, 
pune-te înaintea judecății lui Dumnezeu şi de acolo să te uiţi la necazul tău. Dacă 
simţi că negreşit vei fi osândit, gândeşte-te: ce înseamnă, pe lângă urmările osândei 
acesteia, toate necazurile şi nenorocirile de acum? Deci spune: „pentru păcatele 
mele am parte de toate acestea şi mulţumesc Domnului Dumnezeu pentru faptul 

că bunătatea Lui mă călăuzeşte la pocăință”. 


Dacă vei dobândi această dispoziţie sufletească, nu vei fi apăsat de amărăciune, ci 
vei spune: „ehe, încă-i bine, după păcatele mele aş merita şi mai mult”. 


Astfel, fie că duci povara sorții amare obşteşti, fie că încerci amărăciuni şi necazuri 
aparte, rabdă cu seninătate şi primeşte-le cu recunoştinţă din mâna Domnului, ca 
pe o doctorie care vindecă de păcate, ca pe o cheie intrarea în Împărăția Cerurilor. 


Omorârea de sine 


Om în adevăratul înţeles al cuvântului este în noi ceea ce este împodobit cu desă- 
vârşirile cele după asemănarea lui Dumnezeu, iar toate adaosurile străine de 
aceasta nu sunt om, ci doar arată o nălucă de om şi nu trăiesc, ci doar arată o 
nălucă de viaţă, însă de fapt sunt moarte sau mai bine zis, omorâtoare faţă de omul 
cel adevărat. S-ar părea că în ce ne priveşte ar trebui să fim de partea omului celui 
drept, aşa cum a fost el zidit întru început - dar este de neînțeles ce s-a întâmplat cu 
noi, ne-am lepădat de el şi am trecut de partea omului venetic, pătimaş, într-aşa 
măsură că numai pe acesta îl socotim ca fiind noi înşine, tocmai de aici urmează că 
de orice patimă ar fi biruit omul, o apără ca pe sine însuşi; nici prin gând nu-i trece 
că în această problemă nu este activ, ci pasiv. 


Astfel, de pildă, când se supără zice că se apără; când pofteşte zice că „natura cere 
asta” - şi totuşi, nici mânia, nici pofta, nici vreo altă patimă nu sunt noi şi nu ţin de 
firea noastră: sunt lucruri venetice, străine, vrăjmaşe nouă, care ne aduc pierzării. 


Avem o singură conştiinţă. Ea alcătuieşte în noi ceea ne face persoana şi tine de 
duhul nostru, care este după chipul lui Dumnezeu. Când cineva ne spune ceva, 
conştiinţei noastre se adresează şi când cere ceva, de la conştiinţa noastră cere - 
însă, pe cât se vede, conştiinţa a trecut de partea omului pătimaş şi a început a 
socoti că aceasta este chiar ea, deşi ea nu este omul pătimaş, ci este şi trebuie să 
fie una cu omul aşa cum a ieşit el din mâinile Făcătorului. 


Porunca Mântuitorului Hristos de a omori sufletul, astfel spus de a ne răstigni pe 
noi înşine, trebuie înţeleasă ca privind persoana noastră aşa cum se prezintă ea 
după cădere, când se identifică pe sine însăşi cu omul cel pătimaş. Aşadar, când ni 
se porunceşte să ne omorâm sufletul, ni se porunceşte de fapt să omorâm şi să dăm 
pierzării omul pătimaş din noi, care a luat chip în noi în urma căderii şi pe care, din 
amăgire, îl socotim ca fiind noi înşine. 


Dacă vom face aşa, omul adevărat din noi se va elibera de sub jugul omului străin 
şi va începe a trăi viaţa care i se cuvine - cea după asemănarea lui Dumnezeu; iar 
cel străin şi venetic, care trăieşte ca o nălucă, va pieri în noi, şi în toată fiinţa 
noastră se va sălăşlui astfel viaţa adevărată, al cărei început vine din omorârea de 
sine astfel înțeleasă. 


Suişul duhovnicesc 


După ce urcă cineva pe o scară, cum coboară înapoi? Ținându-se cu mâinile, 
păşind pe rând cu picorul drept şi piciorul stâng şi încordându-şi toate mădularele 
trupului. Şi cel ce s-a pocăit şi a luat hotărârea cea bună de a plăcea lui Dumnezeu 
purcede îndată la o osteneală care cere încordare atât a puterilor sufleteşti, cât şi a 
celor trupeşti, şi istovire necruțătoare a lor - şi asta pentru că are neapărată nevoie 
să se împotrivească sieşi în cele rele, să se silească la bine, să ia aminte la sine şi la 
tot ce întâlneşte, din cele multe peste care dă să le aleagă pe cele bune, să nu 
rămână în urmă, să nu o ia înainte, să nu îngăduie ce nu se cuvine, să îndepărteze 
piedicile, să discearnă mijloacele, să cerceteze vrăjmaşii şi să fie pregătit pentru 
lupta cu ei, să nu lase deoparte armele. Toate acestea şi cele asemănătoare 
alcătuiesc osteneala luptei cu patimile şi a sporirii în virtuţi, osteneală prin care, la 
drept vorbind, se şi defineşte reuşita suişului către desăvârşirea duhovnicească - 
fiindcă ce este desăvârşirea, dacă nu dezrădăcinarea patimilor şi înrădăcinarea 
dispoziţiilor sufleteşti bune în locul lor? Şi multe trepte are de păşit până ce 
osteneala aceasta se va sfârşi: nu vei putea dezrădăcina toate patimile deodată, nu 
vei putea sădi deodată toate virtuțile; atât o lucrare, cât şi cealaltă se săvârşesc 
treptat. 


Se spune că pe măsură ce te depărtezi de pământ atracţia gravitaţională e tot mai 
MICĂ şi prin urmare, cel ce urcă se luptă tot mai uşor cu propria sa greutate; se 
spune că există şi o limită dincolo de care corpurile încetează cu totul să mai 
graviteze către pământ, adică devin cu totul lipsite de greutate, imponderabile. 


Aşa e şi cu treptele desăvârşirii duhovniceşti; cu cât urcă cineva mai sus pe ele, cu 
atât îl împovărează mai puţin cele pământeşti, altfel spus cu cât se întăreşte în 
virtuți, cu atât îl luptă mai puţin păcatele şi patimile; există şi o culme a 
desăvârşirii, unde patimile mor aproape cu totul şi sufletul se îndulceşte de odihna 
rămânerii în bine, pe care el lucrează deja fără împiedicare în chip liber, nesilit, 
firesc, aşa cum au loc, de pildă, respiraţia şi circulaţia sângelui. Însă această treaptă 
se atinge de abia atunci când în suflet se înrădăcinează desăvârşit fiecare virtute şi 
răsare nepătimirea şi curăția. Tocmai acesta este cerul duhovnicesc, capătul de sus 
al scării duhovniceşti. 


Celor ce au ajuns la această limită le aparţin toate fericirile de care vorbeşte 
Domnul, a căror culme este casa lui Dumnezeu, pe care a văzut-o Iacov în vârful 
SCăriI. 


Avertisment 


Să ne aducem aminte de istoria judecătorilor lui Israil. De-a lungul a patru sute de 
ani s-a repetat la ei următorul curs al evenimentelor: cum se abăteau de la regulile 
de viaţă poruncite lor de către Dumnezeu prin Moise şi împrumutau unele noi de la 
vecini, îndată erau daţi în robie chiar acestor învăţători, iar când se pocăiau şi se 
întorceau la obiceiurile dinainte, Dumnezeu le trimitea izbăvitor şi îi slobozea de 
sub jugul celor de alt neam. Dacă se abăteau din nou, iarăşi cădeau sub jugul 
robiei, iar când se îndreptau erau sloboziţi din nou. Aşa s-a întâmplat de 
douăsprezece ori, parcă într-adins pentru ca ei - iar prin ei toţi oamenii - să bage 
bine la cap această lecţie: că de la regulile de viaţă predanisite de Dumnezeu nu te 
poţi abate nepedepsit, şi că cine face aşa atrage asupră-şi mânia lui Dumnezeu şi 
subminează bunăstarea şi independenţa statului. 


De orice fel ar fi această apostazie, ea, ca lucru potrivnic lui Dumnezeu, nu e 
lipsită de primejdii. 


De pildă, la noi se întâmplă pe alocuri ca oamenii să nu țină Sfintele posturi, să nu 
socoată Sfântă cununia şi să calce fără păs legile ei, să nu sfinţească ziua Domnu- 
lui, să nu recunoască Sfintele sărbători, prefăcându-le în chefuri, în desfătări de 
ruşine şi în alte lucruri de acest fel. Toate acestea nu sunt rânduieli şi obiceiuri ale 
noastre, ci sunt împrumutate de la vecini şi, bineînţeles, vom avea de tras ponoase 
dacă nu ne vom lăsa de ele şi le vom lăsa să se răspândească printre noi. Să ne 
păzim, deci, ca să nu se mânie pe noi Domnul şi să nu ne dea în mâinile învăţă- 
torilor noştri fără de rânduială şi cu năravuri rele, precum ne-a şi ameninţat nu 
demult ... 


Rânduiala dumnezeiască cere ca noi să ne ostenim orânduindu-se traiul şi mersul 
prielnic al treburilor noastre, iar reuşită să aşteptăm numai de la binecuvântarea lui 
Dumnezeu. Dumnezeu nu ne va ajuta dacă nu ne vom osteni - însă nici osteneala 
noastră, în sine, nu duce la sfârşitul cel dorit dacă nu se va pogori la ea ajutorul cel 
prea înalt şi mai ales dacă osteneala aceasta nu va fi după Dumnezeu. 


Ca atare, după legea vieţii dumnezeieşti orice lucrare începe prin cerere şi se 
încheie prin aducere de mulţumită lui Dumnezeu - şi toată viaţa oamenilor care 
păzesc rânduiala aceasta în toate intrările şi îeşirile ei este prea plină de rugăciuni 
şi rânduieli bisericeşti. Aşa au trăit strămoşii noştri, aşa, în cea mai mare parte, 
trăiesc până în ziua de astăzi oamenii aşezaţi. 


Şi totuşi, nu avem cum să nu vedem că rugăciunea şi îmbisericirea au început deja 
să fie alungate din sfera vieţii noastre. Mulţi trăiesc şi acționează de parcă pentru ei 
n-ar exista nici Domnul, nici Biserica Lui cea Sfântă, veriga aceea care presupune 
să ne întoarcem către Dumnezeu şi să ne căutăm ocrotire şi ajutor în rugăciunile 
Bisericii a căzut din lanţul gândurilor şi calculelor lor. Pe aceştia îi deranjează că 
una sau alta dintre faptele lor pot veni în contradicţie cu regulile bunei credinţe 
creştineşti. De aceea se duc la teatru când ar trebui să meargă la biserică. De aceea 
fac chefuri cu zarvă şi muzică în timpul Sfintelor slujbe şi chiar în apropierea 
bisericilor, de aceea stabilesc zile de târg duminicile şi sărbătorile, bântuind prin 
iarmaroace când ar trebui să-şi dăruiască timpul rugăciunii şi celorlalte îndele- 
tniciri placute lui Dumnezeu, de aceea trec pe lângă biserică fără să-şi facă cruce, 
de acea intră în casă fără să se întoarcă spre icoane (ba chiar şi le-au scos din case, 
de parcă ar fi sectari); sunt chiar şi unii care socot că nu este de datoria lor să-şi 
boteze copiii. 


De altfel, relele pe care le-am împrumutat de la vecini sunt nenumărate. Sunt de 
ajuns şi cele pe care le-am arătat pentru a ne încredința că au început să se 
strecoare şi la noi obiceiuri care dau în vileag la cei care le-au primit uitarea de 
Dumnezeu şi acea jalnică dispoziţie a minţii şi a inimii care îl face pe om să 
dorească îndepărtarea propriei fericiri şi bunăstări. 


Vom plăti, vom plăti pentru asta dacă nu ne vom veni în fire, ci vom îngădui trufiei 
noastre să se întindă tot mai mult!... 


Fiecare dintre noi are o cruce proprie 


Domnul Dumnezeu a pus asupra fiecăruia dintre noi o cruce aparte, cu scopul ca 
noi, luptându-ne cu poftele cu patimile prin nevoinţele dinlăuntru şi dinafară şi răb- 
dând cu seninătate strâmtorarea acestei vieţi, să rămânem cu răbdarea în împlinirea 
datoriei noastre, fiecare în sfera sa, şi astfel să ne facem vrednici a intra în odihna 
veşnică. 


Dacă ne ducem crucea în acest fel, ea ne este înălțată; de nu, se tăvăleşte la 
picioarele noastre. Şi totuşi, această din urmă variantă este cu neputinţă. Crucea 
noastră s-a lipit de noi la fel de strâns cum este lipită pielea de trup: vrei, nu vrei, 
crucea tot este pe tine şi tu tot sub cruce. De noi depinde doar să ne mântuim cu 
această cruce ori să pierim sub ea. Să facem, deci, alegerea cea bună şi, luându-ne 
crucea, să mergem cu linişte sufletească în urma Domnului, dându-l mulţumită 
pentru marea milostivire pe care a arătat-o faţă de noi punând crucea asupra noas- 
tră. 


Ca pansamentul pe rană, ca mâncarea pentru flămând, ca cheia pentru cel închis în 
temniță: aşa este pentru noi crucea, şi anume acea cruce care este pusă asupra 
noastră. 


Fiecare dintre noi are crucea sa, şi pentru fiecare este mântuitoare doar crucea sa. 
Nu-l invidia pe altul, socotind că crucea lui este mai uşoară: greutatea crucii 
nimeni n-o poate şti. Neîndoielnic este faptul că orice cruce ţi-ai lua, nici una, afară 
de a ta, nu ţi se potriveşte. 


Se povesteşte că un oarecare purtător de cruce ÎI tot agasa pe Domnul rugându- 
L să-I schimbe crucea, care i se părea grea. Arătându-i-Se în vis, Domnul i-a 
înfăţişat o mulţime de cruci, îngăduindu-l să şi-o aleagă pe care vrea. Nici una 
nu ] s-a potrivit însă, afară de cea din urmă - iar aceasta era chiar crucea pe 
care Domnul o pusese asupra lui. Purtătorul de cruce s-a liniştit, nu s-a mai 
tulburat şi a început să-şi ducă crucea cu seninătate. 


Și pentru noi, toţi ceilalți, este mai bine să ne supunem rânduielii lui Dumnezeu. 
Nu crucea trebuie să ne-o alegem, ci felul în care ne folosim de ea. 


la crucea pusă asupra ta şi poart-o aşa cum îţi arată Dumnezeu. Domnul ştie mai 
bine decât noi cât de cuprinzătoare trebuie să fie datoria pe care ne-o hotărăşte, cât 
de mare trebuie să fie greutatea vieţii pe care o pune asupra noastră şi prin ce ispite 
trebuie să ne treacă. Aşadar, să ne supunem şi să mergem fără cârtire, fiecare sub 


curcea sa, îngrijindu-ne doar că felul în care ne purtăm crucea să fie spre slava lui 
Dumnezeu şi spre mântuirea noastră. 


Robia păcatului 


Să între fiecare în sine însuşi şi să cerceteze mai cu luare aminte ce lucrează în el, 
ce îi dă imbold să acţioneze, care este în el principalul resort care îi mişcă 
gândurile, simțămintele şi faptele. 


Dacă vei vedea că lucrezi ba în folosul trupului şi al senzualităţii, ba cu gândul de 
a face impresie şi de a creşte în ochii celorlalţi - pe scurt, doar în folosul propriilor 
patimi, fără a te împotrivi lor în nici o privinţă şi supunându-te fără cârtire oricărei 
porniri pătimaşe, ce se iveşte - să ştii că eşti rob păcatului şi al morţii; altfel spus, 
eşti, după expresia sfântului apostol, mort cu păcatele, pentru că faci voia trupului 
şi a propriilor gânduri. 


A face voia trupului şi a gândurilor înseamnă a face ce-ţi trece prin cap, a tinde 
îndată către cele de care ţi s-a făcut chef. 


A venit mânia - te cerţi; a venit pofta - o satisfaci; s-a 1vit prilejul de a căpăta câştig 
nedrept - te foloseşti îndată de el; ţi s-a făcut poftă să te ridici pe scara socială - 
foloseşti toate căile strâmbe în acest scop. Cine este aşa, acela seamănă foarte mult 
cu un dobitoc de povară. Pe măgar oamenii pun samarul, îl duc unde vor şi îl mai şi 
bat; şi pe om, punând asupră-i povara patimilor, vrăjmaşul îl leagă cu ele şi îl duce 
unde voieşte, tiranizandu-l şi batjocorindu-l. Apostolul spune că necredincioşii se 
duc către idolii cei fără de glas ca şi cum ar fi traşi (1 Cor. 12, 2), adică sunt târâţi, 
ca şi cum ar fi legaţi, pe calea patimilor şi a poftelor. 


Dar ce fel de viaţa este aceasta? Ce este omenesc în ea? Acolo a murit tot ce e 
omenesc şi lucrează doar ceea ce este egoist, pătimaş, satanic, aducând rodul 
morţii, nu al vicţii.Şi atunci, ce se va întâmpla? Dacă nu-ţi place să te întorci către 
Dumnezeu şi să ceri de la EI harul, care îl dezleagă pe om de lagaturile morții, aşa 
o să şi rămâi: măgar sub jug. 


Și totuşi, omului îi este greu să rămână în această robie şi se înăbuşă în ea. Deşi 
unii par mulţumiţi de faptul că îşi satisfac patimile, ei nu au bucurie şi veselie 
lăuntrică. Rugina roade fierul, viermele roade pomul şi înlăuntrul lui boldul morții 
îi roade fiinţa vie şi omul se tot chinuie în agonia aceasta. 


Dacă dă Dumnezeu, omul îşi vine în fire şi privind în jur, îşi dă seama cât de grea e 
starea în care se află şi zice: „Dar, până la urma urmei, de ce slujesc eu acestor 
patimi scârbavnice? 'Tot ce fac, fac în folosul lor, dar tihnă nu am, ci doar îl mânii 
pe Dumnezeu. Nu vreau să mă mai supun lor; voi lepăda toate poftele şi voi începe 


să slujesc Domnului Dumnezeu, Mântuitorului meu”. Când păcătosul va spune 
acestea în inima sa şi chiar se va întoarce spre Dumnezeu cu inimă înfrântă şi cu 
mărturisire, atunci i se dă prin Sfintele taine puterea harului şi puterea de a rezista 
în hotărârea sa şi de a birui patimile cu care s-a obişnuit, oricât de crâncen ar năvăli 
acestea asupra lui. Venind, harul îi învie sufletul, iar acesta, recăpătându-şi drep- 
turile, va începe să tot năzuiască spre Dumnezeu şi, când întâmpină în cale piedici 
din partea patimilor, să le biruie, să le alunge şi să le dezrădăcineze. De atunci 
începe războiul pe viaţă şi pe moarte, şi cu cât se împotriveşte cineva mai hotărât 
patimilor, cu atât iese mai repede din tărâmul morţii şi intră pe tărâmul vieţii. 


Aşadar, dacă vreţi să arătaţi în voi înşivă adevărata înviere întru Hristos lisus, ţineţi 
piept în lupta cu patimile şi pofetele şi de fiecare dată când veţi simți că vă 
năvălesc asupra voastră împotriviţi-vă lor şi puneţi-le pe fugă. 


Să zicem de pildă, 


= că cineva v-a zis ori v-a făcut ceva supărător, încât v-aţi mâniat şi vreți să-i 
plătiți pentru asta: nu ascultați imboldurile acestea, alungaţi mânia şi 
preschimbati-v-o în blândețe. 

= Apare prilejul să vă distraţi, îşi ia avânt senzualitatea şi începe să manifeste 
pretenţii? Înăbuşiţi-o şi refaceți în voi înşivă trezvia şi curăţia. 

— Se iveşte prilejul să dobândiți vreun câştig ori să vă ridicaţi pe scara 
socială făcând un lucru nedrept? Nu ascultați de glasul păcatului, biruiţi-vă 
pornirea şi faceţi-i împotrivă, aşa cum cer dreptatea şi conştiinţa. Tocmai 
asta va însemna că nu Slujiți păcatului şi morţii, ci trăiţi întru Domnul Iisus 
Hristos. 


Tăria împărăţiilor şi a tronurilor 


Soarta persoanelor de rang împărătesc nu este ca soarta persoanelor particulare, şi 
rânduiala vieţii lor nu este ca rânduiala vieţii fiecăruia dintre noi. Persoanele 
particulare sunt singurele răspunzătoare pentru soarta lor, în vreme ce soarta 
persoanelor şi a tronurilor împărăteşti depinde nu numai de ele, ci şi de duhul, de 
rânduielile şi de năzuinţele poporului. Cât de des ia Domnul un împărat ales şi iubit 
de Dumnezeu de la un popor care se face nevrednic de el! 


Tronul împărătesc va fi la noi neclintit în vecii vecilor dacă vom alcătui din noi 
înşine o temelie nu omeneşte temeinică, ci vrednică de o deosebită bunăvoință şi 
ocrotire dumnezeiască. Tăria trupului nostru depinde de nevătămarea părţilor lui: şi 
tăria statului depinde de dreapta lucrare a claselor poporului, care îl alcătuiesc. 


Să-l luăm ca învăţător în această privinţă pe sfântul proroc Isaia şi să învăţăm de la 
el ce se cere de la noi pentru ca statul să fie trainic. Duhul lui Dumnezeu a dus 
duhul acestui proroc pe toate căile poporului oarecând ales al lui Dumnezeu şi a 
arătat proroceşte, însemnând judecăţile şi pedepsele, tot ce ÎI întărâtă pe Dumnezeu 
şi atrage mânia Lui. 


Boierii tăi - adică „mai-marii tăi”, „conducătorii tăi” zice prorocul, nu ascultă, 
născocesc legi noi şi un nou fel de cârmuire. Pentru acestea, zice Domnul: "celor 
puternici din Israil! Nu se va potoli mânia mea spre cei vrăjmaşi, şi pe cei 
neascultători voi pierde (Is. 1, 23-24). Judecătorii tăi, continuă prorocul - toate 
autoritățile civile - judecă pe bani, iubesc darurile, nu fac dreptate săracilor şi la 
judecata văduvelor nu iau aminte.Pentru aceasta, aşa zice Domnul: “Aduce-voi 
mâna Mea peste voi, şi vă voi arde pe voi spre curăţire şi pe toți cei neascultători 
voi da pierzării” (1s.1, 23-25). După aceea, prorocul s-a uitat cum îşi petrec timpul 
israilitenii, şi a văzut că aceştia, sculându-se dimineaţa târziu, aşteaptă seara spre a 
se veseli cu alăute şi cu harfe, cu tobe şi fluiere (Is. 5, 12), fără a se gândi la lu- 
crurile Domnului şi la rânduielile binecredincioase ale vieţii - şi iată judecata lor: 
lărgeşte, iadule, sufletul tău şi cască gura ta, şi se vor pogori în ea cei ce nebunește 
se veselesc. 


S-a uitat prorocul la femei, şi iată ce a văzut: înălțatu-s-au fetele Sionului şi au 
umblat cu grumaz înalt şi întru clipelile ochilor şi cu mersul picioarelor împrejur, 
împreună târând pe jos hainele şi cu picioarele împreună jucând (iată şi baleturile 
noastre); pentru aceasta iată şi judecata lor: şi va smeri Domnul stăpânele, fetele 
Sionului, şi va descoperi ruşinea lor; şi locul mirosului frumos va fi putoare, şi în 


loc de brâu cu funie se vor încinge, şi în locul podoabei de aur a capului pleşuvie 
avea, şi în locul veşmântului de porfiră se vor încinge cu sac (Is. 3, 15-23). 


Când a terminat de cercetat tot poporul şi toate nedreptățile lui, a strigat cu 
amărăciune: cu stricare se va strica pământul, şi cu răpire va fi răpit pământul, 
blestem va mânca pământul, că au păcătuit cei ce locuiesc peste el; pentru aceasta, 
săraci vor ficei ce locuiesc pe pământ, rămânea-vor oameni puţini (Is. 24, 3, 6). 


lată rânduiala vieţii potrivnice lui Dumnezeu a poporului, viaţa care atrage asupra 
sa judecata şi pedeapsa lui Dumnezeu! Pedepsele acestea îi lovesc pe păcătoşi 
aparte, pe fiecare după soiul său - însă atunci când răul, nefiind înfrânat cu nimic, 
cuprinde întreg poporul, toată ţara se pustieşte şi se face sălaş de bufniţe şi de 
lilieci (Is. 2, 20). 


Vedeţi şi singuri dacă şi în ce măsură ni se potrivesc toate mustrările şi 
ameninţătoarele sentinţe ale prorocului... 


Cuvânt de îndreptăţțire (scrisoare către redactor) 


Îmi scrieţi că unii dintre cunoscuţii dumneavoastră consideră că vederile mele sunt 
prea aspre şi presupun că în ziua de astăzi nu se poate gândi aşa, nu se poate trăi 
aşa, prin urmare oamenii nu pot fi învăţaţi aşa: vremurile nu se mai potrivesc, 
chipurile. 


Cât m-am bucurat aflând de la dumneavoastră de acest lucru! Înseamnă că sunt 
citit, şi nu numai că sunt citit, dar oamenii sunt gata să şi împlinească ceea ce ci- 
tesc. Ce ne-am putea dori mai mult noi, cei ce propovăduim ceea ce Dumnezeu a 
poruncit şi aşa cum EI a poruncit?! 


Cu toate acestea, nu mă pot învoi nicicum cu opinia cunoscuţilor dumneavoastră, şi 
socot că este de datoria mea să o corijez, cu atât mai mult cu cât ea, poate să fie îm- 
potriva dorinţei şi convingerii lor, ei pleacă de la principiul greşit potrivit căruia 
creştinismul poate fi modificat în dogmele, rânduielile şi lucrările sale sfințitoare 
potrivit cu duhul vremii şi că el, adaptându-se la gusturile schimbătoare ale fiilor 
acestui veac, poate să adauge unele şi să înlăture altele. Nu, lucrurile nu stau aşa; 
creştinismul trebuie să rămână în veci neschimbat, nefiind nicidecum dependent şi 
controlat de duhul acestui veac; dimpotrivă, el este cel chemat să îl îndrepteze, 
altfel spus să îl cârmuiască, în toți cei ce se supun îndrumării lui. Ca să vă con- 
vingeţi de aceasta, daţi-mi voie să vă prezint câteva idei. 


Cunoscuţii cu pricina spun că învăţătura mea este aspră. Învățătura mea nu este a 
mea, şi nici nu trebuie să fie a mea. Fie că vorbeşte din amvonul Bisericii, fie că 
discută cu cineva în particular, nici unul dintre noi nu trebuie şi nu are voie să-şi 
propovăduiască propria învăţătură, şi dacă eu sau altul din fraţii noştri ar îndrăzni 
aceasta - jos cu noi! Noi propovăduim şi trebuie să propovăduim învăţătura 
Domnului, Dumnezeului şi Mântuitorului nostru lisus Hristos, a sfinţilor Lui 
apostoli şi a Sfintei Bisericii care este călăuzită de către Duhul lui Dumnezeu, şi 
ne îngrijm şi Suntem datori să ne îngrijim în tot chipul ca ea să se păstreze în 
inimi şi în minţi întreagă şi neatinsă, cu prevedere construind orice cugetare şi 
între-buinţând fiecare cuvânt în aşa fel ca să nu aruncăm cumva vreo umbră 
asupra acestei învățături luminoase, dumnezeieşti. Nu este îngăduit să lucrăm 
altfel; Dumnezeu însuşi a pus legea aceasta şi pentru propovăduirea de la Biserică, 
şi pentru discuţiile duhovniceşti de acasă, încă de la începutul lumii, şi ea trebuie 
să rămână în vigoare până la sfârşitul lumii. 


Infățişând poporului israilitean poruncile din partea lui Dumnezeu, sfântul proroc 
Moise încheie astfel: nu adăugaţi la cuvântul pe care eu îl poruncesc vouă, nici să 


scoateţi din el (Deut. 4, 2), adică „să păziți poruncile Domnului Dumnezeului 
nostru pe care vi le poruncesc şi aşa cum vi le poruncesc”. Această lege a 
neschimbării este atât de nestrămutată că însuşi Domnul şi Mântuitorul nostru, 
dând învăţătură pe munte poporului, a zis: să nu socotiți că am venit să stric Legea 
sau prorocii; nu am venit să stric, ci să plinesc. Că amin zic vouă: până ce vor trece 
cerul şi pământul, o iotă sau o cirtă nu va trece din lege, până ce vor fi toate (Mt. 
5, 17-18). 


El a dat aceeaşi putere şi învăţăturii Sale după aceea, când, înainte de a tâlcui 
poruncile în duhul evanghelic, a adăugat: cela ce va strica una din aceste porunci 
mai mici şi va învăţa aşa pe oameni, mai mic se va chema întru Împărăţia Ceru- 
rilor (Mt. 5, 19), adică cine tâlcuieşte strâmb, cine micşorează puterea chiar şi a 
celei mai mici dintre porunci, acela va fi lepădat în viaţa cea viitoare. Aşa a zis şi la 
începutul propovăduiriii Sale; aşa i-a dat mărturie şi sfântului loan, văzătorului de 
taine, în Apocalipsă, unde zugrăvind ultimele destine ale lumii şi Bisericii, spune: 
mărturisesc la tot cel ce aude cuvintele prorociei cărții acesteia: de va adauga 
cineva la acestea, va pune Domnul Dumnezeu peste el toate ranele cele scrise în 
cartea aceasta, şi de va scoate cineva din cuvintele cărţii prorociei acesteia, va 
scoate Dumnezeu partea lui din cartea vieţii şi din cetatea cea sfântă (Apoc. 22, 18- 
19). 


Iar pentru tot răstimpul dintre prima Sa Arătare în lume până la cea de a doua 
Venire, iată ce lege le-a dat EI sfinților apostoli şi urmaşilor acestora: mergând, 
învăţaţi toate neamurile, învăţându-le să păzească toate câte am poruncit vouă; 
„învăţaţi-le” adică, „nu ce vi se năzare vouă, ci ceea ce vi s-a poruncit, şi asta până 
la sfârşitul lumii”: Eu cu voi sunt până la sfârşitul veacului (Mt. 28, 19-20). 
Apostoli au primit această lege şi pentru împlinirea ei şi-au dat viaţa, 
răspunzându-le celor care cu frica chinurilor şi ameninţarea morţii voiau să-i 
silească a nu grăi ceea ce propovăduiau ei: de este drept înaintea lui Dumnezeu să 
ascultăm de voi mai mult decât de Dumnezeu, judecaţi; pentru că nu putem noi 
cele ce am văzut şi am auzit să nu le grăim (Fapte 4, 19-20). 


Aceeaşi lege a fost dată apostolilor şi urmaşilor acestora, a fost primită de către ei, 
şi lucrează întotdeauna în Biserica lui Dumnezeu, şi o face stâlp şi întărire a 
adevărului. 


Vedeţi acum şi singuri ce neclintire de neatins! Cine va cuteza după acestea să se 
atingă de ceva cu samavolnicie ori să clatine ceva din învăţătura şi din legile 
creştineşti? 


Dar ceea ce i s-a zis prorocului lezechiil, vă aduceţi aminte? Şapte zile a fost răpit 
în rugăciune, şi după ce şapte zile a auzit de la Domnul său: fiul omului, strajă Te- 
am dat casei lui Israel, ca să auzi cuvântul din gura Mea şi să-i înfricoşezi pe ei din 
partea Mea. „Şi iată lege pentru tine: dacă vei vedea vreun nelegiuit că face 
fărădelege şi nu-i vei zice să se lase de fărădelegi şi să se întoarcă din calea sa şi 
nelegiuitul acela va muri în fărădelegea sa, voi cere sufletul lui din mâna ta. lar 
dacă vei vesti nelegiuitului să se întoarcă din calea sa cea nelegiuită, iar el nu se va 
întoarce, atunci va muri în fărădelgea sa, iar tu vei mântui sufletul tău. Deopotrivă, 
de vei vedea un drept că începe să se clatine în dreptăţile sale, iar tu nu îl vei 
sprijini şi nu te vei îngriji să-i bagi minţile în cap, şi dreptul, după ce va fi păcătuit, 
va muri în păcatele sale, din mâna ta voi cere sufletul lui; iar dacă vei vesti dreptu- 
lui să nu păcătuiască şi el nu va păcătui, şi dreptul cu viaţă va fi viu, şi tu vei 
mântui sufletul tău" (ez. 33, 17-21), 


Ce lege aspră! lar ea se aude în conştiinţa fiecăruia dintre păstori atunci când este 
ales şi hirotonit, atunci când ia asupră-şi greaua povară de a paşte turma - mare sau 
mică, este totuna - a lui Hristos, şi nu numai să o pască, ci s-o şi păzească... ŞI 
atunci, cum să cutezăm a strâmba ceva din legea lui Hristos, de vreme ce lucrul 
acesta este pierzare şi pentru noi, şi pentru toţi ceilalți? 


Dacă puterea mântuitoare a învăţăturii ar depinde de felul în care o vedem noi şi de 
acordul celor învăţaţi, ar mai avea noimă dacă cineva, din pogorământ faţă de 
neputinţele omeneşti sau din oarecare cerinţe ale veacului, s-ar gândi să reorga- 
nizeze creştinismul şi să îl adapteze la poftele inimii viclene: însă puterea 
mântuitoare a iconomiei creştineşti nu depinde deloc de noi, ci de voia lui 
Dumnezeu, de faptul că Dumnezeu Însuşi a întocmit tocmai o asemenea cale de 
mântuire şi încă în aşa fel că altă cale nu poate fi. Aşadar, a învăţa în orice alt fel 
înseamnă a-i abate pe oameni de la calea cea dreaptă şi de a fi pierzare atât sieşi, 
cât şi celorlalți: ce noimă are asta? 


Uitaţi-vă ce judecată aspră a fost rostită când s-a întâmplat ceva asemănător în 
poporul israilitean în vremurile tulburi ale robiei lui. Din milă faţă de cei tulburaţi 
şi suferinzi, unii proroci nu spuneau ce le poruncea Domnul, ci aşa cum îi trăgea 
inima - şi iată ce îi porunceşte Domnul cu privire la ei prorocului lezechiil: fiul 
omului, întăreşte faţa ta asupra celor ce prorocesc de la inima lor, şi proroceşte 
asupra lor. Vai celor ce cos perine peste tot cotul mâinii şi fac acoperitori peste tot 
capul a toată vârsta ca să strice suflete! Adică “vai celor ce prescriu indulgență de 
tot felul şi propun rânduieli laxe, ca să nu aibă nimeni neplăceri nici de sus şi nici 
de Jos, fără să ia aminte dacă lucrurile acestea sunt mântuitoare sau pierzătoare, 
dacă sunt sau nu plăcute lui Dumnezeu. 


lată ce grăieşte Domnul către aceştia? “Voi rupe pernele şi acoperitorile voastre, 
adică învăţăturile cele linguşitoare şi indulgente, cu care voi stricați sufletele şi 
sufletele stricate de aceste învățături le voi risipi şi pe voi, stricătorilor, vă voi 
pierde” ( 13, 17-18) lată folosul indulgenţei şi pogorămintelor, pe care cunoscuțţii 
dumneavoastră poftesc să le audă de la mine! 


Vă voi povesti o întâmplare la care am fost aproape martor nemijlocit în Orient, 
a păcătuit un oarecare creştin; vine la părintele duhovnicesc, se pocăieşte şi zice: 
Fă cu mine cum porunceşte legea: eu îţi descopăr rana mea; doftoriceşte-o şi 
fără să mă cruţi, fă ceea ce se cuvine”. Văzând cât de sinceră este pocăinţa lui, 
duhovnicului i s-a făcut milă şi nu a pus pe rană pansamentul rânduit de către 
Biserică. Creştinul cu pricina a murit. 


După un răstimp, se arătă în vis duhovnicului său şi zice: “Eu ţi-am descoperit 
rana mea şi am cerut pansament, iar tu nu mi l-ai dat - şi iată că din pricina asta 
nu primesc îndreptăţirea? * 


La trezirea din somn, sufletul duhovnicului s-a umplut de mâhnire şi nu ştia ce 
să facă. Răposatul i s-a arătat iarăşi şi iarăşi, de multe ori, ba zilnic, ba din două 
în două zile, ba la o săptămână şi repeta aceleaşi cuvinte: “Am cerut pansament, 
iar tu nu mi l-ai dat şi acum sufăr din această pricină. * 

Ajuns la capătul puterilor de frică şi de mâhnire, duhovnicul a plecat în Athos, 
la sfatul nevoitorilor de acolo a luat asupră-şi o aspră epitimie, a petrecut câţiva 
ani în post, în rugăciuni şi în osteneli, până când a primit vestire că pentru 
smerenia, frângerea de inimă şi osteneala sa au fost iertaţi şi el şi acel creştin pe 
care, făcând pogorământ mincinios, nu-l doftoricise duhovniceşte. 


lată unde duc indulgenţa şi pogorămintele făcute împotriva legii lui Hristos. Din 
pricina lor şi-a stricat credinţa şi viaţa tot Occidentul, iar acum piere în necredință 
şi în viaţa sa fără frâu, cu laxismele sale. 


Papa a schimbat numeroase dogme, a stricat toate tainele, a slăbit rânduielile 
privitoare la cârmuirea bisericească şi la îndreptarea moravurilor şi totul a mers, 
împotriva planului Domnului, tot mai rău. 


După aceea s-a ivit Luther, om deştept, dar anarchic: “Papa, zice el a schimbat tot 
ce a avut chef, de ce să nu schimb şi eu?” şi a început să răscroiască toate după 
placul inimii sale şi astfel a întemeiat o nouă credinţă, cea luterană, care nu 


seamănă nici pe departe cu cea pe care ne-a poruncit-o Domnul şi ne-au 
predanisit-o sfinţii apostoli. 


În urma lui Luther au ieşit la rampă filozofu: „lată, zic ei, „Luther şi-a făcut o 
credință nouă, care deşi este chipurile după Evanghelie, de fapt e după mintea lui; 
şi atunci, noi de ce să nu încercăm să alcătuim o învăţătură paralelă cu Evanghelia, 
doar după mintea noastră?” Şi au început să îşi stoarcă creierii şi să-şi dea cu 
părerea despre Dumnezeu şi despre lume şi despre om, fiecare în felul său - şi au 
scremut din ei atâtea învățături că ameţeşti fie şi numai enumerându-le. lată ce 
rezultat le-a ieşit: “N-ai decât să crezi cum ştii, să trăieşti cum vrei; desfătează-te 
cu tot ce este pe placul inimii tale.” Ei nu recunosc nici un fel de legi şi de limitări, 
în ochii lor cuvântul lui Dumnezeu nu înseamnă nimic. Trăiesc la lărgime, au 
spulberat toate îngrădirile - trai pe vătrai! 


Tu însă, Doamne, izbăveşte-ne de asemenea lărgimi! Să iubim mai bine toată 
strâmtorarea poruncita nouă, spre mântuirea noastră, de către Domnul! Să iubim 
dogmele creştineşti şi să strâmtorăm cu ele mintea noastră, porucindu-i să 
gândească aşa, iar nu altminteri; să iubim regulile creştineşti de viaţă şi să îngrădim 
cu ele voia noastră, silind-o să poarte cu smerenie şi cu răbdare jugul acesta bun; să 
iubim toate rânduielile şi slujbele creştineşti călăuzitoare, îndreptătoare şi 
sfințitoare şi să strâmtorăm cu ele inima noastră, îndatorând-o să mute gusturile 
sale de la cele pământeşti şi stricăcioase la cele cereşti şi nestricăcioase, chiar dacă 
este strâmt de nu te poţi abate nici la dreapta, nici la stânga, în schimb este 
neîndoielnic că pe această cale strâmtă vom intra în Împărăţia Cerurilor. 


Impărăuia Cerurilor este Împărăţia Domnului şi calea către ea a fost croită de 
Domnul Însuşi: şi atunci, are noimă să dorim schimbări, de vreme ce prin 
schimbările acestea negreşit te vei abate de la cale şi vei pieri? 


Întărindu-se în concepţiile acestea, cumoscuţii dumneavoastră să nu se întristeze 
dacă în învăţătura mea unele lucruri li se vor părea aspre; n-au decât să verifice 
dacă ele sunt sau nu de la Domnul şi când se vor încredința de lucrul acesta să le 
primească din tot sufletul oricât ar fi de aspre şi oricât de mult i-ar strâmtora. lar 
indulgenţe şi laxisme în învăţătura şi în regulile de viață să nu-şi dorească; mai 
mult, să fugă de ele ca de focul cel veşnic; de care nu vor scăpa cei ce născocesc 
laxisme şi indulgenţe şi îi atrag în urma lor pe cei slabi la suflet. 


Chinurile din iad 


Sunt oameni care nu cred că vor fi: focul veşnic, viermele neadormit, scrâşnirea 
dinților şi celelalte chinuri trupeşti din iad, care îi aşteaptă pe păcătoşi. Bine, dar 
dacă vor fi? Cine crede că vor fi, oricum nu pierde nimic, chiar dacă dacă 
asemenea chinuri nici nu vor fi; în schimb, cine nu crede, acela va fi lovit de o 
amarnică, dar târzie, părere de rău când va ajunge să facă cunoştinţă pe pielea sa cu 
ceea ce a tăgăduit în chip atât de uşuratic pe pământ. 


Bine, să zicem că asta nu se va întâmpla - dar totuşi nu se poate tăgădui faptul că 
după despărțirea de trup sufletul rămâne viu, simţitor, cu conştiinţă de sine, şi că 
patimile cărora le-a făcut aici cheful vor trece cu el în cealaltă viaţă. Dacă aşa stau 
lucrurile, asta e de ajuns ca să alcătuiască iadul cel mai chinuitor. Patimile cu care 
a trăit aici sufletul îl vor arde şi îl vor roade ca focul şi ca un vierme, şi îl vor sfâşia 
cu necontenite chinuri, de care nu mai poate scăpa. 


Patimile nu sunt nişte gânduri sau dorinţe uşurele, care apar şi pe urmă pier fără să 
lase urmă; ele sunt năzuinţe puternice, dispoziții foarte profunde ale inimii 
păcătoase. Ele intră adânc în firea sufletului; prin îndelungata stăpânire asupra 
noastră şi prin obişnuinţa satisfacerii lor se înrudesc cu el într-o asemenea măsură 
că în cele din urmă ajung să alcătuiască pentru el o a doua natură. Nu te poţi 
scutura de ele aşa de uşor cum arunci gunoiul sau cum te scuturi de praf - dar 
întrucât ele nu sunt fireşti pentru suflet, ci intră în el prin iubirea noastră de păcat, 
tocmai din pricina acestui caracter nefiresc ele vor chinui şi vor arde sufletul. 


E ca şi cum cineva ar lua otravă. Otrava arde şi sfâşie trupul, fiindcă este potrivnică 
întocmirii lui. Alta comparaţie potrivită ar fi cineva care înghite un şarpe şi acesta, 
rămânând viu, îi roade măruntaiele. 


Primite înlăuntrul sufletului, patimile, la fel ca otrava şi ca şarpele, îl vor roade şi îl 
vor sfâşia. Şi bucuros ar fi atunci sufletul să le arunce din sine, însă nu va putea, 
pentru că ele s-au înrudit, s-au întrepătruns cu el, iar mijloacele mântuitoare de 
tămăduire cu care ne îmbie aici Sfânta Biserică prin pocăință şi spovedanie nu vor 
mai fi la îndemâna atunci, ei, şi atunci, chinuie-te şi fii sfâşiat de ele neîncetat şi 
într-un fel cu neputinţă de neîndurat, purtând înlăuntrul tău focul iadului, care 
pururea arde şi niciodată nu se mai stinge. 


Să folosim încă o comparaţie. Printre torturile folosite cândva se număra şi aceasta: 
dădeau cuiva mâncare foarte sărată, după care îl închideau fără să îi dea apă. Prin 
ce chinuri trecea nefericitul atunci! Dar cine îl ardea şi îl chinuia? Din afară, 


nimeni. El purta în sine arderea cea chinuitoare: nu avea cu ce să îşi potolească 
setea, şi setea îl rodea. Aşa şi patimile, căci ele sunt însetări, aprinderi, pofte 
lăuntrice ale sufletului iubitor de păcat; dacă le satisfaci, ele amuţesc pentru o 
vreme, ca după aceea să ceară iarăşi satisfacţie, cu şi mai mare putere, şi nu îl lasă 
pe om în pace până ce n-o primesc. Pe lumea cealaltă, sufletul nu va avea cu ce să 
le satisfacă, pentru că toate obiectele patimilor sunt lucruri pământeşti - însă ele 
vor rămâne în suflet şi vor cere să fie satisfăcute. Sufletul neavând cu ce să le 
satisfacă, setea va fi tot mai puternică şi mai chinuitoare. Şi cu cât va trăi mai mult 
sufletul, cu atât va fi mai chinuit şi mai sfâşiat de patimile nesatisfăcute, acest chin 
necurmat va tot creşte, iar creşterea şi intensitatea lui nu se vor sfârşi. Poftim şi 
iadul! 


Invidia e viermele, mânia este focul, ura este scrâşnirea dinţilor, pofta este 
întunericul dinafară. ladul acesta începe încă de aici, pentru cine dintre oamenii 
pătimaşi are parte de dulceaţa odihnei? Numai că patimile nu dau în vileag aici cât 

sunt de chinuitoare pentru suflet: trupul şi vieţuirea în societatea oamenilor abat 
loviturile lor. Dincolo, aceasta nu se va întâmpla. Ele vor năvăli atunci cu toată 
încrâncenarea asupra sufletului. 


„In acest trup”, zice Avva Dorothei „sufletul capătă uşurare de patimile sale şi 
oarecare mângâiere, omul mănâncă, bea, doarme, stă de vorbă umblă cu 


prietenii săi iubiți. Dar când sufletul va ieşi din trup va rămâne Singur cu 
patimile sale şi ca atare va fi pururea chinuit de ele.” 


Cel ce suferă de fierbinţeală (febră) pătimeşte de arşiţă lăuntrică şi sufletul pătimaş 
va fi pururea chinuit, sărmanul, de obiceiul său cel rău. 


De aceea, încheie cuviosul “vă şi spun mereu: străduiţi-vă să Statorniciţi în voi 
aşezările sufleteşti bune, ca să le aflaţi dincolo, pentru că ceea ce omul are aici 
în suflet va pleca de aici împreună cu el şi asta va avea dincolo. ” 


Avem neapărată nevoie să deosebim duhurile 


Suntem înconjurați de primejdii, suntem înconjurați de ispite şi de sminteli! Din 
toate părțile ne lovesc auzul strigătele şi chemările linguşitor-înşelătoare ale 
vrăjmaşilor mântuirii noastre. 


Filosofarea deşartă spune: „Veniţi la mine, eu am lumina!” Insă ea nu are lumină, 
ci numai o nălucă de lumină, şi cei care o ascultă numesc lumina întuneric, iar întu- 
nericul - lumină. 


Lumea cheamă: „Veniţi la mine, eu vă voi da pacea!” Insă nici ea nu are pacea, ci 
o nălucă de pace, şi cei atraşi de ea, cunoscând cu întârziere că mincinoase sunt 
făgăduinţele ei, spun cu dojană: „Pace, pace - dar unde e pacea asta?” 


Stăpânitorul acestei lumi făgăduieşte lărgime şi viaţă, putere şi îndestulare. Însă el 
n-are nici putere, nici libertate, nici îndestulare, ci numai o nălucă a lor, şi cei 
amăgiţi de el doar îşi închipuie că trăiesc liberi şi îndestulaţi, iar de fapt robi mai 
mult morți decât vii, pe care îi chinuie lipsurile de tot felul. 


Să ne silim, aşadar, a dobândi deprinderea deosebirii tuturor acestora duhuri 
vrăjmaşe mântuirii noastre, să încetăm a ne lăsa atraşi de ceea ce este doar cu 
numele lumină, pace şi putere, însă de fapt nu este nici lumină, nici pace şi nici 
putere, şi să năzuim către Cel ce este calea, adevărul şi viaţa, dreptatea, sfinţirea 
şi izbăvirea. 


Totul pentru Dumnezeu, nimic pentru noi înşine 


Păcatul care trăieşte în noi sau mai bine zis, vrăjmaşul care lucrează prin el, este 
foarte şiret şi se pricepe să se ascundă sub cele mai respectabile aparenţe. Se ştie că 
fiecare dintre noi are o mulțime de dispoziţii şi înclinări condamnabile, dar 
totdeauna se află printre acestea una sau două care domnesc şi în jurul cărora se 
grupează toate celelalte. 


Când se aprinde dorinţa mântuirii, conştiinţa cere dezrădăcinarea a tot ce este 
nedrept, fără să se cruţe pe sine însăşi şi neluând în seamă nici o durere a inimii. 
Omul cu conştiinţa sănătoasă va jertfi totul cu bucurie lui Dumnezeu, în timp ce 
sufletele care şchioapătă, după cuvântul prorocului, de amândouă picioarele, care 
pătimesc de autocompătimire, deşi renunţă la multe lucruri pe care nu pun mare 
preţ, totdeauna îşi păstrează ceea ce le hrăneşte egoismul cu precădere - şi strică 
prin asta totul. Ei cred că au făcut mare lucru, însă de fapt n-au făcut nimic; ei cred 
că la asemnea lucruri nemaipomenite pe care le-au făcut ei are puţină însemnătate 
o trăsătură a iubirii de păcat sau a iubirii de lume - şi totuşi în acel puţin se află, 
pentru ei personal, totul: tot păcatul şi toată lumea. 


Pomul căruia i s-au tăiat multe rădăcini, lăsându-i-se doar una, tot mai trăieşte şi 
înfloreşte şi chiar rodeşte; în chip asemănător, păcatul şi lumea trăiesc în noi, deşi 
s-ar părea că le slujim doar cu o mică parte. lar de aici iată unde se ajunge: la 
copac, un firicel de iederă, crescând şi întinzându-se, cuprinde în strânsoarea sa tot 
copacul şi câteodată îl înăbuşă; şi păcatul, cu orice părticică a sa ar rămâne în noi, 
umple de duhul său toată viaţa noastră, spurcă toate faptele noastre şi le face 
netrebnice în ochii lui Dumnezeu. Şi aşa, ajungem rod frumos la vedere, însă pe 
dinlăuntru putred şi ros de viermi. 


Mulţi sunt cei care iubesc fără mustrări de conştiinţă lumea. Frica de a pieri pe 
vecie îi împinge să facă unele lucruri potrivit poruncilor lui Dumnezeu, dar 
autocompătimirea îi ţine în slujba păcatului şi a lumii. Lor li se pare că sunt destul 
de corecţi, însă de fapt sunt cum spune Domnul: nu eşti nici cald, nici rece; te voi 
scuipa din gura Mea (Apoc. ,16) 


Cei ce ascund într-un colţişor al inimii lor vreun idol mititel al iubirii de păcat şi al 
iubirii de lume cred că ceea ce au păstrat din împătimirile lumești şi din obiceiurile 
păcătoase este ceva atât de neînsemnat ca nici nu intră în discuţie - dar dacă se va 
pune fiecare în conştiinţa sa înaintea îui Dumnezeu şi va judeca fără tâlcuiri strâm- 
be şi fără ascunzişuri: de vreme ce nu vrem să ne refuzăm ceva de dragul 
Domnului, oare asta nu este deja ca şi cum i-am spune: „Asta e pentru Tine, asta e 


pentru mine”? Dar cum putem face una ca asta, de vreme ce ştim foarte bine că 
Dumnezeu cere tocmai ceea ce păstrăm pentru noi înşine? 


Oricât ar fi de neînsemnat lucrul lumesc pe care îl păstrăm în inima noastră, îndată 
ce intrăm în conflict cu Dumnezeu pentru lucrul acela neînsemnat, el nu mai este 

neînsemnat, şi dacă din pricina lui ÎI contrazicem şi Îl înfruntăm, ce altceva 
suntem, dacă nu luptători în toată legea împotriva Lui? Mai mult: dacă Îi refuzăm 
lui Dumnezeu supunerea noastră din pricină că suntem împătimiţi de ceva, 
înseamnă că obiectul împătimirii noastre este pentru noi mai de preţ decât 
Dumnezeu - iar dacă este mai de preţ decât Dumnezeu, înseamnă că EI nu ne este 
dumnezeu, pentru că inima are ca dumnezeu ceea ce iubeşte cel mai mult. Aşadar, 
dumnezeu ne este ceea ce nu este Dumnezeu; aşadar, suntem închinători la idoli. 


După acestea nu este oare mai bine să încetăm a socoti neînsemnate împătimirile 
noastre iubitoare de lume, să ne trezim conştiinţa şi s-o silim să râvnească 
lepădarea definitivă de tot ce e păcătos? Liniştea noastră în această privinţă - dacă, 
din nefericire, suntem liniştiţi - este o linişte mincinoasă. 


Domnul ne va pune în asemenea împrejurări că se va cutremura tot lăuntrul nostru 
şi vor fi date în vileag înaintea îngerilor şi a oamenilor înclinările inimii noastre... 
aşadar, nu este mai bine să preîntâmpinăm toate acestea şi prin schimbarea paşnică 
a dispoziţiilor noastre sufleteşti să ne ferim de chinurile care nu ne vor mai aduce 
nici un folos? 


Iertarea aproapelui 


Nimic nu are atâta putere înaintea Domnului ca iertarea aproapelui, pentru că ea 
înseamnă urmarea uneia din lucrările cele mai apropiate de noi ale milostivirii lui 
Dumnezeu, şi nimic nu ne ispiteşte atât de mult ca mânia şi dorinţa de a ne răzbuna 
cu vorbe, iar deseori chiar şi cu fapte pline de aprindere. 


De ce oare nu iertăm totdeauna, ci în cele mai multe cazuri ne lăsăm pradă 
izbucnirilor de mânie, supărare şi nemulțumire? Cred că din pricina faptului că 
nu luăm aminte la preţul iertării. Ne scapă din vedere ceea ce câştigăm prin iertare, 
în vreme ce paguba adusă de jignire ni se pare peste măsură de evidentă. 


Din inima iubitoare de sine iese gândul: „De ce să iert?” - şi nu iertăm. S-ar cuveni 
însă ca în clipa când ne simțim jigniți să ne refacem în minte şi în inimă chipul 
celor ce ni s-au făgăduit în schimbul iertării, care sunt neasemuit mai prețioase 
decât cele mai mari pierderi pe care i le poate pricinui omului jignirea; atunci, de 
orice jignire am avea parte, din inimă va ieşi glasul dătător de îmbărbătare: „Ai de 
ce să ierți, şi vom ierta. 


Vom ierta, şi vom fi iertați; vom ierta iarăşi, şi iarăşi vom fi iertaţi - şi tot aşa, la 
nesfârşit. Cel ce iartă umblă el însuşi sub atotiertarea lui Dumnezeu, în braţele 
milostivirii şi iubirii Lui. 


Avem de ce căuta iertare? Şi încă cum. Să ne grăbim, deci, a ierta, ca să fim iertaţi 
- şi asta e cu atât mai lesne cu cât lucrurile pe care le iertăm noi sunt neînsemnate, 
iar cele pentru care vom fi iertaţi au atâta greutate că nici nu pot fi comparate cu 
ele. 


În parabola evanghelică, păcatele noastre faţă de Dumnezeu sunt comparate cu 
zece mii de talanţi, iar păcatele celorlalți împotriva noastră - cu o sută de dinari 
(Mt. 18, 23-35) ; în banii noştri, asta ar fi ca o mie de ruble față de o copeică. Să 
capeţi o mie de ruble pe o copeică? Vai de mine! Dacă în viaţa de zi cu zi s-ar 
deschide vreo posibilitate de a face un asemenea gheşef, s-ar bate lumea pe ea. 


Însă nici un profit de pe pământ nu are cum să fie atât de sigur ca făgăduinţa 
Domnului, şi nici o evaluare a lucrurilor pământeşti nu poate fi atât de exactă ca 
această evaluare comparativă a păcatelor noastre faţă de jignirile şi necazurile care 
ne sunt pricinuite de către ceilalți, pentru că ea este făcută de către însuşi Dumne- 
zeul dreptăţii. 


Aşadar, adu-ţi aminte de păcatele pentru care ai fost iertat sau pentru care cauţi 
iertare, şi - dacă nu din recunoştinţă pentru mila primită, atunci pentru nădejdea 
de a o primi - iartă, iartă şi iarăşi iartă cu inimă largă, deschisă şi nefăţarnică. 


Bineînţeles, nu se poate dobândi deodată o pace atât de adâncă şi de îmbelşugată ca 
ea să poată înghiţi orice lovitură a jignirilor - dar începe cu treapta cea mai de jos, 
ŞI vei ajunge la cea mai de sus. 


Cea dintâi treaptă a nemânierii şi, prin urmare, a iertării este tăcerea. De acolo 
să şi începi: când te jigneşte cineva, taci, urmând prorocului David care spune des- 
pre sine: tulburatu-m-am şi n-am grăit (Ps. 76. 4). Fă aşa o dată: data următoare 
vei tăcea mai uşor şi cu cât vei tăcea mai des, cu atât vei întâmpina mai lipsit de 
tulburare jignirile. Întărindu-se, netulburarea aduce tihnă, iar tihna se preschimbă 
în pace; atunci vei fi în faţa jignirilor ca un zid tare în faţa loviturilor firelor de 
nisip învolburate de către vânt. lar dacă nu te vei apuca să îţi calci pe inimă, vei 
deveni tot mai irascibil şi o să te scoată din fire orice nimic. 


Deasa iertare a jignirilor nu numai că-i împărtăşeşte omului uşurinţa şi deprinderea 
de a ierta, ci dezvoltă chiar setea de a fi jignit pentru Domnul, care face pe cel lovit 
peste un obraz să-l întindă şi pe celălalt şi ca cel silit să meargă o stadie să meargă 
două. 


Aceasta este o înălțime ce ni se pare de neatins, dar la care cel ce a început să ierte 
aşa cum trebuie urcă totuşi uşor, firesc, fără deosebite sforțări. 


Iertarea jignirilor este virtutea cea mai atrăgătoare, care aduce îndată răsplata în 
inimă. 


Lumina lui Hristos luminează tuturor 


Sfântul apostol Petru le scria iudeilor: avem mai întărit cuvântul prorocesc, la care 
bine faceţi luând aminte ca la o lumină ce străluceşte în loc întunecos până ce ziua 
va lumina şi luceafărul va răsări în inimile voastre (2 Pt. 1, 19). EI spune asta 
despre lumina prorocească şi dă încredințare că în vremea sa ea era la iudei ba 
lumină în întuneric, ba răsărit al soarelui, ba zi deplină. Dar ceea ce era pentru 
iudei lumina prorocească este pentru noi lumina lui Hristos, astfel spus învățătura 
lui Hristos. Şi pentru noi ea este ba lumină în întuneric, ba răsărit al soarelui, ba 
deplină lumină a zilei. Acestea sunt semnele care apar neapărat la suişul întru 
lumina lui Hristos şi cine nu a făcut cunoştinţă cu ele în calea sa, acela n-a văzut 
încă lumina Lui. 


La apostolul Petru, punctul de plecare al mişcării către lumină este vederea luminii: 
la care luând aminte, cineva dintre cei înconjurați de întuneric vede lumina, merge 
după îndrumările ei şi ajunge întâi la o lumină care poate fi asemănată cu răsăritul 
soarelui, apoi la una ce se aseamănă deplin cu lumina zilei. 


Păcătosul care slujeşte patimilor şi căruia nu-i pasă de mântuire petrece în beznă, 
în loc întunecos - dar dacă aude cuvântul sau îl citeşte sau îl vede sau dacă 
împrejurările vieţii lui îl fac să îşi vină în fire, începe să se îngrijoreze de primejdia 
care îl paşte din pricina stării sale şi ajunge să tragă încheierea că are neapărată 
nevoie să se îndeletnicească cu îndreptarea de sine. În sufletul lui, ca o lumină în 
loc întunecos, se aprinde atunci un asemenea gând - şi cu cât ia aminte mai mult la 
el, cu atât străluceşte mai puternic se aprinde în el nevoia, trebuinţa şi dorinţa de a 
se îndrepta. Dacă nu va pricinui ceva vreo împrăştiere, lucrarea luării aminte la 
lumina răsărită în inimă a harului se sfârşeşte prin hotărârea nestrămutată de a 
părăsi păcatul, patimile, nepăsarea şi toate faptele cele rele şi de a începe o viaţă 
dreaptă, după legea lui Hristos. 


Acest răstimp - de la primul gând la îndreptare până la hotărârea nestrămutată a 
omului de a se îndrepta - este primul pas pe tărâmul luminii lui Hristos, foarte 
asemănător cu ceea ce se întâmplă atunci când cineva păşeşte către o luminiţă pe 
care o vede în întuneric. 


Cel ce s-a pocăit începe apoi să trăiască aşa cum trebuie. Atunci înfruntă alt necaz: 
cum vrea să facă vreun lucru bun, apucăturile, înclinările şi patimile dinainte se 
răscoală să-l abată de la bine. Nedorind să li se supună, se luptă cu ele şi reuşeşte 
să facă binele doar prin această luptă, care este atât de inevitabilă că orice lucru 
bun ar plănui omul, îndată întâlneşte împotrivire fie în sine însuşi, fie din afară şi 


trebuie neapărat să se lupte ca să reziste în bine, este greu, bineînţeles, însă aduce 
mângâiere faptul că pe măsură ce rezistă cineva mai mult în bine, cu atât lupta 
devine mai uşoară, patimile slăbesc, iar dispoziţiile bune precumpănesc. 


În fine, acestea din urmă se întăresc atât de mult ca cele dintâi aproape că nu mai 
pot fi băgate de seamă; simţămintele şi dispoziţiile sfinte se sălăşluiesc atât de 
adânc în inimă că alcătuiesc starea ei de normalitate şi atunci omul se nevoieşte în 
bine la fel de neîmpiedicat ca şi atunci când respiră. 


Această perioadă a luptei cu patimile şi poftele este ceea ce apostolul numeşte 
răsărit al soarelui: până ce ziua va lumina şi luceafărul va răsări în inimile voastre. 


Patimile se aseamănă ceţurilor. În natură, cu cât soarele stă mai mult la orizont, cu 
atât devine mai rară ceața şi în cele din urmă soarele se arată în toată frumuseţea 
sa; şi la noi, cu cât ne ţinem mai mult, prin luptă cu patimile, înainte Soarelui 
Hristos, cu atât se răreşte mai mult ceața patimilor şi în cele din urmă piere şi în 
suflet se sălăşluieşte Hristos Domnul, Soarele deplin şi curat. 


De atunci începe starea cea fericită a curăţiei în oamenii, ÎL văd pe Dumnezeu: 
fericiţi cei curaţi cu inima, că aceia vor vedea pe Dumnezeu ( Mt. 5, 8). Dumnezeu 
Se răsfrânge în inimi curate ca soarele în apa curată sau oglinda curată. Iar întrucât 
această inimă este înzestrată cu înţelegere, Îl vede duhovniceşte pe Dumnezeu, Cel 
ce se răsfrânge în ea şi întrucât Dumnezeu este fericirea, inima este fericită în EI. 


“Cel ce s-a învrednicit de starea aceasta:, zice Sfântul loan Scărarul, “ însă fiind în 
trup II are cârmuitor în toate cuvintele, faptele şi gândurile sale pe Dumnezeu, care 
locuieşte în el, pentru că nu mai viază sieşi, că viază în el Hristos.” 


Sfântul loan Teologul - învățătorul credinţei şi al dragostei 


Sfântul apostol şi evanghelist loan Teologul este cinstit ca pildă a dragostei şi 
propovăduitor al ei prin excelenţă. Evanghelia lui respiră dragoste, epistolele lui 
sunt pline de lecţii despre dragoste şi toată viaţa lui este o pildă uimitoare de 
dragoste. EI a tâlcuit toate tainele dragostei - şi adevăratul ei început, şi mişcarea ei 
în fapte, şi sfârşitul ei - a arătat înălțimea la care îl ridică ea pe om. 


Din această latură este şi cunoscut cu precădere Sfântul loan şi oricine s-ar apuca 
să cugete la dragoste îşi aminteşte îndată de el ca de o pildă a dragostei şi se 
întoarce către el ca şi către un învăţător al dragostei. 


Dar ia uitaţi-vă cum au ajuns să întrebuinţeze lucrul acesta deştepţii din ziua de azi. 
Aceştia au un soi aparte de filosofie deşartă, numită indiferentism, care îi face să 
gândească şi să spună: „Nu ai decât să crezi cum vrei, este totuna; trebuie doar să 
iubeşti pe oameni ca pe nişte fraţi, să le faci bine şi să acționezi asupra lor în mod 
binefăcător. Poftim", zic ei, „şi apostolul loan vorbeşte doar despre dragoste. În 
dragoste vede el lumina şi toată desăvârşirea. lar cine nu iubeşte, acela, după 
spusele lui, umblă în întuneric, rămâne în moarte, este ucigaş de oameni. 


Se ştie, de asemenea, că atunci când evanghelistul a îmbătrânit şi nu mai putea 
umbla pe picioarele sale, îl duceau la slujbă pe braţe şi el spunea cu tărie numai 
atât: “Fraţilor, să ne iubim unul pe altul!” iată cât de mult preţ punea el pe 
dragoste. Aşa trebuie, zic ei să facem şi noi: “să iubeşti şi atât, iar de crezut să crezi 
cum vrei.” 


Să aducem, deci împotriva învăţăturii mincinoase a acestor ritori deşerți adevărata 
învăţătură a Sfântului loan teologul şi să ne îngrădim astfel gândirea de clătinarea 
pricinuită principiilor gândirii creştineşti sănătoase de către filozofarea deşartă a 
indiferentismului. 


Isteţii aceştia vor să-şi aranjeze singuri, fără Dumnezeu totul şi bunăstarea 
exterioară, şi moralitatea. Ca atare născocesc cu şiretenie un sistem de învăţătură în 
care nu este nici pomenire de Dumnezeu, şi bagă la înaintare dragostea. „între voi 
să vă iubiţi”, zic ei. „iar la Dumnezeu ce să vă mai gândiţi!” 


Dar tocmai din această latură îi şi loveşte mai tare sfântul evanghelist. Într-adevăr, 
el vorbeşte mereu despre dragostea dintre oameni, dar pune această dragoste într-o 
asemenea legătură cu Dumnezeu, cu dragostea de EI şi cu cunoaşterea Lui că nu 
este nici o posibilitate de a le separa. la uitați-vă unde vede apostolul obârşia 


dragostei. Dumnezeu, zice el, ne-a iubit pe noi şi a trimis pe Fiul Său spre curățire 
pentru păcatele noastre, după care adaugă: dacă Dumnezeu aşa ne-a iubit pe noi, şi 
noi datori suntem să ne iubim unul pe altul (1In. 4, 10-11). Aşadar, după învăţătura 
lui dragostea dintre noi trebuie să se zidească sub lucrarea credinţei în Domnul, 
Care a venit să ne mântuiască, şi, prin urmare, nu este totuna cum crezi. 


După aceea zice: să ne iubim unul pe altul că dragostea de la Dumnezeu este ... De 
ne iubim unul pe altul, Dumnezeu întru noi petrece... Dumnezeu dragoste este şi 
cela ce petrece întru dragoste, întru Dumnezeu petrece şi Dumnezeu întru dânsul (| 
În. 4, 7-16). 


Vedeţi, el nu vorbeşte despre dragoste fără să vorbească despre Dumnezeul şi 
Mântuitorul nostru! Dragostea vine de la Dumnezeu şi duce la Dumnezeu, aşa 
încât dacă cineva spune că îşi iubeşte fratele, însă pe Dumnezeu şi Mântuitorul 
nostru nu-l cunoaşte şi nu-L iubeşte, acela minte şi adevăr nu este întru el ( cf. 1 În. 
2,4). 


Ca atare, toată învățătura despre dragoste a sfântului evanghelist poate fi 
condensată atfel: pentru a-l iubi pe fratele nostru trebuie să-L iubim pe Dumnezeu - 
dar pentru a-L iubi pe Dumnezeu trebuie, bineînţeles, să-L cunoaştem atât în Sine 
Însuşi cât şi în lucrările Sale mântuitoare asupra noastră; să-L cunoaştem 
presupune să credem. 


Aşadar, în ce constă toată voia lui Dumnezeu cu privire la noi? În credinţă şi în 
dragoste. “lată” zice el “poruncă pentru voi; să credeţi în Fiul lui Dumnezeu, lisus 
Hristos şi să vă iubiţi unul pe altul (I În. 3, 23). Aşadar, nu numai dragostea ne este 
poruncită, ci şi credinţa în Domnul şi încă la modul că izvorul dragostei este 
credinţa; aşa încât dacă ar fi să adunăm laolaltă doar locurile unde sfântul 
evanghelist loan, vorbeşte numai de dragoste, nici atunci nu s-ar putea întări 
nicidecum prin învăţătura lui minciuna deşartei filosofări potrivit căreia este nevoie 


numai de dragoste, iar de crezut omul poate să creadă aşa cum vrea. 


La Sfântul loan, pe lângă învăţătura despre dragoste mai este însă, independent de 
legea dragostei, şi învăţătura despre credinţă - şi luaţi seama cât de hotărât îi 
respinge el pe cei ce zic: „Poţi să crezi cum vre”. 


Despre ce propovăduieşte chiar de la primele versete ale epistolei sale? „Despre 
ceea ce am văzut”, zice el, „despre ceea ce am auzit şi despre ceea ce mâinile 
noastre au pipăit - despre Cuvântul vieţii, despre faptul că Viaţa s-a arătat, acea 
Viaţă care era la Tatăl şi S-a arătat nouă; iar împărtăşirea noastră, adăugă el, este 


cu Tatăl şi cu Fiul lui, lisus Hristos (1 În. 1, 1-3). Aşadar, la Sfântul Ioan, teologul, 
ca de astfel la toţi apostolii, propovăduirea cea mai însemnată priveşte împărtăşirea 
cu Dumnezeu prin Domnul Iisus Hristos, din care decurge apoi şi împărtăşirea unul 
cu altul a credincioşilor. Şi atunci, cum să ne oprim la cea din urmă fără să o avem 
pe cea dintâi? 


În continuare, Sfântul Ioan îşi pune întrebarea: cine este cel mincinos? „Nimeni”, 
răspunde el, numai cel ce tăgăduieşte că lisus este Hristosul şi acesta este 
antihristul, care tăgăduieşte pe Tatăl şi pe Fiul. Tot cel ce tăgăduieşte pe Fiul, nu 
are pe Tatăl ... Cel ce mărturiseşte că Iisus este Fiul lui Dumnezeu, Dumnezeu în 
el petrece, şi el în Dumnezeu ( În. 2, 22-23; 4, 15). 


Aşadar, cheia este mărturisirea că Domnul lisus Hristos este Fiul lui Dumnezeu şi 
Dumnezeu: şi atunci, cum să mai zici: „Nu ai decât să crezi cum vrei"? 


Dar iată şi un avertisment, zice sfântul evanghelist, nu daţi crezare oricărui duh, 
cercaţi duhurile dacă sunt de la Dumnezeu, fiindcă mulţi proroci mincinoşi au ieşit 
în lume. În aceasta să cunoaşteţi Duhul lui Dumnezeu: orice duh mărturiseşte că 
lisus Hristos a venit în trup, de la Dumnezeu este; şi orice duh care nu mărturiseşte 
pe lisus Hristos, nu este de la Dumnezeu, ci este duhul lui antichrist (1 În. 4, 1-3) 
dar cine spune: “Nu ai decât să crezi cum vrei”, acela nu Îl mărturiseşte pe lisus 
Hristos, căci dacă L-ar mărturisi n-ar vorbi astfel; aşadar, nici el nu este de la 
Dumnezeu. De la cine atunci? Va las a răspundeţi singuri... 


În fine, sfântul evanghelist înfăţişează toată esenţa creştinismului după cum 
urmează: viaţa veşnică ne-a dat nouă Dumnezeu şi această viaţă Fiul Lui este. Cel 
ce are pe Fiul, are viaţa, iar cel ce nu are pe Fiul lui Dumnezeu, viaţă nu are (1 În. 
5, 11-12). Prin urmare, cine nu crede în Fiul lui Dumnezeu, aela nu are viaţa 
veşnică. 


După aceea, cum să fie totuna felul în care crezi? Nu: ştim că Fiul lui Dumnezeu a 
venit şi ne-a dat nouă lumină şi pricepere ca să-L cunoaştem pe Dumnezeul Cel 
adevărat şi să fim întru lisus Hristos, Fiul lui Cel adevărat. Acesta este Adevăratul 
Dumnezeu şi viaţa cea veşnică (1 În. 5, 20). 


S-ar părea că extrasele acestea sunt de ajuns pentru a le arăta indiferenţilor că 
degeaba socot ei a găsi întemeiere minciunii lor în învăţătura Sfântului loan 
Teologul. Pesemne că ei vorbesc aşa pentru că n-au citit niciodată sfintele şi de 
Dumnezeu insuflatele lui Scripturi, ci fac trimitere la el aflând din auzite despre 
belşugul dragostei lui. Însă n-au decât să aducă şi alte argumente afară de acestea 


în sprijinul învăţăturii lor mincinoase: nouă, credincioşilor, ne ajunge cuvântul 
ucenicului iubit al lui Hristos pentru a o respinge şi pentru a crede numai şi nu- 

mai în ceea ce Domnul ne-a predanisit prin sfinţii Săi apostoli şi Biserica ţine fără 
clintire. 


Ce să facem acum? 


Se povesteşte că un oarecare bătrân duhovnicesc, părăsind lumea, s-a retras în 
locuri pustii, dar nu şi-a clădit chilie, ci se muta din loc în loc ca o pasăre călătoare. 


Nu se ştie dacă l-a văzut cineva vreodată gustând mâncare, însă nimeni nu l-a văzut 
vreodată lipsit de lacrimi, de tânguiri şi de suspinări. 


Dacă se întâmpla ca el, ca o turturea de pustie, să se apropie de vreun oraş ori sat, 
nu intra acolo, ci se aşeza în apropiere pe vreo piatră, tot tânguindu-se şi oftând, 
zicând într-una. „Ce o să se întâmple, ce o să se întâmple!” 


Se întâmpla ca orăşenii ori sătenii să iasă la el şi, din împreună-pătimire, să se 
apuce să-l mângâie, el însă mai mult plângea şi se tânguia. Il îmbiau şi cu mâncare, 
şi cu haine, şi cu bani - nimic nu-l interesa şi îi aducea mângâiere: plângea într- 
una. 


Uneori îl întrebau: „Da” de ce tot plângi? Ce necaz a dat peste tine? Spune-ne, 
poate suntem în stare să te ajutăm”. Insă pe bătrân cuvintele acestea îl făceau să 
plângă şi mai tare, fără să rostească nici un cuvânt de răspuns. 


În cele din urmă după stăruinţe îndelungate, printre lacrimi şi tânguiri spunea 
câteodată, mai ales către locuitorii marilor oraşe: “Cu greu puteţi să mă ajutaţi! lată 
necazul meu: domnul meu mi-a încredinţat o mare bogăţie, iar eu am cheltuit-o pe 
ospeţe, pe teatre, pe serbări şi pe viaţă necurată petrecută în lux cu femei 
netrebnice. Acum domnul meu mă caută şi vai de mine dacă mă va găsi! Mă va da 
judecății şi voi suferi moarte de ocară. Nu ştiu ce să fac! Ce o să se întâmple, ce o 
să se întâmple! ...” şi bătrânul se lăsă iarăşi în voia lacrimilor, tânguirilor şi 
suspinelor. 


Înţelegeţi pentru ce plângea el? Plângea pentru păcate temându-se de judecata 
Stăpânului tuturor, Dumnezeu. Dacă vom plânge şi noi aşa, poate că şi pe noi ne va 
milui... 


Tot creştinismul în câteva cuvinte 


Îmbrăcaţi-vă, le scria sfântul apostol colosenilor, întru milostivirile îndurărilor, 
întru bunătate, întru smerită cugetare, întru blândeţe, întru îndelungă răbdare 
iertaţi, dacă are cineva ceva împotriva altuia, pacea lui Dumnezeu să se sălăş- 
luiască în inimile voastre; mulțumitori faceţi-vă, iar mai presus de toate dobândiţi 
dragostea (Colos. 3, 12-15). Apostolul arată aici simţămintele şi dispoziţiile 
proprii creştinilor, ca şi faptele potrivite acestora. 


Cuvântul lui Hristos, adaugă el, să locuiască întru voi bogat (Colos. 3, 16). 
Cuvântul lui Hristos, adică învăţătura despre Domnul nostru Iisus Hristos: cum EI, 
unul fiind din Sfânta Treime, a venit pe pământ ca să ne mântuiască pe noi, cei 
căzuţi, cum S-a întrupat, a învăţat, a făcut minuni, a pătimit, a murit, a înviat, S-a 
înălțat la cer şi L-a trimis pe Sfântul Mângâietor Duh asupra sfinţilor apostoli, a 
întemeiat şi a rânduit prin ei pe pământ Biserica Sa - pe scurt, cuvântul lui Hristos 
este toată învăţătura creştină. Să locuiască întru voi bogat - asta înseamnă: să 
umple mintea voastră, simţurile voastre, voia voastră, toată existenţa voastră. 


În fine, sfântul apostol ne îndeamnă: umpleţi-vă de Duhul, vorbind între voi în 
psalmi şi laude şi cântări duhovniceşti, lăudând şi cântând în inimile voastre 
Domnului ( Efes. 5, 18-19). Psalmii şi laudele şi cântările duhovniceşti înseamnă 
dici toată rânduiala slujbelor şi rugăciunilor bisericeşti: Sfintele taine, slujbele 
de zi cu zi şi toate lucrările şi rugăciunile sfinţitoare care sunt săvârşite în 
Biserică de către preoţia cea legiută. 


Puneţi cap la cap toate aceste şi va reieşi că sfântul apostol Pavel vrea să vă 
spună: iată că v-aţi făcut creştini - deci, luaţi seama, ţineţi-vă cu tărie de învăţătura 
lui Hristos, altfel spus de mărturisirea Sfintei credinţe şi întărindu-vă cu harul lui 
Dumnezeu, care este dăruit prin Sfintele taine şi încălzit prin lucrările sfinţitoare şi 
prin rugăciunile bisericeşti, mergeţi neabătut pe calea poruncilor lui Hristos, sub 
călăuzirea păstorilor şi învăţătorilor voştri legiuiți. 


Rugăciunea de la biserică 


Inspirând şi expirând aerul, punându-şi în mişcare aripile şi folosindu-și capul şi 
celelalte mădulare ale trupului, pasărea reuşeşte să zboare, şi altfel nici nu poate să 
facă asta. 


Nici înălțarea prin rugăciune către Dumnezeu din Biserici nu este cu putinţă 
decât dacă în noi se află credinţa, nădejdea şi dragostea, care alcătuiesc capul 
duhului ce se înalță în zbor; starea cu cugetul înaintea lui Dumnezeu este inima 
deschisă pentru primirea insuflărilor Domnului; pacea în toate este aripa lui cea 
dreaptă; mintea neîmprăştiată, slobozirea de grijile şi de împătimirile lumeşti 
este aripa lui cea stângă; osteneala mersului la Biserică şi a stării în ea este 
partea din spate. Dacă vreuna dintre aceste dispoziții sufleteşti lipseşte, lucrarea 
rugăciunii se strâmbă ori se curmă, după cum se curmă, de pildă, zborul păsării 
atunci când rămâne lipsită de o aripă. 


Fiecare poate face cunoştinţă pe propria piele cu acest fapt, dacă va voi. Oricine 
doreşte şi ştie să se roage se va întâlni neapărat cu toate dispoziţiile acestea şi 
fiecare om care se roagă cu adevărat le are deja pe toate. cel care nu le are, încă n-a 
început să se roage aşa cum trebuie, iar fără rugăciune nu este viaţă, nu este 
înălțare către Împărăţie. 


Osteneala rugăciunii 


Rugăciunea nu este o lucrare care se face o singură dată sau cu întreruperi, ci e o 
stare continuă şi neîntreruptă a duhului, aşa cum sunt continue şi neîntrerupte 
respiraţia şi pulsația inimii. Trebuie să ne ostenim nepotoliţi în rugăciune, căutând 
cu râvnă să ajungem, ca la un pământ al făgăduinţei, la arderea duhului, luând 
aminte cu trezvie la Dumnezeu. Osteneşte-te în rugăciune şi, rugându-te pentru 
toate, roagă-te în primul rând pentru acest hotar prea înalt al rugăciunii care este 
arderea duhului, şi vei primi negreşit ceea ce cauţi. 


Să nu credeți că aici se are în vedere vreo stare cu neputinţă de atins pentru 
oamenii înconjurați de treburi lumeşti: nu - ea este, bineînţeles, o stare înaltă, însă 
de ajuns poate ajunge la ea oricine. 


Fiecare simte câteodată în timpul rugăciunii un şuvoi de căldură şi de osârdie, când 
sufletul, dezlipindu-se de toate, intră adânc în sine însuşi şi se roagă fierbinte lui 
Dumnezeu. Tocmai această pogorâre a duhului de rugăciune, ca să zicem aşa, ce 
are loc câteodată trebuie adusă la treapta de stare statornică: atunci va fi atins 
hotarul rugăciunii. 


Mijlocul de a face aceasta e osteneala rugăciunii. Când freacă lemn de lemn, ele se 
încălzesc şi dau naştere focului. Şi când sufletul este frecat de osteneala rugăciunii 
va sfârşi prin a da naştere focului rugăciunii. 


Osteneala rugăciunii alcătuieşte cuvenita săvârşire a două feluri de rugăciune, 
aducând omului săvârşirea evlavioasă, cu luare-aminte şi cu simţire, a obişnuitelor 
rugăciuni, deprinderea sufletului de a se înălța către Dumnezeu prin cugetarea la EI 
şi dese strigări din inimă către Dumnezeu. Ne rugăm dimineaţa şi seara, însă 
răstimpul dintre dimineaţă şi seară este mare. Dacă numai atunci stăm de vorbă cu 
Dumnezeu, chiar dacă ne-am ruga cu osârdie, noaptea ne vom răspândi iar, şi la 
vremea rugăciunii sufletul va deveni din nou rece şi pustiu, ca mai înainte. 


Chiar de te vei ruga din nou cu osârdie, ce folos, dacă iar te vei răci şi împrăștia? 
Asta înseamnă să zideşti şi să strici, iar să zideşti şi iar să strici: osteneală şi atât. 


Dar dacă ne vom pune legea nu numai de a săvârşi dimineaţa şi seara pravila de 
rugăciune cu luare-aminte şi cu simţire, ci, pe lângă asta de a te exersa zilnic în 
cugetarea la cele dumnezeieşti, să întorci spre slava lui Dumnezeu fiecare lucru pe 
care îl faci şi să strigi deseori către El din adâncul inimii prin fraze scurte de 
rugăciune - dacă vom face asta, zic, vom umple îndelungatul răstimp dintre 


rugăciunea de dimineață şi cea de seară şi invers cu dese rugăciuni către 
Dumnezeu. Deşi aceasta nu va fi rugăciune neîncetată, va fi o rugăciune foarte des 
repetată, care cu cât va fi mai deasă, cu atât se va apropia mai mult de cea 
neîncetată. În orice caz, osteneala aceasta face trecerea la aceasta din urmă, ca 
latură neapărat trebuincioasă a ei. 


Îngerul păzitor 


Fiecare dintre noi are păcate, rătăciri, greşeli, amărăciuni şi necazuri - şi totuşi, 
toate acestea n-ar trebuie să existe între noi, de vreme ce fiecare dintre noi are 
îngerul său păzitor. De ce se întâmplă aşa? Bineînţeles că îngerii n-ar îngădui 
aceasta dacă nu am fi vinovaţi noi înşine. lar de vreme ce ei îngăduie, asta este fie 
pentru că singuri nu lăsăm ajutorul îngeresc să ajungă la noi, fie pentru că prin 
împotrivă-lucrarea şi împotrivă-aşezarea noastră sufletească nimicim şi abatem de 
la noi toate strădaniile îngerilor de a împreună-lucra cu noi în bine. 


Mai întâi de toate, trebuie să ne amintim că avem înger păzitor, să ne întoarcem cu 
mintea şi cu inima către el şi în cursul obişnuit al vieţii noastre, iar cu atât mai mult 
când avem parte de tulburări. Dacă nu avem o astfel de întoarcere, înseamnă că 
îngerul n-are cum să ne bage minţile în cap. 


Atunci când cineva se duce în mlaştină sau în prăpastie astupându-şi urechile şi 
închizându-şi ochii, ce să-i faci şi cum să-l ajuţi? Să țipi? Are urechile închise. Să-i 
faci vreun semn ca să-i arăţi primejdia? Are ochii închişi. O să zici: „Să-l ia de 
mână şi să-l oprească ori să îl ducă pe calea dreaptă”. 


Păi îngerul e gata să facă asta, caută mâna ta ca să o ia şi să te îndrume - dar ai 
mână de care să te ia? Doar nu de mâna trupească te va lua (măcar că se întâmplă şi 
asta în cazuri deosebite), ci de mâna sufletească, pentru că el este netrupesc - iar 
mâna sufletească este puterea lucrătoare îndreptată spre mântuire şi râvnitoare de 
mântuire. Când în sufletul tău se află această râvnă, îngerul Domnului te va lua 
negreşit de ca şi te va călăuzi — dar dacă nu, de unde să te apuce? Nu are loc prin 
care să facă atingere cu tine, pentru că el însuşi se numără printre duhurile ce sunt 
trimise doar pentru cei ce vor să moştenească mântuirea (Evr. 1, 14). 


Vei zice iarăşi: “Atunci să stârnească în mine dorința de mântuire”. Păi el asta şi 
face, mai întâi de toate şi cu cea mai mare osârdie. La cei ce au această dorinţă, el o 
sprijină şi o întăreşte, iar la cei ce n-o au se străduie în tot chipul să o stârnească - 
însă rareori izbuteşte, din pricina marii neorânduieli care domneşte în sufletul 
nepăsător. Într-un astfel de suflet, totul este în tulburare: şi gândurile şi simţă- 
mintele şi planurile — totul este o zarvă fără de rânduială, ca la iarmaroc. În măsura 
în care se află în noi această lipsă a păcii şi adunării lăuntrice, ea este vrăjmaşă a 
lucrării îngerului asupra noastră. Cum să insufle ceva îngerul bun, dacă omul nu ia 
aminte la el? Cum să vadă o asemenea insuflare sufletul, dacă în el este zarvă şi 
tulburare? Tocmai de aceea strădaniile îngerului păzitor rămân neroditoare în ceea 
ce ne priveşte. 


Aşadar, dacă vrei să te foloseşti de călăuzirea şi împreună lucrarea îngerească, 
potoleşti-ţi neorânduiala lăuntrică, adună-ţi înlăuntru luarea aminte şi stai lângă 
inima ta. Îngerul Domnului va băga de seamă îndată, se va apropia şi va începe să 
pună în tine gânduri care înclină către stârnirea de mântuire. 


Pleacă-te către insuflarea aceasta şi apucă-te să râvneşti mântuirea: atunci, îngerul 
păzitor nu numai că te va lua de mână, ci chiar te va ridica pe braţele sale şi nu 
numai că te va călăuzi, ci chiar te va purta pe calea mântuitoare. 


Nu trebuie decât să te întorci tot timpul către el cu mintea şi cu inima, să nu 
slăbeşti în râvna ta şi să-ţi păzeşti luarea aminte. EI te va învăţa toate: ce, când şi 
cum să faci şi ce să nu faci, iar când va fi nevoie îţi va da ca îndrumare şi semn 
simţit în afară. 


Dacă nu vedem în privința noastră o asemenea împreună lucrare îngerească 
palpabilă, suntem singurii vinovaţi: noi suntem cei care nu ne dăm în mâinile 
îngerilor şi zădărnicim toată purtarea lor de grijă pentru noi. Se bate, se bate cu noi 
îngerul lui Dumnezeu şi dă înapoi; iar vine la asalt, iarăşi dă înapoi şi tot aşa până 
murim. lar când murim, îngerul va înfățişa Domnului cartea vieţii noastre şi va 
grăi: “Am făcut totul ca să îi bag minţile în cap, însă acest suflet n-a luat aminte la 
nimic.” 


Și în cartea vieţii va fi pus înscrisul osândirii noastre, care negreșşit se va împlini la 
Judecata cea Infricoşată. 


Suma prorociilor despre Domnul nostru Iisus Hristos 


Când poporul lui Dumnezeu, care constituise deja un regat şi reuşise să se umple 
de glorie în vremea lui David şi a lui Solomon, a fost pândit de primejdia că grijile 
de a organiza în chip reuşit treburile acestei existenţe vremelnice să alunge din 
amintire trăsăturile veşnicei rânduieli a întocmirii mântuirii, se scoală proroc după 
proroc şi se adaugă trăsătură după trăsătură în zugrăvirea chipului şi a faptelor 
Mântuitorului Hristos, aşa încât toate prezicerile laolaltă alcătuiesc o Evanghelie 
întreagă, mai înainte scrisă în Vechiul Testament. 


Veţi întreba: „Cine este Acesta, Care vine să ne mântuiască?” - prorocii vă vor 
răspunde în multe feluri. 
V. Este Fiul lui Dumnezeu, Căruia Dumnezeu Însuşi Îi spune: Fiul Meu eşti Tu, 
Eu astăzi Te-am născut (Ps. 2, 5); 
Y este Domnul, Care şade de-a dreapta Tatălui: zis-a Domnul Domnului meu: 
„Șezi de-a dreapta Mea ” (Ps. 109, 1); 
V este Dumnezeu tare, Care Se naşte ca prunc pentru a fi Părinte al veacului 
ce va să fie: Prunc S-a născut nouă, Fiu, şi S-a dat nouă, a Cărui stăpânire 
s-a făcut pe umărul Lui; şi se cheamă numele Lui: al Marelui Sfat Înger, 
Minunat, Sfetnic, Dumnezeu tare, Stăpânitor, Domnul păcii, Părintele al 
veacului care va să fie va împărăți ca Împărat prea înțelept (ler. 23,5), 


Lui Îi vor fi date toate neamurile moştenire şi stăpânirea Lui marginile pământului 
( Ps. 2. 6); Împărăţia Lui este Împărăţia tuturor veacurilor şi stăpânia Lui intru tot 
neamul şi neamul (Ps. 144, 13). Această Împărăţie nu este însă ca împărăţiile din 
vechime întărite şi întinse cu focul şi cu sabia: popoarele vor veni singure şi se vor 
închina Lui (Ps. 85, 9). EI va tocmi casă şi o va umple de tot ce hrăneşte şi alină 
setea, de tot ce dă putere şi sănătate, şi va trimite soli cu propovăduire înaltă; 
veniţi, beţi şi gustaţi (Pilde 9, 5). 


Și vor zice toate neamurile: să mergem, să ne suim în casa lui Dumnezeu, şi ne vor 
arăta nouă calea, şi vom merge pe ea (Mih. 4, 2). Această cale va fi Noul Testa- 
ment, nu după aşezământul care a fost pus înainte casei lui Israil; în acest 
Testament, zice Domnul, da-voi legile Mele în cugetul lor, şi pe inimile lor le voi 
scrie (ler. 31, 33). Şi le voi da lor altă inimă, şi duh nou voi da lor, şi voi smulge 
inima lor cea de piatră din trupul lor, şi voi da lor inimă de trup, pentru ca întru 
poruncile Mele să meargă şi dreptăţile Mele să le păzească şi să le facă pe ele; şi 
vor fi Mie întru norod, şi Eu voi fi lor întru Dumnezeu (ez. 11, 19-20). 


Dar înainte de a se săvârşi toate acestea, trebuie ca EI însuşi să străbată calea 
înjosirii: să se nască neştiut, să trăiască tot felul de potrivnicii, să ducă povara unor 
suferinţe înfricoşătoare şi să moară. 


Iată istoria căii pe care o va străbate El pe pământ. Se va naşte din Fecioară, care 
va lua în pântece de la Duhul Sfânt şi va naşte Fiu, şi vor chema numele Lui 
Emmanuil, care înseamnă „cu noi este Dumnezeu” (Îs. 7, 14). Se va naşte în 
Betleem, fiindcă din acesta va ieşi povăţuitor ca să fie căpetenie lui Israil, şi ieşirea 
Lui dintru început, de la zilele veacului (Mih. 5, 2). Acolo vor veni la EI cu daruri 
împărații Arabiei (Ps. 71, 10), ducând cu sine aur, şi tămâie, şi piatră cinstită (Is. 
60, 6). După aceea se va auzi plângere în Rama şi tânguire, şi plângere multă: 
Rahila va face plângere pentru odrasele sale şi nu va vrea să fie mângâiată, pentru 
că ele nu vor mai fi. În continuare, Fiul Acesta va fi chemat din Egipt (Osie 11, 1) 
şi Se va sălăşlui în Nazareth, pentru ca Nazarinean să se cheme ( Jud. 13, 5). Se va 
apropia vremea ca EI să lucreze pe faţă printre oameni şi va fi trimis înger înaintea 
feţei Lui ca să gătească Lui cale şi tot Israelul va auzi glasul celui ce strigă în 
pustie: gătiți calea Domnului, drepte faceți cărările Lui (Is. 40,3; Mal. 3, 1). Apoi, 
Se va arăta pe neaşteptate Domnul Însuşi, pe Care îl căutam şi Îngerul 
legământului, pe care ÎL dorim şi se va odihni asupra Lui, Duhul Domnului (Is. 11, 
2) lucru despre care va da chiar El mărturie după aceea: Duhul Domnului este 
asupra Mea, pentru care M-a uns, să binevestesc săracilor M-a trimis, să numesc 
vara Domnului bine primită (Is. 61, 1-2). 


Lumina propovăduirii Lui va străluci pentru prima dată în Galilea neamurilor, 
în jurul Iordanului şi mării Tiberiadei, între hotarele lui Zavulon şi Nefthali (Is. 9, 
1). După aceea,trei ani şi jumătate va bine vesti, va tămădui bolile de tot felul, va 
vindeca pe cei zdrobiţi cu inima (Is. 61, 1), le va propovădui celor robii iertarea şi 
celor orbi vederea. Atunci se vor deschide ochii orbilor şi urechile surzilor vor 
auzi; atunci va sări şchiopul ca cerbul şi limpede va fi limba celor gângavi (Is. 35, 
5-6). EI trestia zdrobită nu o va frânge şi feştila cea fumegândă nu o va stinge, ci 
întru adevăr va scoate judecată (Is. 42, 3). 


Dar în zadar va tinde mâinile Sale toată ziua către un norod neascultător şi 
împotrivă grăitor: ei nu vor merge pe calea adevărată, ci în urma păcatelor lor (Is. 
65, 2). Luând aminte la îndemnul prorocesc, se va bucura fata Sionului, va începe 
să propovăduiască fiica Ierusalimului, văzându-L pe Împăratul Cel tare, Care vine 
la ea pe mânzul asinei (Zah. 9, 9). Din gura pruncilor şi a celor ce sug I se va 
săvârşi lauda ( Ps. 8, 3) însă împărații pământului şi boierii se vor aduna asupra 
Domnului şi asupra Unsului Lui ( Ps. 2, 1). Unul dintre cei ce mănâncă cu Dânsul 


pâinea se va scula împotriva Lui ( Ps. 40, 9) şi ÎL va vinde pe treizeci de arginţi 
(Zah. 11, 12). 


Atunci vrăjmaşii Lui vor zice şi cei ce pândesc sufletul Lui se vor sfătui împreună 
grăind: Dumnezeu L-a părăsit pe Dânsul: goniţi-l şi-L prindeţi pe EI, că nu este 
cine să-L izbăvească ( Ps. 70, 11-12). Atunci va fi luat Păstorul şi se vor risipi oile 
turmei; EI va privi de-a dreapta Sa şi nu va vedea pe nimeni care să Îl cunoască 
(Ps. 141, 5). Se vor scula martori nedrepţi şi va minţi strâmbătatea eişi (Ps. 26, 18). 
EI însă nu va deschide gura Sa; ca oaie la junghiere va fi dus, şi ca mielul înaintea 
celui care îl tunde, fără glas, aşa şi EI nu va deschide gura Sa (Is. 53, 7). Vrăjmaşii 
vor scrâşni din dinţi împotriva Lui, iar El nu Se va împotrivi: umărul Său îl va da 
spre răni şi fălcile Lui spre palme şi obrazul Său nu îl va întoarce de la ruşinea 
scuipărilor (Is. 50, 6). Prin mijlocirea lemnului îl vor da morţii (ler. 11, 19); Îi vor 
săpa mâinile şi picioarele, şi vor număra toate oasele Lui; vor împărți veşmintele 
Lui între ei şi pentru haina lui vor arunca sorți (Ps. 21, 18-20); îi vor da de mâncare 
fiere şi spre setea Lui îl vor adăpa cu oţet (Ps. 68, 25); toţi cei care îl vor vedea îl 
vor batjocori şi, clătinând din cap, vor spune: „Nădăjduit-a spre Domnul, 
izbăvească-L pe Dânsul, că-L voieşte pe EI” (Ps, 21,7-8). 


Aşa va muri Hristos Căpetenia, Sfântul sfinţilor, însă os din EI nu se va frânge, 
deşi vor fi străpunse coastele Lui (Zah. 12,10). Sufletul Lui nu va rămâne în iad şi 
trupul Lui nu va vedea stricăciune (Ps. 15,10). A treia zi va învia şi se va arăta viu 
înaintea tuturor (Os. 6, 3). Unde ţi-e, moarte boldul? Unde ţi-e, iadule, biruinţa? 
(Os. 13, 14) 


Aşa Se va arăta Domnul pe pământ şi va locui împreună cu oamenii. După aceea, 
Se va întoarce iarăşi întru înălțime şi vor ridica porţile lor boierii şi vor ridica 
porţile cele veşnice şi va intra Împăratul slavei ( Ps. 23, 7). Şi va zice, în cele din 
urmă, Domnul Domnului: “Şezi de-a dreapta Mea, până ce voi pune pe vrăjmaşii 
Tăi aşternut picioarelor Tale” (Ps. 109, 1). 


Noutăţi pentru Anul nou 


“An nou, fericire nouă!” - ne salutăm între noi acum, dar s-a gândit oare careva 
dintre noi în ce fel poate fi an nou anul acesta care vine şi de unde se va ivi ceva 
nou în el? Prin ce se va deosebi, de pildă, ziua de azi faţă de cea de ieri sau faţă de 
prima zi a anului care a trecut? Şi că nu ne aşteaptă aceeaşi rotire a zilelor şi a 
nopţilor, aceaşi schimbare a lunilor şi anotimpurilor anului ca înainte? Ce a fost, 
este ceea ce va sş fie; ceea ce s-a făcut este ceea ce se va face. Nimic nou sub 
soare! 


Cine va grăi şi va zice: “Iată, lucrul acesta nou este” lucru acela s-a şi făcut făcut în 
anii care au fost înaintea noastră. ( Eccles. 1,9-10). 


Aşadar, salutările noastre n-au nici un rost? Este cu neputinţă ca un obicei atât de 
general şi consfințit de vechimea sa să nu aibă rost şi încă un rost adânc. Trebuie să 
fie ceva cu adevărat nou, în care, în ciuda vechimii care ne înconjoară, să creadă 
sufletul, pe care să-l caute şi să-l aştepte cu încredințare şi a cărui apariţie să fie 
gata să o salute pentru orice noutate ar aduce în vreo privinţă. Ce să fie lucrul 
acesta? 


Va fi, zice Domnul, cer nou şi pământ nou (Apoc. 21, 1). Tocmai de aceea noi, 
credincioşii, ceruri noi şi pământ nou, după făgăduinţa Lui, aşteptăm (2 Pt. 3, 13). 
lată prima noutate adevărată! 


Ea se va descoperi în toată slava sa de-abia după sfârşitul lumii, când totul va fi 
curățit prin foc - însă pregătirea pentru ea a început aproape din primele zile ale 
ființării cerului şi pământului şi şi lucrează de atunci (bineînţeles, în chip nevăzut 
pentru privirea trupească, însă văzut pentru privirea înţelegătoare a credinţei). 


Puterile înnoitoare puse în crugul curgerii vremelnice a făpturilor sunt atât de 
lucrătoare şi credincioase încât apostolul, gândindu-se la ele, a strigat astfel: cele 
vechi au trecut; iată, toate s-au făcut noi ( 2 Cor.5, 17) - şi îmbrăţişând cu privirea 
minţii toată făptura, care gustase din începăturile înnoirii, a auzit chiar şi tânguirea 
ei pentru faptul că nu va veni degrabă vremea când ea va lepăda haina de acum a 
vechimii şi stricăciunii şi se va îmbrăca în cea nouă, plină de viaţă luminoasă, 
strălucitoare. 


Astfel, în starea noastră de acum una pare dinafară şi altceva lucrează lăuntric atât 
în noi, cât şi în afara noastră. Starea de acum - atât a noastră cât şi a întregii lumi - 
e o stare de trecere, asemănătoare cu starea unui bolnav acoperit de pansamente sau 


cu a unui pom amorţit pe răstimpul iernii sau a unei case în reconstrucţie, acoperită 
de schelării. Va veni sorocul, de pe bolnav vor fi scoase pansamentele şi el se va 
arăta sănătos şi tămăduit; se va termina construcţia, vor scoate schelele şi toţi vor 
vedea casa cea nouă în toată podoaba ei; va veni primăvara veacului celui nou şi 
pomul ființării lumii, acum golaş, se va acoperi cu frunze, cu flori şi roade. 


Aceasta este prima noutate, ce poate fi numită universală. Există, însă o noutate 
asemănătoare şi pentru fiecare dintre noi, noutate care intră în noi şi vădeşte 
puterea sa atunci când ne facem părtaşi ai puterilor de refacere aduse pe pământ de 
Mântuitorul nostru. 


De este cineva întru Hristos, zidire nouă este ( 2 Cor. 5,17). Este ştiut de toţi şi de 
fiecare că toate puterile de viaţă nouă au fost încredințate Sfintei Biserici şi că toţi 
fiii ei cei adevăraţi se umplu de ele şi primesc înnoire prin ele, lucru care este 
neîndoielnic. Începutul înnoirii acesteia este pus prin Sfântul botez, prin care ne 
dezbrăcăm de omul cel vechi şi ne îmbrăcăm în cel nou, astfel spus ne naştem 
iarăşi, în nouă viaţă. 


În cei care păzesc harul botezului, puterea înnoirii lăuntrice nu încetează să lucreze, 
în cei care după botez cad în păcate de moarte ea încetează, dar începe să lucreze 
din nou atunci când prin taina pocăinţei aceştia se împărtăşesc din nou de viaţa lui 
Dumnezeu în Hristos lisus. Fie că primeşte cineva harul înnoirii prin botez, fie că îl 
primeşte prin pocăință, dacă îl păzeşte şi răspunde cerinţelor lui, sămânţa vieţii noi 
nu mai amorţeşte în el, ci se dezvoltă tot mai mult şi omul cel de taină al inimii 
creşte şi se întăreşte din ce în ce, umplându-se de înţelepciune şi de pricepere 
duhovnicească, de frumuseţe morală şi de tărie de character şi de bucurie lăuntrică 
întru Duhul Sfânt, chiar dacă pe dinaafară este sărac şi nevoiaş şi gol. Sub 
înfăţişarea lipsită de frumuseţe se pârguieşte frumuseţea lăuntrică aidoma fluturelui 
frumos în crisalida lui cea urâtă. Ajungând la vârstra deplină, fluturele rupe 
crisalida şi începe să se bucure de viaţă pe lumea lui Dumnezeu. Şi omul nostru cel 
de taină, maturizându-se într-un trup neputincios, când îl va judeca Dumnezeu va 
lepăda învelişul acesta, va sui întru înălțime şi va începe acolo să trăiască viaţa cea 
pe deplină înnoită la însuşi izvorul vieţii. 


Tocmai asta-i menirea noastră. Tocmai de aceea şi este mai înainte purtat în suflet 
chipul înnoirii acesteia şi conştiinţa ei se descoperă în presimţire şi în dorinţele lui 
ascunse chiar şi atunci când e străin de puterile înnoitoare. lată pricina pentru care 
iubim atât de mult noul şi îl căutăm cu atâta râvnă! 


Trebuie să înnoim în noi înşine şi setea de nou va fi totdeauna îndestulată, pentru 
că viaţa nouă, duhovnicească, întru Hristos lisus este totdeauna nouă din firea sa - 
iar noutatea, aflându-se în noi pururea, va potoli setea de noutate. 


Domnul să ne învrednicească pe toţi de asta! Nu vă pot dori nici un lucru mai bun 
pentru noul an care a venit. 


Înţelepciunea omenească şi simplitatea evanghelică 


Domnul a rânduit ca credinţa noastră să nu datoreze nimic înţelepciunii omeneşti, 
ci totul puterii dumnezeieşti: propovăduitori Dumnezeu ne-a trimis, prin puteri şi 
semne tot Dumnezeu ne-a încredinţat. Aşadar, nu avem a ne lăuda cu nimic ome- 
nesc: în credința noastră, totul e de la Dumnezeu. Lăudaţi-vă, dacă vreţi, întru 
Domnul şi nu sovăiți, pentru că de vreme ce aveţi dovezi atât de palpabile ale 
faptului că învăţătura noastră e de la Dumnezeu, după ce aţi crezut trebuie deja să 
staţi nestrămutaţi în credinţă. 


Apoi, Domnul a rânduit totul ca îndoielile şi bănuielile să nu îşi afle nici un reazim 
în felul credinţei noastre. Nu puteţi să nu vă daţi seama că Dumnezeu este Cel ce 
porunceşte aşa - şi supuneţi-vă lui Dumnezeu din tot sufletul. 


“Stăpânul” zice fericitul Theodorit: “nu ne-a îngăduit să ne folosim de vorbirea 
meşteşugită ca nu cumva credința noastră să pară Supusă bănuielilor şi 
şovăielilor fiind nu Stârnită de puterea cuvântului, ci mânată de puterea 


Duhului.” 


Sfântul loan Gură de Aur rosteşte pe acest subiect un cuvânt de învăţătură 


cuprinzător, care e potrivit pentru toate vremurile. “Vezi cât de limpede 
înfăţişează apostolul marele folos al simplităţii şi marea vătămare a 
înțelepciunii? Cea din urmă înjosea crucea, iar cea dintâi vestea puterea lui 
Dumnezeu, înţelepciunea făcea ca oamenii să nu cunoască cele de cuviinţă şi să 
se laude cu ei înşişi, iar Simplitatea îi pleca spre primirea adevărului şi spre 
lăudarea lui Dumnezeu; înţelepciunea le insufla celor mulţi să socoată 
omenească învăţătura apostolilor, iar simplitatea arăta limpede că ea este 
dumnezeiască şi pogorâtă din cer. 


Când dovada e alcătuită din cuvinte înțelepte, adeseori şi cei nevrednici, fiind 
mai tari în cuvânt, îi biruie pe cei mai vrednici, şi minciuna ia locul adevărului. 
Aici însă lucrurile nu Stau aşa: Sfântul Duh nu intră în Sufletul necurat iar 
odată intrat în cel ce a îndrăgit curăţia nu poate fi biruit chiar de s-ar ridica 
împotriva Lui toată puterea retoricii, pentru că dovedirea prin fapte şi prin 
semne este cu mult mai limpede decât dovedirea prin mijlocirea cuvintelor. 


Dar poate că va spune careva: „Dacă propovăduirea n-are cum Să nu biruie şi 
nu-i face trebuinţă puterea cuvântului, ca să nu se facă deşartă crucea (1 Cor. 1, 
17), de ce au încetat acum semnele?” lată de ce: tu nu crezi, şi socoţi că ele nu 
se întâmplau nici în vremea apostolilor, şi tocmai de aceea întrebi: „De ce?”. Mă 


opresc mai întâi la asta. Dacă atunci n-ar fi fost semne, în ce fel apostolii, fiind 
prigoniți, strâmtoraţi, supuşi înfricoşării şi lanțurilor, vrăjmaşi în ochii tuturor şi 
urâţi de toţi, neavând în sine nimic atrăgător, nici vorbire meşteşugită, nici rang, 
nici bogăţie, nici vestiți prin cetatea sau poporul de unde se trăgeau, nici prin 
obârşie ori iscusinţă ori altceva de acestea - dimpotrivă, necărturari, de neam 
umil, săraci, Simpli şi umiliți, iar pe deasupra ridicaţi împotriva tutror 
popoarelor şi vestind asemenea adevăruri, îi induplecau pe oameni? Rânduielile 
lor nu erau uşoare, dogmele lor erau anevoie de înţeles, iar ascultătorii pe care 
trebuiau să-i înduplece erau dedaţi iubirii de plăcerii, beţiei şi tuturor 
păgânităţilor. Și atunci, spune-mi cum i-au înduplecat, cum le-au câştigat 
încrederea? Dacă i-au înduplecat fără semne, asta e şi mai mare semn. 


Aşadar, din faptul că acum nu Sunt semne Să nu tragi încheierea că ele nu erau 
nici atunci. Atunci ele aduceau folos, iar acum este de folos că ele nu mai sunt. 
De altfel, din faptul că acum înduplecarea ia naştere numai din cuvânt nu reiese 
că acum propovăduirea atârnă de omeneasca înţelepciune. La început, 
semănătorii cuvântului erau simpli şi necărturari şi nu spuneau nimic de la ei, ci 
ceea ce primiseră de la Dumnezeu predaniseau lumii: şi noi acum nu venim cu 
ale noastre, ci vestim tuturor ceea ce am primit de la ei. Nici acum nu 
înduplecăm oamenii să creadă prin silogisme, ci prin mărturii din 
Dumnezeieştile Scripturi şi prin semnele de atunci le insuflăm credinţa în ceea 
ce vestim. 


De astfel şi apostolii îi induplecau atunci să creadă nu numai prin semne ci şi 
prin împreună vorbiri - numai că spusele lor căpătau mai mare putere de la 
semne şi de la mărturiile Scripturii Vechiului Testament, nu de la meşteşugul 
ritoricesc. ” 


Unirea duhovnicească 


Ce este unirea duhului? - întreabă Sfântul loan Gură de Aur. În trup, sufletul 
cuprinde totul şi împărtăşeşte o anumită unire felurimii care ia naştere din 
deosebirea mădularelor trupului: aşa şi aici. Sufletul a fost dat însă şi ca să îi 
unească pe oameni: bătrânul şi tânărul, săracul şi bogatul, pruncul şi omul mare, 
bărbatul şi femeia şi orice ființă înzestrată cu suflet sunt una: această unire este 
deja mai mult decât unirea trupească. lar în unirea duhovnicească este şi mai multă 
desăvârşire. Nimerind pe lemne uscate, focul le preface într-un singur corp 
fierbinte, dar asupra celor umede nu are o asemenea acţiune şi nu le uneşte între 
ele: răceala sufletească nu ajută la unire în vreme ce căldura sufletească îndeobşte 
atrage la sine pe oricine. Tocmai aceasta este căldura dragostei. 


Prin cuvintele: nevoindu-vă a păzi unirea duhului întru legătura păcii (Efes. 4, 3) 
apostolul vrea să ne unească pe toţi cu legăturile dragostei. Mai mult: el doreşte ca 
noi să fim nu numai cu pacea, ci să fim cu toţii într-un singur suflet. Acestea sunt 
nişte legături minunate: ele ne unesc între noi şi cu Dumnezeu. Ele nu împovărează 
şi nu strâmtorează pe nimeni, dimpotrivă, îi dau omului mai mare libertate, îi 
deschid mai mult spațiu de activitate şi fac ca cei legaţi să fie mai veseli decât cei 
slobozi. Această legătură nu poate fi stricată nici de depărtare, nici de cer, nici de 
pământ, nici de moarte, nici de altceva: ea este mai înaltă şi mai presus decât toate. 


Însă, după cum bagă de seamă Sfântul loan Gură de Aur, prin cuvintele nevoindu- 
vă a păzi apostolul dă de înţeles că lucrul acesta nu e uşor şi nu e întâmplător. 
Nimic nu întâmpină atâtea piedici ca păstrarea legăturii păcii întru unirea duhului. 
Pentru aceasta e nevoie de multă înţelepciune, încordare a voinţei, stăpânire de sine 
şi prevedere atocuprinzătoare. 

“Fără osebita străduinţă şi osteneală ”, zice Theofilact, “ nu vei păstra pacea.” 
Dar lucrurile stau aşa numai la început - după aceea, pacea devine caracter şi obicei 
şi deja nu mai este uşor să fie stricată de ceva. 


Esenţa creştinismului este de aşa natură că toţi cei ce cred în Hristos alcătuiesc 
un Singur trup viu, cu îmbinare vie, în care locuieşte un singur duh, care îl 
umple din plin şi pune în mişcare tot ce este în el, iar această mişcare este una 
singură tocmai pentru că primeşte viaţa de la un singur duh. Iată primul şi 
principalul imbold de unire întru legătura păcii! Și asta trebuie să aibă loc cu 
atât mai firesc cu cât având unire a trupului şi unire a duhului avem şi unire 
întru nădejde. Tuturor le-a fost făgăduită una şi aceaşi Împărăţie, uşa acesteia 
este deschisă pentru toți. 


“Aţi primit unul şi acelaşi duh” scrie fericitul Theodorit “alcătuiți unul şi acelaşi 
trup, v-a fost dată una şi aceaşi nădejde a Impărăţiei Cerurilor” : aşadar, de ce să 
ne rupem unii de alții, să stricăm unirea duhului, să rupem legătura păcii?... 


Vai lumii din pricina prorocilor mincinoşi! 


Lăudat fie Domnul, Care a rânduit Biserica cea mântuitoare şi ne-a învrednicit a fi 
mădulare ale ei! 


Dar iată necazul: vrăjmaşul adevărului şi al binelui este nesupus şi nemulțumit de 
faptul că noi suntem apăraţi de o asemenea cetate de nădejde. Ca şi în vremea 
apostolilor, şi astăzi el ridică oameni grăitori în deşert, înşelaţi cu mintea, care se 
împotrivesc învăţăturii sănătoase, care intră în taină prin case, învățând cele ce nu 
se cad, înşişi fiind urâcioşi şi nesupuşi spre tot lucrul bun netrebnici (Tit 1, 10-11, 
16). Îi am în vedere pe schismatici şi pe schismatice, care umblă pe căi întunecate 
ŞI îi învaţă pe oameni lucruri pe care ei înşişi nu le pricep. 


Nu ştiu care fată bătrână din nu ştiu care sectă sau nenea X care de abia ştie să 
citească se apucă să explice că acum Biserica nu mai există, taine nu mai există, 
preoție nu mai există: să se mântuiască fiecare cum ştie. Oamenii îi ascultă şi încep 
să se înstrăineze de Sfânta Biserică. Că ei vorbesc nu e de mirare, pentru că 
urmăresc, precum arată apostolul, câştig urât - dar faptul că sunt ascultați, iată 
lucrul de care nu ne putem mira îndeajuns. 


Nu există Biserică, nu există taine, nu există nici preoţie, nici mântuire - unde s- 
au dus toate acestea? Dar ce, degeaba a venit pe Pământ Fiul Unul-Născut al lui 
Dumnezeu şi a suferit moarte de cruce? Degeaba ni s-a deschis cerul în urma 
Domnului pentru a noastră mântuire? Ce? Degeaba s-au nevoit Sfinţii, degeaba 
au pătimit mucenicii? Și, ca şi cum toate acestea nu au Slujit la nimic nu a putut 
mântui Biserica, al cărei cap este Hristos, care a făgăduit că va fi cu ea până la 
sfârşitul veacului?.. 


Dar uită-te ce se face în Ierusalim, cetatea cea sfântă, şi în toată Palestina, în 
Alexandria şi în Antiohia, în Cezareea şi în bisericile Asiei mici, în Cipru şi în 
Grecia, în Constantinopol, în Bulgaria, în Serbia, în Moldova şi în Valahia şi în 
toată Rusia! Pretutindeni sunt preoți, pretutindeni sunt taine, pretutindeni este 
vădită prezenţa harului dumnezeiesc - semnul bunăvoinţei şi al împăciuitoarei 
apropieri de noi a lui Dumnezeu. Precum la început, aşa şi acum auzim cuvântul 
împăcării şi vedem însăşi puterea lui, care rămâne neschimbată până în ziua de 
astăzi - dar ei nu văd sau nu vor să vadă, pentru că răutatea le-a orbit ochii. 


lată ierarhii Mitrofan şi Tihon ai Voronejului, iată Sfântul Inochentie al 
Irkutskului, iată Sfântul Dimitrie al Rostovului şi mulţi alţii, a căror moaşte odih- 
nesc nestricăcioase în multe locuri - cărei Biserici îi aparțin ele? Bisericii noastre, 


Sfintei Biserici Ortodoxe. Nu este acesta un semn vădit că noi avem Biserica 
mântuitoare, cu taine puternice să sfinţească şi preoţie în stare să călăuzească la 
viața veşnică; Biserica păzitoare a credinţei adevărate, care arată rânduielile 
vieţii bineplăcute lui Dumnezeu? Biserica este mireasa lui Hristos, împodobită 
din plin cu toate frumuseţile. Mint hulitorii cei urâţi de Dumnezeu şi nu vor decât 
să îi strice pe toţi, înşişi robi fiind ai stricăciunii (2 Pt. 2, 19). 


Caracterul propovăduirii evanghelice 


Nu m-a trimis pe mine Hristos, zice Sfântul apostol Pavel, să binevestesc întru 
înţelepciunea cuvântului, ca să nu se facă zadarnică crucea lui Hristos (1 Cor. 1, 
17). 


Inţelepciunea cuvântului înseamnă cuvântul împodobit cu artă retorică şi dres cu 
tot felul de născociri ale minţii. 


Eu, spune apostolul, am fost trimis să binevestesc fără aceste instrumente ale 
înţelepciunii omeneşti, am fost trimis să înfățişez doar adevărul curat despre crucea 
lui Hristos, să zic: „Dumnezeu S-a întrupat, a pătimit, a murit pe cruce şi ne-a 
mântuit; credeţi în asta, şi vă veţi mântui”. Aşa am făcut şi aşa fac întotdeauna: nu 
înfloresc cuvintele, nu drapez moartea pe cruce cu imagini patetice, nu inventez 
nici un fel de raționamente cu privire la necesitatea şi folosul acestei morţi pentru 
lucrarea mântuirii noastre, ci doar binevestesc peste tot adevărul gol-goluţ: Dumne- 
zeu a murit pe cruce şi ne-a mântuit; credeţi, şi vă veţi mântui. Eu las să lucreze 
asupra inimilor şi a minţilor însuşi adevărul acesta, fără nici o mijlocire a 
instrumentelor omeneşti. Fa îi va găsi pe ai săi. 


Când pui un magnet lângă părticele din diferite metale, dintre toate magnetul le va 
alege şi le va atrage pe cele de fier: şi eu, când tind cuvântul binevestirii unei 
întregi adunări de oameni, cuvântul meu îi va afla singur pe ai săi, şi cei ce sunt de 
la adevăr se vor întoarce singuri către el şi se vor lipi de el. 


Faptul că cuvântul are o asemenea lucrare trebuie pus nu pe seama discursului 
meu, ci pe seama adevărului gol-goluţ şi înfrumusețat: Dumnezeu a murit pe cruce 
şi ne-a mântuit. Dacă m-aş apuca să îl înfloresc, s-ar întâmpla ceea ce se întâmplă 
cu magnetul când este învelit cu ceva care îi împiedică lucrarea asupra fierului. 
Dacă aş înveli cuvântul cruci în înfloriturile cuvântului şi ale raţionamentelor 
înţelepciunii omeneşti, i-aş îngrădi calea de a lucra asupra inimilor simple şi prin 
asta i-aş desfiinţa puterea şi n-aş mai întoarce la credinţă pe nimeni. 


Și este foarte firesc să fie aşa. Să-i împărţim pe ascultători în două jumătăţi: în cei 
ce sunt împărtăşiţi de înţelepciunea omenească şi în cei ce nu sunt împărtăşiți de 
ea. 


Pentru cei dintâi, cuvântul crucii, oricum l-aş împodobi, oricum l-aş înveli în 
felurite raționamente, nu va fi câtuşi de puţin acceptabil. Pentru ei, a te osteni cu un 
asemenea cuvânt înseamnă a-ți pierde degeaba timpul şi puterile. Dacă este cu 


putință ca cineva dintre ei să creadă, asta se poate întâmpla numai dacă li se 
înfăţişează adevărul gol-goluţ despre cruce: în înflorituri şi în raționamente vor 
găsi mereu o mulțime de obiecţii împotriva acestui adevăr, obiecţii care nu-l vor 
lăsa să se statornicească în mintea lor şi să le pătrundă la inimă ca să pună acolo în- 
ceputurile credinţei. 


Când este vorba de cărturari, înfloriturile şi raționamentele nu ajută la reuşita 
cuvântului crucii, ci sunt o piedică. Ele sunt piedică şi când avem de-a face cu 
necărturari, căci pentru mintea neobişnuită ele încurcă adevărul în împletiturile 
mălestrite ale vorbirii şi în argumentațiile inaccesibile celor simpli, precum şi 
pentru artificiile retorice şi acrobaţiile gândirii duc întotdeauna la bănuiala: “Hai, 
gătat! Asta e adevărul? Dacă e adevărul, zi-o pe faţă şi simplu, ce te tot dai după 
deget? Asta e legea inimilor simple. 


Și până în ziua de astăzi una dintre dovezile puternice ale adevărului Evangheliei 
este faptul că ea a biruit lumea cu simplitatea sa lipsită de şiretenie. 


Bine zugrăveşte această latură a problemei Sfântul loan Gură de Aur: “Apostolii 


nu erau dintre înţelepţi”, zice el “nu din pricina neajunsului harismelor, ci ca 
propovăduirea să nu sufere pagubă. Înţelepții nu ajutau propovăduirea, ci îi 
aduceau pagubă, iar neînţelepţii au întărit-o. Propovăduirea a biruit nu prin 
înțelepciunea omenească ci prin harul dumnezeiesc. Astfel, când începe cineva 
să spună că apostolii erau oameni simpli, noi adăugăm pe deasupra că erau şi 
neînvăţaţi, şi necărturari, şi săraci, şi oameni de rând şi neînţelepți, şi 
necunoscuţi. Nu spre necinstea, ci spre slava apostolilor este faptul că ei, fiind 
astfel, s-au arătat mai Slăviţi decât toată lumea - pentru că aceşti oameni simpli, 
necărturari şi neînvăţaţi, i-au biruit pe cei înţelepţi, puternici şi Stăpânitori, care 
se lăudau cu bogăţia, cu slava şi cu toate cele dinafară. Din asta se vede limpede 
cât de mare este puterea crucii şi că toate acestea s-au săvârşit nu prin puterea 
omenească, pentru că cele de acest fel nu sunt în firea lucrurilor, ci mai presus 
de fire.” 


O lecţie de viaţă 


De este pusă înainte osârdia, grăieşte Sfântul apostol Paavel, după cât are cineva 
este bine primită, iar nu după cât nu are. Ca nu să fie altora odihnă, iar vouă de 
necaz, ci ca să fie potrivire (2 Cor. 8, 12-13). Apostolul exprimă prin aceasta 
legea dreptăţii, iar nu a dragostei, întrucât dragostea n-are graniţe. Ea jertfeşte 
pentru prietenii săi nu numai tot ce are, ci însăşi viața sa. Asemenea manifestări 
ale dragostei nu intră, totuşi, în sfera îndatoririlor căci după fire ele sunt cu 
neputinţă de împlinit. Când harul Duhului revarsă în inimă dragostea, ea 
jertfeşte totul şi o face pentru că află în asta Saţ, iar fără asta se Simte 
nesăturată, flămânzeşte. 


Însă regula generală este să facem numai ce ne stă în putință, nu ca să fie altora 
odihnă,iar vouă necaz, ci ca să fie potrivire. Cel ce dă ceea ce are de prisos se pune 
pe sine ca măsură şi pe cel nevoiaş îl ridică la măsura sa - şi iată că s-a făcut 
potrivire. 


Dacă această regulă ar deveni pentru noi lege de viaţă, sărăcia ar fi pierit de mult 
dintre creştini. Necazul este însă tocmai că în sufletul nostru se află întotdeauna 
scuza: “şi eu am nevoie”. Cine pune măsura acestui “şi eu am nevoie”? când ai 
nevoie chiar tu, înseamnă că a da altora este pentru tine necaz; nu este potrivire. Şi 
a plecat nevoiaşul necăjit, fără ajutor, iar cel ce nu a dat a rămas în tihnita sa 
îndestulare: “regula”, zice “ nu este ca să fie altora odihnă, iar nouă necaz, ci ca să 
fie potrivire.” Cu această piatră astupă el gura conştiinţei şi aceasta tace până la o 
vreme. 


De unde începe necazul pe care şi-l face omul făcând parte altora din ceea ce are 
nu poate hotărnici nimeni din afară, întrucât nu poţi intra cu măsura ta în sfera 
vieţii altuia. Acest hotar îl ştie numai Dumnezeu, uneori şi propria conştiinţă. 


Zic uneori, deoarece chiar înlăuntrul conştiinţei se află o mulţime de lucruri care 
perturbă corectitudinea aprecierilor ei. Numai cel ce a încheiat toate socotelile cu 
lucrurile lumeşti poate să dea fără limită - dar şi în atare oameni aceasta este doar 
o desăvârşire dorită, însă nicidecum demonstrată de către toţi. Tocmai de aceea 
Mantuitorul nici nu ne-a arătat-o deodată. 


Fericitul Theodorit zice: “Stăpânul arată desăvârşirea în deplinul dispreţ faţă de 
avuţie şi în sărăcia de bunăvoie, însă învaţă totuşi că şi fără această desăvârşire 
putem dobândi viaţa veşnică: întrucât la întrebarea tânărului: ce să fac ca să 
moştenesc: viaţa veşnică (Mc. 10, 17) nu l-a îmbiat deodată cu învăţătura despre 


desăvârşire, ci i-a amintit de celelalte porunci şi când tânărul a spus că a împlinit 
toate poruncile l-a sfătuit să aleagă viaţa lipsită de griji şi neagonisitoare. 


Învăţat de aceasta dumnezeiescul apostol nu dă vreo legiuire deosebită, ci legiu- 
ieşte pe potriva neputinței duhului. Tocmai de aceea a şi zis: nu ca să fie altora 
odihnă, iar nouă necaz, ci ca să fie potrivire şi a poruncit să dăm doar ce aveam 
prisositor.” 


Credincioşia făgăduinţelor dumnezeieşti 


Toate făgăduinţele făcute de Dumnezeu întru Hristos lisus, Domnul nostru, se 
împlinesc cu desăvârşită exactitate - în EI sunt aşa şi amin. 


Făgăduinţele lui Dumnezeu au fost rostite în Vechiul Testament prin proroci. Ele 
priveau persoana Mântuitorului Hristos, soroacele, locurile şi celelalte împrejurări 
ale arătării Lui, dar mai ales priveau lucrarea mântuirii, care avea să fie săvârşită de 
către EI, adică felul în care avea să pătimească pentru păcatele noastre, să moară pe 
cruce, să învie, să se suie la cer şi să şadă de-a dreapta Tatălui, să trimită de la 
Tatăl Duhul Dumnezeiesc spre înnoirea vieţii duhovniceşti în neamul omenesc prin 
credință şi har, să-i pregătească în acest fel pe fiii Împărăției veşnice. 


Toate aceste făgăduinţe, care au fost mai înainte zugrăvite în prorocii, s-au împlinit 
şi se împlinesc cu desăvârşire în Hristos lisus. 


Cei ce se apropie cu credință de Domnul trăiesc îndată împlinirea tuturor 
făgăduinţelor privitoare la lucrarea mântuirii: 
Y trăiesc iertarea păcatelor, al cărei martor este uşurarea conştiinţei; 
Y trăiesc înnoirea, al cărei martor este simţirea vieţii celei noi, primite în 
scăldătoarea botezului; 
Y trăiesc pogorârea Sfântului Duh, al cărei martor este puterea morală pe 
care o simt de a învinge orice patimă şi orice păcat; 
V trăiesc înfierea, al cărei martor este simțământul lăuntric că sunt fii ai lui 
Dumnezeu, simțământ încălzit de Duhul, în virtutea căruia ei strigă: Avva, 
Părinte. 


Cealaltă parte a făgăduinţelor făcute celor credincioşi priveşte viaţa cea viitoare: 
învierea şi veşnica fericire împreună cu Hristos. 


Acestea nu s-au împlinit încă, dar de faptul că se vor împlini negreşit ne 
încredinţează făgăduinţele care s-au împlinit deja, pe care apostolul le cuprinde 
laolaltă în dăruirea Duhului, numind aceasta dăruire logodnă, astfel spus arvună a 
moştenirii. De aici reiese nemijlocit că toate făgăduinţele făcute de Dumnezeu în 
Hristos lisus sunt aşa şi amin. 


Cum se împlinesc făgăduinţele făcute de Dumnezeu în Hristos Iisus? Prin apostoli, 
căci pentru a ne face părtaşi ai lor trebuie să credem, şi cum vom crede fără 
propovăduitori? Tocmai pe ei i-a rânduit Domnul. El Însuşi a şezut de-a dreapta 
Tatălui, pe ei i-a rânduit Domnul. EI Însuşi a şezut de-a dreapta Tatălui, iar în locul 


Său L-a trimis pe Duhul Mângâietor şi, îmbrăcându-i cu puterea Lui pe apostoli, i- 
a trimis pe toată fața pământului ca să sădească credinţa şi să sălăşluiască 
mântuirea în oameni. 


Înmulțirea celor care lucrează mântuirea este slava lui Dumnezeu pe pământ, 
scopul ultim al împlinirii tuturor făgăduinţelor făcute de Dumnezeu în Hristos 
Isus. Pentru aceasta s-au făcut şi venirea Domnului în trup şi propovăduirea 
apostolilor şi credinţa şi fericirea cea viitoare, ca de toate gurile şi prin toate faptele 
să fie lăudat unul Dumnezeu: şi de apostoli şi de credincioşi şi prin faptele atât ale 
unora cât şi ale celorlalți. 


“Multe făgăduinţe”, zice Sfântul loan Gură de Aur “cuprinde propovăduirea 
evanghelică şi despre multe făgăduinţe au binevestit apostolii, pentru că ei 
vorbeau şi despre înviere şi despre înfiere şi despre nemurire, şi despre marile 
răsplăţi din viaţa cea viitoare şi despre bunătăţile negrăite de acolo. Apostolul 
numeşte nemincinoase tocmai aceste făgăduinţe. lar de vreme ce făgăduinţele 
lui Dumnezeu Sunt nemincinoase şi nu încape îndoială că Dumnezeu le va 
împlini, cu atât mai mult este credincios EI Însuşi şi cuvântul despre El este 
neclintit şi nu se poate spune că uneori el este, alteori nu este, ci pururea este 
Unul şi Acelaşi. 


Dar ce înseamnă: întru El sunt aşa şi întru El amin (2 Cor. 1,20)? Prin asta el 
arată că făgăduinţele lui Dumnezeu se vor împlini negreşit, pentru că împlinirea 
lor atârnă de Dumnezeu, nu de om. Aşadar, n-avem de ce ne teme, pentru că nu 
făgăduieşte un om, pe care îl putem bănui de necredincioşie, ci Dumnezeu, care 
zice şi face.” 


Deosebirea dintre Vechiul şi Noul Testament 


Slova omoară, iar Duhul dă viaţă (2 Cor. 3 6). lată deosebirea dintre vechile şi 
noile table ale Legii. 


„Moise” zice WII, „a aus nu dun, ci slove, iar nouă ne-a 


fost încredinţată predania Duhului”. 


Esenţa Noului Testament este înduhovnicirea credincioşilor. Cuvântul care pleca de 
la apostoli era acelaşi ca şi cel vechi-testamentar, şi dacă slujirea apostolească s-ar 
fi mărginit la propovăduire, Noul Testament n-ar fi fost mai înalt decât cel Vechi, 
chiar dacă concepţiile împărtăşite de propovăduire ar fi fost mai înalte decât cele 
vechi-testamentare. Nu în concepţii stă puterea Noului Testament, ci în harul 
Duhului. Cuvântul bunei vestiri nu făcea decât să pregătească pentru primirea 
Duhului, însă lucrarea Noului Testament era săvârşită de către EI, Cel primit prin 
dumnezeieştile taine, ale căror primi slujitori au fost apostolii. 


Intrând în inimă, Duhul nu numai că a scris Noul Testament, ci l-a săvârşit, 
schimbând la faţă omul lăuntric după duhul lui. Duhul a făcut totul: EI a dat chip 
credinţei, El a rânduit viaţa nouă, EI a îndreptat calea vieţii. 


Prorocul Ieremia prezicea: iată, vin zile, zice Domnul, şi voi pune casei lui Israil şi 
casei ludei făgăduinţă nouă, nu după făgăduinţa care am pus-o părinților lor... ci 
dând legile Mele în cugetul lor, şi pe inima lor le voi scrie (ler. 31 33-35). 


Prorocul lezechiil completează prorocia prin cuvintele următoare:şi le voi da lor 
altă inimă şi duh nou voi da lor şi voi smulge inima lor cea de piatră din trupul lor 
şi voi da lor inimă de trup, pentru ca întru poruncile Mele să meargă şi dreptățile 
Mele să le păzească şi să le facă pe ele: şi vor fi Mie întru norod şi Eu voi fi lor 
întru Dumnezeu (lez. 11, 19-20). 


Prezicerile acestea s-au împlinit atunci când Domnul a vărsat Duhul Său Cel Sfânt 
asupra apostolilor, iar apoi prin ei, prin mijlocirea tainelor de Dumnezeu rânduite 
şi asupra tuturor credincioşilor. Toţi credincioşii primeau Duhul şi se înnoiau în 
înseşi izvoarele vieţii lor. Aşa se întâmplă totdeauna cu oricine crede şi merge fără 
fățărnicie pe calea credinţei. 


În vremea de acum, tot creştinismul este cuprins în slove. Cuvântul mişcat de Duh 
al apostolilor alcătuieşte descoperirea noastră nou-testamentară, tainele purtătoare 


de Duh sunt înveşmântate în frumuseţea ritualului, poruncile călăuzitoare ale 
Duhului se împlinesc în relaţiile dintre păstori şi cei păstoriţi, şi toate acestea sunt 
hotărnicite prin tipic. Însă tipicul este slovă, litere; împlinirea lui este o formă 
exterioară; în toate acestea poate să nu fie Duhul vieţii. 


Ne putem mişca în formele vieţii fără să avem viaţă; putem cunoaşte pe dinafară şi 
înţelege tot Noul Testament, şi totuşi să nu avem Duh pus în lumină de credinţa 
vie; putem împlini cu stricteţe toate rânduielile bisericeşti şi să nu avem Duh 
făcător de viaţă, altfel spus şi să nu avem viaţă duhovnicească; putem rămâne şi în 
supunere deplina faţă de păstori fără să întâlnim călăuzire care să vină cu adevărat 
de la Duhul. Viaţa cu adevărat duhovnicească se mişcă în interiorul tuturor acestor 
rânduieli, dar nu este presupusă cu necesitate de către ele. Toţi trăim după 
rânduiala statornică, dar unii sunt înduhovniciţi, iar alţii nu. 


Dintre doi care stau şi chiar dintre doi care săvârşesc sfinţitele lucrări în Biserică, 
unul poate fi purtător de duh, iar celălalt nu. Şi atunci, ce? Înseamnă că şi slova 
omoară? Da, slova, litera, forma au peste tot scopul acesta şi când nu este împreună 
cu ele Duhul, ele nu înseamnă nimic. Duhul nu vie fără credinţă şi fără taine, dar 
pe de altă parte credinţa şi tainele pot exista numai de formă, fără putere lăuntrică. 


Că aşa stau lucrurile, ne încredinţează experienţele de pretutindeni, pe care le avem 
în faţa ochilor. Însă cum şi de ce se întâmplă asta, nu ne putem da seama. Domnul 
a ascuns sub vălul unei mari taine zămislirea şi semănarea vieţii celei de la Duhul. 
Aşa a plăcut voii Lui, iar voia Lui este sfântă, dreaptă şi bună. O singură 
mângâiere: căutaţi şi veţi afla ( Mt. 7, 7). 


e. A 


Insemnătatea morţii în iconomia lui Dumnezeu 


Dumnezeu nu a făcut moartea (Pilde 2, 23-24); aceasta a intrat în lume prin păcat. 
Dumnezeu le-a zis protopărinţilor noştri că dacă vor călca porunca, vor muri. Au 
călcat-o şi au murit; moartea a intrat în vigoare fără întârziere. 


Că au murit cu sufletul - asta s-a dat în vileag de îndată prin încercarea lor de a se 
ascunde de Dumnezeu, prin tăinuirea păcatului şi aruncarea lui în spatele altuia 
(Fac. 2,17; 3, 12-13); iar faptul că n-au murit îndată cu trupul este o urmare a 
harului, care ne-a fost menit din veac. Harul acesta a intrat în planul zidirii lumii. 


O parte dintre îngeri au căzut şi au fost lăsaţi în căderea lor potrivit marii lor 
îndărătnicii în rău şi împotriviri faţă de Dumnezeu. Dacă ar fi căzut cu toţii, veriga 
aceasta ar fi căzut din lanţul zidirii şi sistemul existenţei lumii s-ar fi dereglat. Dar 
întrucât nu au căzut toţi, ci doar o parte din ei, veriga aceasta a rămas, şi armonia 
lumii rămâne nestricată. 


Omul a fost zidit unul singur împreună cu femeia, ca să dea naştere întregului 
număr de persoane care aveau să alcătuiască veriga omenească în sistemul 
existenței lumii. Când a căzut veriga cu pricina, a căzut şi lumea şi-a pierdut 
rânduiala. lar întrucât această verigă era indispensabilă în rânduiala lumii, se 
cuvenea fie ca Dumnezeu, lăsându-l pradă morţii pe cei căzuţi precum li se vestise, 
să zidească alți începători de neam, fie să le dea un mijloc de nădejde prin care să 
fie reaşezaţi întru rânduiala dintâi. 


Întrucât căderea se săvârşise nu ca urmare a unei prime zidiri nereuşite, ca să zicem 
aşa, ci pentru libertatea făpturii, mai ales libertatea duhului unit în mod fizic cu 
trupul, cuprindea în sine putinţa căderii, Dumnezeu apucându-Se să repete facerea, 
poate că ar fi de ajuns să o repete la nesfârşit. Tocmai de aceea înţelepciunea lui 
Dumnezeu, mânată de nemărginita Lui bunătate, a judecat că este mai bines să le 
întocmească celor căzuţi un mijloc de refacere. 


În întocmirea acestui mijloc primul loc a trebuit să fie ocupat de împlinirea 
sentinței dreptăţii veşnice: cu moarte veţi muri (Fac. 2, 17); a trebuit să aibă loc 
moartea lor, care a fost echivalentă cu moartea tuturor oamenilor, ca în virtutea ei 
să se socoată că toți au murit deja, că au plătit datoria morţii, şi prin aceasta să 
capete dreptul de a trăi cu nădejdea vieţii. 


Pentru aceasta, Fiul lui Dumnezeu şi Dumnezeu a avut de luat asupra Sa firea 
omenească cu toate neputinţele ei, afară de păcat, şi de murit cu această fire. 


Moartea aceasta, ca moarte a lui Dumnezeu în trup, a trebuit să aibă preț şi 
atotcuprindere fără margini şi, ca moarte fără vină, a putut fi socotită în contul 
celorlalți sub anumite condiţii. Tocmai în aceasta constă harul menit nouă din veac. 
Această menire a intrat în planul facerii lumii şi, acolo unde a fost nevoie, s-a 
arătat lucrătoare prin puterea proniatoare, dar pentru împlinirea ei în faptă a fost 
rânduit un soroc anume. 


La jumătatea celei de-a şasea mii de ani de la cădere a venit Fiul lui Dumnezeu, S- 
a întrupat şi a murit pe cruce. Dumnezeu a murit cu firea omenească şi în această 
singură moarte a adunat cu adevărat, în chip lucrător morțile tuturor oamenilor. 
Unul a murit - toţi au murit. Contemplând aceasta, Apostolul strigă: dragostea lui 
Hristos ne ţine pe noi, care socotim aceasta (2 Cor. 5, 14). 


Dar dacă toţi au murit, înseamnă că moartea a fost nimicită? Da, a fost nimicită. 
Dumnezeu, murind cu firea omenească, a stricat moartea (2 Tim. 1, 10), fiindcă a 
treia zi a înviat cu omenitatea proslăvită, şi din acea clipă rămâne deja în această 
înviere. Omenirea a gustat deja din slava şi măreția învierii. Dacă atunci când unul 
a murit, toţi au murit, înseamnă că şi atunci când Unul a înviat, toţi au înviat. 


Puterea învierii lui Hristos e cu adevărat de aşa fel, că în ea zace temelia învierii 
tuturor. Această putere trece asupra fiecăruia nu printr-o „trecere în cont”, ci va fi 
gustată în mod real; fiecare va gusta din ea şi va învia. Dar pentru asta a fost 
rânduit un soroc aparte. 


Precum a fost un soroc aparte pentru arătarea în trup a Fiului lui Dumnezeu, ca să 
moară în el şi să învie, aşa a fost rânduit un soroc aparte pentru înviere, şi toţi vor 
gusta din ea. Când se va săvârşi aceasta, atunci se va împlini ceea ce este scris: 
unde ţi-e, moarte, boldul? înghițită a fost moartea de biruinţă (1 Cor. 15, 54-55). 


Dar pentru a învia trebuie să murim, iar pentru a muri trebuie să ne naştem 
muritori. Aşa a şi fost rânduit, ca protopărinţii noştri să nu moară îndată după 
cădere, ci să rămână în viaţă pentru o vreme ca muritori, pentru a naşte muritori. 


De aici a intrat în rânduiala fiinţării lumii perioadă a morții şi a stricăciunii ca drum 
către viaţa nestricăcioasă şi fără moarte. Oamenii se nasc muritori fiecare în parte, 
însă de înviat, întru nestricăciune vor învia toți oamenii dimpreună, ca toţi să se 
arate dimpreună în slava mai înainte rânduită lor. 


Ingerii au fost făcuţi toți dimpreună, iar oamenii se vor arăta toţi dimpreună de abia 
după înviere. Întrucât oamenii nu apar pe lume toţi deodată, ci se nasc, precum 


hotăreşte pentru fiecare atotcârmuitoarea înţelepciune dumnezeiască, fiecare 
murind ca muritor trebuie să aştepte învierea cea de obşte De aici reiese că nimeni 
nu poate ocoli o perioadă de existenţă despărțită de trup, în aşteptarea învierii. 


Dacă privim din afară, vom vedea împărățind pe pământ moartea şi stricăciunea, 
dar dacă vom pătrunde cu gândul în ascunzimile ființării vom vedea nenumărate 
suflete omeneşti trăind precum le-a rânduit Dumnezeu, în aşteptarea reunirii cu 
trupurile înviate nestricăcioase. 


Ele suspină, cu locaşul cel din Cer, voind a se îmbrăca (2 Cor. 5, 2). Aceasta este o 
viaţă omenească nedeplină. Trăind în trup, nu putem pricepe ce constă de fapt 
împuţinarea, altfel spus micşorarea vieţii fără de trup, dar aceasta trebuie să existe 
şi există precum 1 s-a descoperit apostolului, care de aceea a şi zis: nu voim să ne 
dezbrăcăm, ci să ne îmbrăcăm. (2 Cor 5 4) 


Amărăciunea acestei lipse este înghițită de către dragoste deoarece toţi ştiu că 
această formă de existenţă a fost rânduită şi continuă ca să se nască toţi cei ce au a 
fi părtaş învierii întru nestricăciune. Deşi învierea aceea este doar aşteptare, ea este 
atât neîndoielnică de parcă s-ar fi săvârşit deja. Toţi se împărtăşesc de nădejdea 
învierii ca şi cum ar fi înviat deja. Chiar dacă învierea n-a avut încă loc, ea este a 
noastră. 


Dumnezeul acestui veac 


Dumnezeul acestui veac (2 Cor. 4, 4) este numit în alte locuri ale Sfintei Scripturi 
stăpânitorul acestui veac (In.12, 31; 14. 30), stăpânitorul întunericului acestui veac 
(Efes. 6, 12), duhul care lucrează în fui neascultării (Efes. 2. 2). EI este dumnezeul 
acestui veac întrucât cei ce trăiesc după duhul lui i se supun, iau aminte cu drag la 
îndemnurile lui şi lucrează cu osârdie după principiile lui. 


Stăpânirea aceasta nu-i este înnăscută, ci întâmplătoare, întemeiată pe prostia 
oamenilor, care făcându-şi chefurile au căzut în viaţa trupească. Cei supuşi lui nu îi 
sunt supuşi nemijlocit, ci sunt numai dedaţi plăcerilor egoiste; plăcerea lor egoistă 
îi deschide uşa ca să intre în suflet, şi el, după ce intră, îşi face de cap, trăgându-i la 
fapte rele şi ruşinoase potrivit treptei de împătimire a fiecăruia. Rareori trece 
personal la fapte. 


Lucrarea lui personală este reprezentată de înşelarea proto-părinților, ispitirea 
Mântuitorului Hristos şi viitoarea lucrare prin antihrist. 


De obicei, el lucrează prin cetele drăceşti, care mişună peste tot şi se bagă în toate, 
doar- doar vor putea să izbutească vreo mişelie. Unii dintre ei se sălăşluiesc în 
trupurile oamenilor, în acele părţi prin care lucrează cu precădere patima căreia îi 
este dedat cel cu pricina. 


Îndrăciţii nu sunt numai cei în care nerânduiala drăcească se descoperă în chip 
vădit; în cea mai mare parte a îndrăciţilor, dracii locuiesc potoliţi, mărginindu-se să 
diriguiască prin insuflare faptele lor păcătoase şi strângând şurubul atunci când 
omului îi trece prin cap să se pocăiască şi să se îndrepte. În unii trăiesc câţiva draci 
deodată - asta la cei care slujesc mai multor patimi. Ei, şi prin aceştia stăpâneşte 
dumnezeul acestui veac. Lui i se închină păgânii divinizând patimile; acum ise 
închină cei ce sunt creştini doar cu numele, plecându-se imboldurilor patimilor pe 
care le aprinde şi le îndrumă. 


Cum orbeşte el rațiunea celor necredincioşi? Ascunzându-L cu totul de ei pe 
Dumnezeu şi rânduiala lucrurilor dumnezeieşti şi ferecându-le cugetul ca să nu mai 
simtă altceva decât cele văzute şi pipăite, ca şi cum nu ar exista nimic nevăzut şi 
nepipăit. Îl au şi pe Dumnezeu pe limbă, însă acest cuvânt trece prin gură fără să 
lase urme; se mai ițeşte şi vorba despre moarte, dar în aşa fel de parcă pe ei asta nu 
i-ar atinge. De obicei însă, ei îşi sunt loruşi dumnezei, singuri îşi poartă de grijă, 
singuri îşi rânduiesc soarta, bizuindu-se în toate doar pe ei înşişi şi sprijinindu-se 
pe mijloacele care le sunt la îndemână. Scopurile lor nu trec dincolo de hotarele 


vieţii acesteia. Fi au de gând pe aceasta să o prefacă în viaţă paradisiacă numai de 
asta se îngrijesc, într-acolo sunt îndreptate toate planurile lor, într-acolo se întorc 
toate întreprinderile lor. Scopul lor este să trăiască în îndestulare, înconjurați de 
cinstiri şi de cât se poate mai multe mângâieri şi plăceri. Nici nu iau în calcul 
conştiinţa şi frica de Dumnezeu nu pătrunde în această beznă a împătimirii 
simţurilor. Conştiinţa adevărată este călcată în picoare - i-a luat locul regula de a 
te purta cât mai decent în faţa celorlalți şi de a nu te face de râs. 


Pentru ei, Dumnezeu este ceva de mâna a doua şi li se pare că îndeplinirea formală 
a obiceiurilor religioase este pe deplin îndestulătoare pentru a nu se teme de EI, ca 
şi cum nici El n-ar avea treabă cu sufletul nostru, nici sufletul nostru cu El. 


În togma lor nu intră doar hoţi, tâlhari, curve, beţivi şi alţi păcătoşi învederaţi: 
aceştia nici nu sunt văzuţi de către ei cu ochi buni. Viaţa iubitoare de lume curge 
de obicei sub masca seriozităţii, luând ochii cu o poleială de corectitudine, 
respectabilitate şi impozanţă. Duhul acestei vieţi ste potrivnic lui Dumnezeu; 
tocmai el e pricina faptului că ochii fiilor acestui veac sunt mijiţi când e vorba să 
vadă lumina binevetirii. Binevestirea ţine de un tărâm, iar ei, prin toată rânduiala 
vieţii lor, ţin de altul. N-au nimic în comun cu binevestirea şi nici nu pot s-o 
încapă. 


Începutul lucrării binevestirii este pus de tulburarea conştiinţei - iar fiii acestui 
veac sunt totdeauna mulţumiţi de ei înşişi, fiindcă nu se văd vinovaţi cu nimic şi nu 
pricep ce fel de cerință este aceasta că s-a apropiat Împărăţia Cerurilor (Mc. 1, 15). 
Frica de judecata lui Dumnezeu încheie lucrarea, însă fiul acestui veac spune: „Păi 
ce - jertfa a fost adusă, eu am pus lumânărica, am plătit slujba, gata! Moartea şi 
judecata sunt departe, să ne vedem de trai!” Şi nu îi intră nicidecum la cap ideea că 
judecata va cădea asupra lui cu toată greutatea dreptăţii. 


Să urmăm binevestirii ce însufleţeşte Raiul cel făgăduit, veşnica fericire - însă fiii 
acestui veac cred că au deja Raiul, vieţuind pururea în plăceri, cufundându-se în 
cele văzute şi pipăite, ei nu pot nicidecum să primească dorul de Raiul cel nevăzut 
şi de fericirea nepipăită. 


Aceste trei momente, atât de esenţiale în dispoziția sufletească a fiilor acestui veac, 
şi atât de potrivnice principiilor binevestirii, sunt cele care fac ca pentru ei 
binevestirea să fie ceva întunecat, tulbure, de neprimit. Totul li se pare străin în ea; 
Nu pot înțelege cum se cuvine nimic din ea; nici un consimţământ față de 
îndemnurile ei nu li se smulge din piept: de auzit nu aud, de văzut nu văd, s-a 
îngroşat inima norodului acestuia (Mt. 13, 15). 


lată adevăratul înţeles al cuvintelor: dumnezeul acestui veac a orbit minţile 
necredincioşilor - duhul fiilor acestui veac, care lucrează în ei sub înrâurirea 
dumnezeului acestui veac - satana - i-a făcut neputincioşi a lua aminte la 
binevestire, a pricepe lucrarea ei binefăcătoare şi a o primi. Fără să rostească nimic, 
ei le zic binevestitorilor: „Vezi-ţi de drumul tău, asta n-are legătură cu noi”. 


Le-a orbit, zice apostolul, ca să nu le lumineze lumina binevestirii slavei lui Hristos 
(2 Cor. 4, 4). Când este luată în seamă şi primită, lumina binevestirii răsare ca o fă- 
clie strălucitoare aprinsă cât ai clipi într-un loc întunecos. Pentru cel ce a luat 
aminte la ea luminează totul şi îl face să înţeleagă totul: el vede limpede şi 
pierzania fără de ieşire în care se află, şi cât de bun mijloc îi propune binevestirea 
pentru a ieşi din această pierzanie, drept care se şi apucă de el din toate puterile 
firii sale. lar când gustă şi cu lucrul puterea lui cea vindecătoare, lumina 
duhovnicească ce străluceşte în el este nemăsurată. Dintr-o singură privire cuprinde 
şi trecutul, şi prezentul, şi viitorul, şi cerul, şi pământul - şi vede totul cuprins de 
Unul Dumnezeu în Domnul lisus Hristos prin harul Duhului Celui Sfânt. Iar 
punctul de plecare al luminii este fața Domnului lisus Hristos, Fiul lui Dumnezeu 
Cel întrupat, Care a proslăvit în Sine firea noastră cea săracă şi a aşezat-o de-a 
dreapta lui Dumnezeu şi Tatălui. Luminând toate, binevestirea aruncă lumină mai 
ales asupra chipului Mântuitorului Hristos, întrucât toate acestea pe EI se înteme- 
iază; de aceea şi este binevestirea slavei lui Hristos. 


Necredincioşii nu văd nimic din toate acestea, pentru că au mijit prin necredință 
ochii minţii lor. Uşa tainelor dumnezeieşti nu se deschide pentru ei, şi lumina lor 
nu îi luminează. 


Dumnezeul acestui veac îi ţine în întuneric şi nu lasă să strălucească pentru ei 
lumina lui Dumnezeu. El face asta nu ca un stăpân, ci amăgindu-i cu viclenie pe 
fiii acestui veac. Umblând întru înşelare, aceştia nu îşi bagă de seamă întunecarea 
şi se mulțumesc cu beznă, presupunând ca nişte amăgiţi că aceasta este lumina. 
Însă oricât ar fi de gros întunericul orbirii, nu este silnicie în el. Oamenii umblă 
orbeşte de bunăvoie; dacă vor vrea, vor deschide ochii, fiindcă lumina lui Dumne- 
zeu este împrejur. 


Dumnezeul acestui veac se străduie în fel şi chip să-i ţină în orbire, dar face asta 
punându-le la îndemână elementele care pricinuiesc orbirea, pe care oamenii înşişi 
le iau cu plăcere şi astfel se orbesc singuri. lar stăpânire nemijlocită, dumnezeul 
acestui veac nu are peste nimeni şi nimic şi asupra nimănui nu cutează să facă 
silnicie. Singuri suntem vinovaţi pentru tot. 


Îndreptăţirea 


Ce este îndreptăţirea? După înţelesul general, a te îndreptăţi înseamnă a înfățişa 
nişte motive vrednice de luat în seamă care duc în chip legiuit la înlăturarea 
învinuirii aduse împotriva ta şi la proclamarea nevinovăţiei tale. În acest sens, 
îndreptăţirea înaintea lui Dumnezeu nu poate avea loc; între oameni este cu putinţă 
ca cineva să fie învinuit pe nedrept, şi îndată ce se arată cum stau lucrurile este 
declarat nevinovat - dar înaintea lui Dumnezeu toţi suntem vinovaţi şi din pricina 
păcatului strămoşesc, şi din pricina propriilor noastre păcate. Nu avem ce dez- 
vinovăţiri să aducem pentru a ne îndreptăţi, şi nu putem face nimic care să ne 
şteargă vina. 


Și atunci, ce să facem? Am fi rămas pentru totdeauna sub osânda dreptăţii dumne- 
zeieşti, dacă bunătatea lui Dumnezeu nu ne-ar fi rânduit un mijloc aparte de 
îndreptățire. 


Pentru a înţelege mai bine cum vine asta, să înfățişăm vinovăția noastră sub forma 
unei datorii faţă de dreptatea lui Dumnezeu. Datornicul nu are cum să-şi plătească 
singur datoria, dar pentru el poate plăti altcineva, şi atunci când va plăti acela, cel 
care a dat împrumutul nu îl mai socoate răspunzător, îl eliberează de datorie. 
Acelaşi lucru ni l-a rânduit şi nouă bunătatea lui Dumnezeu pentru a ne îndreptăți 
înaintea Lui. Datoriile noastre sunt de neplătit - însă pentru noi toţi le-a plătit 
dreptăţii dumnezeieşti Domnul nostru lisus Hristos prin moartea Sa pe cruce, a 
cărei putere este definită astfel: prin ea, Domnul a înălțat păcatele noastre în trupul 
Său pe lemn (| Pt. 2, 24) a pironit pe cruce zapisul păcatelor noastre (Colos. 2, 14). 
Rămâne doar să facem în aşa fel ca dreptatea lui Dumnezeu să ne recunoască pe 
fiecare în parte, personal, ca intrând sub această milostivire sau ca fiecare dintre 
noi să arate dreptăţii dumnezeieşti că în masa generală a persoanelor a căror datorie 
a fost plătită achitarea a fost făcută şi pentru el. 


Să zicem că într-un oarecare oraş sunt o mulțime de datornici şi un oarecare bogat 
le declara creditorilor (care sunt mai mulţi sau unul singur) că datornicului care va 
prezenta adeverinţa sau mărturie de la el îi va socoti datoria plătită din propria 
casă. Ei bine, fiecare datornic trebuie să prezinte dreptăţii dumnezeieşti adeverinţă 
sau mărturie din partea Domnului pentru a sta înaintea ei liber de datoria păcate- 
lor sale. 


Care este această adeverinţă sau mărturie? Credinţa în Domnul nostru lisus 
Hristos. Cel ce a crezut în Domnul este drept înaintea Dumnezeului dreptăţii. 


Dar ce este credinţa în Domnul? Degeaba vor unii să definească credinţa în Do- 
mnul în câteva cuvinte. Ea trebuie descrisă, pentru că ea e o stare a inimii care 
cuprinde nu un singur simțământ, o singură convingere, o singură dispoziţie, ci mai 
multe. Ea vine prin pocăință, căci Domnul spune: pocăiţi-vă şi credeţi în Evan- 
ghelie (Mc. 1, 15). 


Din acest laborator al duhului care se pocăieşte, credinţa iese nu singură, ci 
lucrându-se prin dragoste (Gal. 5, 6), după ce va crede omul şi se va boteza (Mc. 
16, 16). Tocmai aceasta este făptura nouă, care se zămisleşte prin har în primele 
mişcări ale pocăinţei, iar în această structură apare deja pe deplin formată, alcătuită 
într-un mod caracteristic, primitoare a personalităţii creştine. Aşa este întregul 
mers al lucrurilor. Doar cel ce se pocăieşte cu adevărat îl caută pe Domnul, iar 
acesta este umplut de două simţăminte şi dispoziţii: părerea de rău că a păcătuit şi 
dorinţa nestrămutată de a nu se mai lăsa pradă imboldurilor păcătoase. Însă în cel 
dintâi simțământ îl chinuie dreptatea lui Dumnezeu, care nu poate fi satisfăcută cu 
NIMIC, iar în al doilea - dorinţa este speriată de propria neputinţă cunoscută din 
experienţă. Şi atunci, aleargă la Domnul cu deplina încredințare ca EI îl va izbăvi 
de amândouă extremele: îi va ierta şi păcatele dinainte, îi va da şi puterea de a se 
împotrivi de acum înainte păcatelor. Fără aceste două certitudini, credinţa în 
Domnul este cu neputinţă de conceput, la fel cum pocăinţa este de neconceput fără 
frângerea de inimă pentru păcate şi fără hotărârea nestrămutată de a nu se mai lăsa 
biruit de păcat. 


Însă toate aceste dispoziţii sunt numai pregătiri pentru formarea personalităţii 
credincioase - iar formarea ca atare are loc prin harul Sfântului Duh în taina 
botezului, în care cufundându-se, omul se cufundă în moartea lui Hristos şi 
primeşte iertarea păcatelor, iar ridicându-se din cufundare iese întru înnoirea vieţii, 
îmbrăcat cu puterea de a nu mai sluji păcatului, ci de a via lui Dumnezeu întru 
Hristos lisus (Rom. 6, 3-13). 


lată când se arată personalitatea creştină credincioasă formată în chip deplin. Ea 
străbate toată această cale, însă din ceea ce străbate nimic nu se pierde, ci, dim- 
potrivă, totul intră în structura duhului ei, care se numeşte într-un cuvânt: credinţă. 
Ca atare, credința cuprinde multe simțăminte, dar trăsătura ei deosebitoare, 
excepțională, este dăruirea de sine spre slujirea Domnului, mergând până la 
jertfirea propriei vieţi în aşteptarea mântuirii prin harul Lui. 


Cel credincios simte că a fost cumpărat cu preţ de sânge, că trebuie să slujească 
Celui ce l-a răscumpărat cu deplina încredințare că pe această cale va fi mântuit 
fără îndoială. 


Numai cel ce crede în acest fel se arată îndreptăţit înaintea lui Dumnezeu - nu 
numai în sensul că de pe umerii lui este înlăturată vinovăția păcătoşeniei, ci şi în 
acela că se pune în el sămânţa a toată dreptatea prin hotărârea lui de a sluji 
Domnului prin împlinirea voii Lui şi prin simțământul puterii de a face asta, care 
este sălăşluită în el de către harul ce l-a născut a doua oară. El are dreptatea 
lăuntrică, pentru ca duh drept a fost înnoit întru cele dinlăuntru ale lui (Ps. 50, 11). 


Suntem oare sub blestemul Legii? 


Slavă Domnului Dumnezeu, noi toţi, creştinii credincioşi, suntem ascunşi sub 
umbra Cruci de toate amenințările blestemelor legii Vechiului Testament - dar nu 
suntem ascunşi necondiționat. Nici o pedeapsă nu este nouă acum (Rom. 8, 1), însă 
numai dacă umblăm nu după trup, ci după duh, altfel spus dacă ne depărtăm de tot 
păcatul şi râvnim împlinirea tuturor poruncilor evanghelice, întăriţi prin harul 
Sfântului Duh. Fără aceasta, blestemul atârnă asupra noastră în toată puterea sa. Ca 
atare, nimeni să nu socoată că întrucât Domnul ne-a răscumpărat făcându-se 
pentru noi blestem şi întrucât credem, putem trăi de acum înainte cum ne pofteşte 
sufletul. Nu: cum păcătuim, asupra noastră este încă o foarte grea pedeapsă! O 
singură scăpare avem: când, râvnind să împlinim poruncile, ne poticnim şi cădem, 
atunci, dându-ne seama de acest lucru şi plângându-ne păcatul, suntem datori să 
alergăm îndată la pocăință ca să primim iertare. Atunci este ea primită, datorită 
veşnicei mijlociri pentru noi, care stă de-a pururea înaintea dreptăţii lui Dumnezeu, 
şi datorită ostenelilor noastre după putere pentru ştergerea păcatului, prin care 

este altoită în noi puterea acelei mijlociri cereşti în condiţiile credinței în EI. 


Blestemul Legii îl urmăreşte pe fiecare păcătos. El este întrepătruns cu călcarea 
Legii întocmai cum împlinirea ei este întrepătrunsă cu binecuvântarea. 


În Rai s-a zis: în orice zi veţi mânca, cu moarte veţi muri (Fac. 2, 17). Acesta este 
blestemul, şi el a intrat în vigoare în urma gustării pomului oprit. El zăcea şi asupra 
păgânilor, numai că nu prin Legea scrisă, ci prin legea conştiinţei, fiindcă 
mustrarea de conştiinţă nu este altceva decât lucrarea blestemului rânduit de 
dreptatea lui Dumnezeu pentru orice călcare a Legii. Nici cei ce se află sub 
Evanghelie nu sunt slobozi de blestem, dacă nu împlinesc poruncile Evangheliei. 


Viaţa adevărată stă în împlinirea strictă, deplină şi atotcuprinzătoare a voii lui 
Dumnezeu, care se vădeşte prin poruncile şi prescripţiile legii morale. 


Toată iconomia nou-testamentară a mântuirii: întruparea, crucea, harul Duhului, 
toate acestea au scopul de a completa Legea, compensând neputinţa ei, nu de ao 
îndepărta sau de a o trece pe planul al doilea. Către aceasta trebuie să se întoarcă 
toată luarea noastră aminte, toate puterile şi toate grijile noastre. Cine se abate într- 
o latură cu luarea-aminte, care se depărtează de punctul principal, acela pierde 
scopul, primeşte o orientare greşită. Spre asta este orientată credinţa, spre asta - 
Tainele, spre asta - rânduielile sfinţitoare ale Bisericii, spre asta - toate nevoinţele! 
Toate trebuie să fie îndreptate spre a ne arăta fii neprihăniţi ai lui Dumnezeu la 
venirea Domnului. 


Viaţa cu duhul 


Ce înseamnă a umbla cu duhul? Avem şi propriu nostru duh - după chipul lui 
Dumnezeu, însuflată de EI în om, a cărei menire este de a-l introduce pe om în via- 
ță pe Dumnezeu şi de a-l ţine în ea. Elementele duhului nostru sunt conştientizarea 
Dumnezeirii împreună cu simțirea deplinei atârnări de Ea, frica de Dumnezeu, 
conştientizarea îndatoririi de a fi pe placul lui Dumnezeu, încredințarea de veşnicia 
cea fericită. 


Prin toate aceste elemente, duhul îl mână pe om de la ego-ul lui şi de la tot ce este 
spurcat la Dumnezeu ca scop ultim, prefăcând toate celelalte în mijloace pentru 
atingerea acestui scop. Când omul a căzut, el s-a prăbuşit de la Dumnezeu, şi s-a 
fixat pe sine însuşi, şi s-a pus pe sine însuşi ca scop principal al vieţii. Duhul a 
pierdut stăpânirea asupra lui, în locul duhului a început să împărăţească în el 
iubirea de sine. Din iubirea de sine s-au dezvoltat trufia, goana după câştig, iubirea 
de plăceri, iar din acestea, mai apoi toată oştirea patimilor. Toate acestea, în 
diferite nuanţe, au început să cârmuiască viaţa omului. Duhul a amuţit, şi dacă mai 
dădea câteodată glas, nu era ascultat. 


Domnul şi Mântuitorul nostru a adus pe pământ harul Atotsfântului Duh, care 
împreună cu propovăduirea Evangheliei s-a şi întins pe faţa pământului. Puterea 
propovăduirii Evangheliei este de la har. Împreună cu cuvântul, prin auz intră în 
inimă harul şi deşteaptă duhul omului. 


Propovăduirea grăieşte: deşteaptă-te, cela ce dormi (Efes. 5. 14). Când harul 
lucrează asupra duhului, acesta se trezeşte. Împreună cu el se trezesc şi prin viață 
toate elementele lui: frica de Dumnezeu, îndatorirea de a plăcea lui Dumnezeu şi 
aşteptarea vieţii celei mai bune. 


Cine se va supune acestor cerinţe ale duhului înviat de Duhul lui Dumnezeu, acela 
se va lepăda de sine, va călca în picioare iubirea de sine şi toată oştirea patimilor şi 
va începe să slujească Domnului cu toată osârdia, în pofida tuturor intereselor 
pământeşti. Din clipa aceea începe la el viaţa în duh, sau cu Duhul, însoţită de 
călcarea în picioare a iubirii de sine şi a întregii oştiri a patimilor. 


Viaţa în duh, altfel spus cu Duhul, poate fi ca atare descrisă astfel: cine, fiind trezit 
şi sfințit cu harul lui Dumnezeu prin taine, intră în sine însuşi, şi stând înaintea 
Domnului în inima îndreaptă toate faptele sale - atât lăuntrice, cât şi dinafară - spre 
a plăcea lui Dumnezeu prin umblarea neabătută în voia Lui, Care este înfăţişată în 
cuvântul Lui şi primită în conştiinţa întru nădejdea veşnicei fericiri în Dumnezeu, 


călcând în picioare iubirea de sine şi uitând interesele pământeşti, acela trăieşte în 
duh şi cu Duhul. 


Viaţa creştină seamănă cu suişul la deal Cel « ce, 
se osteneşte pentru suiş, dar pe măsură ce suie 
descoperă tot mai multe lucruri, „pentru că 





